
ΝΟΜΟΣ ΥΠΆΡΙΘΜ . 4463 

Μέτρα μείωσης του κόστους εγκατάστασης υψίρ- 
ρυθμων ηλεκτρονικών επικοινωνιών - Εναρμόνι¬ 
ση της νομοθεσίας στην Οδηγία 2014/61 /ΕΕ και 
άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ Α' 

ΡΥΘΜΙΣΕΙΣ ΜΕΙΩΣΗΣ ΤΟΥ ΚΟΣΤΟΥΣ 
ΕΓΚΑΤΑΣΤΑΣΗΣ ΥΨΙΡΡΥΘΜΩΝ ΔΙΚΤΥΩΝ 
ΗΛΕΚΤΡΟΝΙΚΩΝ ΕΠΙΚΟΙΝΩΝΙΩΝ 

Άρθρο 1 
Σκοπός 

(Άρθρο 1 της Οδηγίας 2014/61/ΕΕ) 

Σκοπός του παρόντος νόμου είναι η εναρμόνιση της 
νομοθεσίας στην Οδηγία 2014/61 /ΕΕ του Ευρωπαϊκού 
Κοινοβουλίου και του Συμβουλίου της 15ης Μάίου 2014 
(1155), σχετικά με τα μέτρα μείωσης του κόστους εγκα¬ 
τάστασης υψίρρυθμων δικτύων ηλεκτρονικών επικοι¬ 
νωνιών που θα διευκολύνουν τις εγκαταστάσεις αυτές 
και θα προωθήσουν την κοινή χρήση της υπάρχουσας 
υλικής υποδομής, την κινητροδότηση και τη διευκόλυν¬ 
ση της αποτελεσματικότερης εγκατάστασης νέας υλικής 
υποδομής, προκειμένου η εγκατάσταση να πραγματο¬ 
ποιηθεί με χαμηλότερο κόστος. 

Ο παρών νόμος ορίζει στοιχειώδεις απαιτήσεις περί τε¬ 
χνικών έργων και υλικής υποδομής, με σκοπό την προσέγ¬ 
γιση ορισμένων πτυχών των εθνικών νομοθετικών, κανο¬ 
νιστικών και διοικητικών διατάξεων στουςτομείς αυτούς. 

Άρθρο 2 
Ορισμοί 

(Άρθρο 2 της Οδηγίας 2014/61/ΕΕ) 

Για τους σκοπούς του παρόντος νόμου ισχύουν οι 
ορισμοί του άρθρου 2 του ν. 4070/2012 (Α' 82), όπως 
συμπληρώνονται με το άρθρο 11 του παρόντος νόμου. 
Επιπλέον ισχύουν οι ακόλουθοι ορισμοί: 

α) «Φορέας εκμετάλλευσης δικτύου»: ο φορέας ή η 
επιχείρηση που παρέχει ή είναι εξουσιοδοτημένος/η 
να παρέχει δημόσια δίκτυα επικοινωνιών, καθώς και ο 


φορέας ή η επιχείρηση που παρέχει υλική υποδομή με 
σκοπό την παροχή: 

αα) υπηρεσίας παραγωγής, μεταφοράς ή διανομής: 

ααα) φυσικού αερίου, 

βββ) ηλεκτρικής ενέργειας, συμπεριλαμβανομένου 
του δημόσιου φωτισμού, 

γγγ) θέρμανσης, 

δδδ) ύδρευσης, συμπεριλαμβανομένης της διάθεσης 
ή επεξεργασίας ακαθάρτων και λυμάτων, συστημάτων 
αποστράγγισης, 

ββ) μεταφορικών υπηρεσιών, συμπεριλαμβανομένων 
σιδηροδρόμων, οδών, λιμένων και αερολιμένων. 

Φορείς εκμετάλλευσης δικτύου είναι και οι φορείς ή οι 
επιχειρήσεις οι οποίοι/ες στο πλαίσιο της ανάθεσης σε 
αυτούς/ές έργου με σύμβαση παραχώρησης παρέχουν 
κατά την περίοδο παραχώρησης υλική υποδομή με σκο¬ 
πό την παροχή των παραπάνω υπηρεσιών. 

β) «Υλική υποδομή»: στοιχείο δικτύου το οποίο προ¬ 
ορίζεται να δεχθεί άλλα στοιχεία δικτύου χωρίς να γίνει 
το ίδιο ενεργό στοιχείο του δικτύου, όπως σωληνώσεις, 
ιστοί, αγωγοί, φρεάτια επίσκεψης, ανθρωποθυρίδες, 
κυτία σύνδεσης, στύλοι, κτίρια ή είσοδοι κτιρίων, εγκα¬ 
ταστάσεις κεραιών, πύργοι και ιστοί. Καλώδια, συμπερι¬ 
λαμβανομένων σκοτεινών οπτικών ινών (οΙθγΚ ίίόΓθ), κα¬ 
θώς και στοιχεία δικτύων που χρησιμοποιούνται για την 
παροχή πόσιμου ύδατος που προορίζεται για ανθρώπι¬ 
νη κατανάλωση, όπως ορίζεται στο άρθρο 2 περίπτω¬ 
ση 1 της κοινής υπουργικής απόφασης Υ2/2600/2001 
(Β'892), όπως το άρθρο αυτό τροποποιήθηκε με το άρ¬ 
θρο 1 παρ.1 της υπουργικής απόφασης ΔΥΓ2/Γ.Π. οικ 
38295/2007 (Β' 630), με την οποία θεσπίσθηκαν μέτρα 
«για την ποιότητα του νερού ανθρώπινης κατανάλωσης» 
σε συμμόρφωση προς την Οδηγία 98/83/ΕΚ του Συμβου¬ 
λίου δεν αποτελούν υλική υποδομή κατά την έννοια του 
παρόντος νόμου. 

γ) «Υψίρρυθμο δίκτυο ηλεκτρονικών επικοινωνιών»: 
δίκτυο ηλεκτρονικών επικοινωνιών ικανό να παρέχει 
υπηρεσίες ευρυζωνικής πρόσβασης σε ταχύτητες του¬ 
λάχιστον 30 Μόρ5. 

δ) «Τεχνικά έργα»: κάθε αποτέλεσμα ενός συνόλου οι¬ 
κοδομικών εργασιών ή εργασιών πολιτικού μηχανικού, 
αφ'εαυτού επαρκές να πληροί μια οικονομική ή τεχνική 
λειτουργία και το οποίο περιλαμβάνει ένα ή περισσότερα 
στοιχεία υλικής υποδομής. 

ε) «Φορέας του δημόσιου τομέα»: κρατική, περιφερει¬ 
ακή ή τοπική αρχή, ΟΤΑ, οργανισμός δημοσίου δικαίου 
ή ένωση αποτελούμενη από μία ή περισσότερες από τις 
εν λόγω αρχές ή από έναν ή περισσότερους από τους εν 
λόγω οργανισμούς δημοσίου δικαίου. 

στ) «Οργανισμός δημοσίου δικαίου»: κάθε οργανισμός 
ο οποίος έχει σωρευτικά τα ακόλουθα χαρακτηριστικά: 

αα) έχει συσταθεί ειδικά για την κάλυψη αναγκών 
γενικού συμφέροντος, χωρίς βιομηχανικό ή εμπορικό 
χαρακτήρα, 

ββ) διαθέτει νομική προσωπικότητα, 
γγ) χρηματοδοτείται, στο σύνολο ή κατά το μεγαλύτε¬ 
ρο μέρος, από το κράτος, περιφερειακές ή τοπικές αρχές 
ή άλλους οργανισμούς δημοσίου δικαίου ή υπόκειται σε 
διοικητική επιτήρηση από τις εν λόγω αρχές ή οργανι¬ 
σμούς ή έχει διοικητικό, διευθυντικό ή εποπτικό όργανο 
του οποίου περισσότερα από τα μισά μέλη διορίζονται 
από το κράτος, τις περιφερειακές ή τοπικές αρχές (ΟΤΑ) 
ή από άλλους οργανισμούς δημοσίου δικαίου. 

ζ) «Υλική υποδομή εντός κτιρίου»: υλική υποδομή ή 
εγκαταστάσεις στον τόπο του τελικού χρήστη, συμπε¬ 
ριλαμβανομένων των στοιχείων υπό συνιδιοκτησία, οι 
οποίες προορίζονται να δεχθούν δίκτυα ενσύρματης ή 
και ασύρματης πρόσβασης, εφόσον τα εν λόγω δίκτυα 
πρόσβασης είναι ικανά να παρέχουν υπηρεσίες ηλεκτρο¬ 
νικών επικοινωνιών και να συνδέουν το σημείο πρόσβα¬ 
σης του κτιρίου με το σημείο τερματισμού του δικτύου. 

η) «Υλική υποδομή εντός κτιρίου προσαρμοσμένη για 
υψηλές ταχύτητες»: υλική υποδομή εντός κτιρίου που 
προορίζεται να δεχθεί στοιχεία ή να διευκολύνει την πα¬ 
ροχή υψίρρυθμων δικτύων ηλεκτρονικών επικοινωνιών. 

θ) «Μείζονα έργα ανακαίνισης»: οικοδομικές εργασί¬ 
ες ή έργα πολιτικού μηχανικού στον τόπο του τελικού 
χρήστη, τα οποία περιλαμβάνουν δομικές μεταβολές 
ολόκληρης της εντός κτιρίου υλικής υποδομής ή ση¬ 
μαντικού τμήματος αυτής και για τα οποία απαιτείται 
άδεια δόμησης. 

ι) «Άδεια»; ρητή ή σιωπηρή απόφαση αρμόδιας αρχής 
κατόπιν διαδικασίας η οποία υποχρεώνει μια επιχείρη¬ 
ση να λάβει μέτρα για τη νόμιμη εκτέλεση οικοδομικών 
εργασιών ή έργων πολιτικού μηχανικού. 

ια) «Σημείο πρόσβασης»: συγκεκριμένο σημείο, εντός 
ή εκτός του κτιρίου, προσιτό στις επιχειρήσεις που πα¬ 
ρέχουν ή είναι εξουσιοδοτημένες να παρέχουν δημόσια 
δίκτυα ηλεκτρονικών επικοινωνιών, μέσω του οποίου 
εξασφαλίζεται η σύνδεση με την προσαρμοσμένη σε 
υψηλές ταχύτητες υλική υποδομή εντός κτιρίου. 

ιβ) «Ενιαίο Σημείο Πληροφόρησης»: Δικτυακή πύλη 
που τηρείται από το Υπουργείο Ψηφιακής Πολιτικής,Τη¬ 
λεπικοινωνιών και Ενημέρωσης, με σκοπό την παροχή 
πληροφοριών όπως ορίζεται στον παρόντα νόμο. 

ιγ) «Μητρώο Δικτύων»: Μητρώο Δικτυακών Υποδο¬ 
μών που τηρείται από το Υπουργείο Ψηφιακής Πολιτικής, 
Τηλεπικοινωνιών και Ενημέρωσης, σύμφωνα με τις δια¬ 
τάξεις του ν. 4053/2012 (Α' 44), όπως εκάστοτε ισχύουν. 

ιδ) «Δικαιούχος»: επιχείρηση που παρέχει ή είναι εξου¬ 
σιοδοτημένη να παρέχει δίκτυα ηλεκτρονικών επικοινω¬ 
νιών με σκοπό την εγκατάσταση στοιχείων υψίρρυθμων 
δικτύων ηλεκτρονικών επικοινωνιών. 


ιε) «Υπόχρεος»: φορέας που παρέχει υλική υποδομή ή 
φορέας που στο πλαίσιο της ανάθεσης σε αυτόν έργου 
με σύμβαση παραχώρησης παρέχει κατά την περίοδο 
παραχώρησης υλική υποδομή, με σκοπό την παροχή: 
αα) υπηρεσίας παραγωγής, μεταφοράς ή διανομής: 
ααα) φυσικού αερίου, 

βββ) ηλεκτρικής ενέργειας, συμπεριλαμβανομένου 
του δημόσιου φωτισμού, 
γγγ) θέρμανσης, 

δδδ) ύδρευσης, συμπεριλαμβανομένης της διάθεσης 
ή επεξεργασίας ακαθάρτων και λυμάτων, συστημάτων 
αποστράγγισης, 

ββ) μεταφορικών υπηρεσιών, συμπεριλαμβανομένων 
σιδηροδρόμων, οδών, λιμένων και αερολιμένων. 

ιστ) «Εθνικό Όργανο Επίλυσης Διαφορών»: η Εθνική 
Επιτροπή Τηλεπικοινωνιών και Ταχυδρομείων (ΕΕΤΤ). 

ιζ) «Κανονισμός Συνεγκατάστασης»: Κανονισμός που 
εκδίδει η ΕΕΤΤ και ρυθμίζει θέματα συνεγκατάστασης 
και από κοινού χρήσης ευκολιών δικτύων ηλεκτρονικών 
επικοινωνιών. 

Άρθρο 3 

Πρόσβαση σε υπάρχουσα υλική υποδομή 

(Άρθρο 3 της Οδηγίας 2014/61 /ΕΕ) 

1. Οι φορείς εκμετάλλευσης δικτύου έχουν δικαίωμα 
να παρέχουν σε επιχειρήσεις, οι οποίες παρέχουν ή είναι 
εξουσιοδοτημένες να παρέχουν δίκτυα ηλεκτρονικών 
επικοινωνιών, πρόσβαση στην υλική τους υποδομή, με 
σκοπό την εγκατάσταση στοιχείων υψίρρυθμων δικτύων 
ηλεκτρονικών επικοινωνιών. 

2. Με την επιφύλαξη της παραγράφου 4, κάθε φορέας 
εκμετάλλευσης δικτύου υποχρεούται να ικανοποιεί κάθε 
εύλογη γραπτή αίτηση πρόσβασης στην υλική του υπο¬ 
δομή που υποβάλλεται από φορέα που παρέχει ή είναι 
εξουσιοδοτημένος να παρέχει δημόσια δίκτυα επικοινω¬ 
νιών, υπό δίκαιους και εύλογους όρους, συμπεριλαμβα- 
νομένης της τιμής, ενόψει της εγκατάστασης στοιχείων 
υψίρρυθμων δικτύων ηλεκτρονικών επικοινωνιών. 

3. Η αίτηση πρόσβασης της παραγράφου 2 πρέπει να 
περιλαμβάνει ακριβή προσδιορισμό των στοιχείων της 
υποδομής στα οποία ζητείται πρόσβαση, συμπεριλαμβα- 
νομένης κάθε σχετικής τεχνικής λεπτομέρειας. Ο φορέας 
εκμετάλλευσης δικτύου εξετάζει το αίτημα το αργότερο 
μέσα σε δύο μήνες από την ημερομηνία παραλαβήςτης 
πλήρους αίτησης πρόσβασης. 

4.0 φορέας εκμετάλλευσης δικτύου μπορεί να απορ- 
ρίψει τη σχετική αίτηση πρόσβασης για λόγους οι οποίοι 
δηλώνονται στον αιτούντα το αργότερο μέσα σε δύο 
(2) μήνες από την ημερομηνία παραλαβής της πλήρους 
αίτησης πρόσβασης, και βασίζονται σε αντικειμενικά, 
διαφανή και αναλογικά κριτήρια, όπως: 

α) τεχνική καταλληλότητα της υλικής υποδομής στην 
οποία ζητείται πρόσβαση για την υποδοχή των αναφε- 
ρόμενων στην παράγραφο 2 στοιχείων υψίρρυθμων 
δικτύων ηλεκτρονικών επικοινωνιών, 
β) διαθεσιμότητα χώρου για την υποδοχή των ανα- 
φερόμενων στην παράγραφο 2 στοιχείων υψίρρυθμων 
δικτύων ηλεκτρονικών επικοινωνιών, συμπεριλαμβα¬ 
νομένων των μελλοντικών αναγκών χώρου του φορέα 

εκμετάλλευσης του δικτύου, οι οποίες πρέπει να κατα¬ 
δεικνύονται δεόντως, 
γ) λόγοι ασφάλειας και δημόσιας υγείας, 
δ) ακεραιότητα και ασφάλεια οποιοσδήποτε δικτύου, 
ιδίως κρίσιμης εθνικής υποδομής, 
ε) κίνδυνος σοβαρών παρεμβολών των σχεδιαζόμε¬ 
νων υπηρεσιών ηλεκτρονικών επικοινωνιών στην παρο¬ 
χή άλλων υπηρεσιών μέσω της ίδιας υλικής υποδομής, 
στ) ύπαρξη βιώσιμων εναλλακτικών μέσων χονδρι¬ 
κής πρόσβασης σε υλική υποδομή δικτύου που παρέ¬ 
χονται από τον φορέα εκμετάλλευσης του δικτύου και 
είναι κατάλληλα για την παροχή υψίρρυθμων δικτύων 
ηλεκτρονικών επικοινωνιών, εφόσον η πρόσβαση αυτή 
προσφέρεται υπό δίκαιους και εύλογους όρους. 

5. Για την πρόσβαση στην υλική υποδομή φορέων 
εκμετάλλευσης δικτύου, εξαιρουμένων των δικτύων 
ηλεκτρονικών επικοινωνιών σε εφαρμογή των οριζο- 
μένων στα άρθρα 3 και 4 του παρόντος, εφαρμόζονται 
οι ειδικότεροι όροι, οι προϋποθέσεις και οι λεπτομέρειες 
εφαρμογής όπως αναφέρονται στο Παράρτημα 1. 

Οι όροι, οι προϋποθέσεις και οι διαδικασίες εφαρμογής 
των άρθρων 3 και 4, καθώς και κάθε άλλο αναγκαίο σχετι¬ 
κό θέμα για την πρόσβαση σε υπάρχουσα υλική υποδομή 
των δικτύων ηλεκτρονικών επικοινωνιών καθορίζονται 
από Κανονισμό Συνεγκατάστασηςπου εκδίδει η ΕΕΤΤ. 

6. Αν δεν επιτευχθεί συμφωνία ως προς την τιμή ή άλ¬ 
λους συγκεκριμένους όρους, για την παροχή πρόσβασης 
σε υλική υποδομή εντός των χρονικών προθεσμιών που 
προβλέπονται στα άρθρα 2 ή 4 του Παραρτήματος 1 ή 
στον Κανονισμό Συνεγκατάστασης, κατά περίπτωση, κα¬ 
θώς και αν απορριφθεί συγκεκριμένο αίτημα πρόσβασης 
σε υλική υποδομή, σύμφωνα με το άρθρο 4 του Παραρ¬ 
τήματος 1 ή με τα οριζόμενα στον Κανονισμό Συνεγκα- 
τάστασης, κατά περίπτωση, οποιοσδήποτε από τους δύο 
φορείς μπορεί να ζητήσει, με γραπτό αίτημά του, την 
παρέμβαση του Εθνικού Οργάνου Επίλυσης Διαφορών, 
με σκοπό την επίτευξη συμφωνίας, υποβάλλοντας ταυ¬ 
τόχρονα περιγραφή της διαφοράς και του ιστορικού των 
διαπραγματεύσεων. 

7. Το Εθνικό Όργανο Επίλυσης Διαφορών, αφού λάβει 
πλήρως υπόψη την αρχή της αναλογικότητας, εκδίδει 
δεσμευτική απόφαση για την επίλυση της διαφοράς που 
του υποβλήθηκε σύμφωνα με την παράγραφο 6 συμπε¬ 
ριλαμβανομένου του καθορισμού δίκαιων και εύλογων 
όρων και προϋποθέσεων, των τεχνικών προδιαγραφών, 
του χρονοδιαγράμματος υλοποίησης και κατά περί¬ 
πτωση της τιμής. Κατά τη λήψη της απόφασής του στο 
πλαίσιο της ανωτέρω διαδικασίας επίλυσης διαφοράς, 
το Εθνικό Όργανο Επίλυσης Διαφορών λαμβάνει υπόψη: 

α) τους στόχους του άρθρου 3 του ν. 4070/2012, εφό¬ 
σον ενδείκνυται, 

β) ιδίως τα κριτήρια της παραγράφου 4 και τα οριζό¬ 
μενα στο άρθρο 6 του Παραρτήματος 1, 
γ) το κόστος και τις άλλες δυσκολίες ανεξάρτητης 
εγκατάστασης και λειτουργίας του εξοπλισμού ή των 
συστημάτων που αποτελούν το αντικείμενο της συμ¬ 
φωνίας, 

δ) το όφελος που προκύπτει για τους καταναλωτές 
από τη συμφωνία, ως προς το κόστος των υπηρεσιών, 


την ανάπτυξη, κάλυψη και ποιότητα του δικτύου, καθώς 
και την προστασία του περιβάλλοντος και τη δημόσια 
ασφάλεια. 

8. Κατά τον καθορισμό των τιμών, το Εθνικό Όργα¬ 
νο Επίλυσης Διαφορών μεριμνά ώστε ο φορέας εκμε¬ 
τάλλευσης δικτύου που παρέχει την πρόσβαση να έχει 
την εύλογη δυνατότητα να ανακτήσει τα έξοδά του και 
συνεκτιμά τις επιπτώσεις της ζητηθείσας πρόσβασης 
στο επιχειρηματικό σχέδιο του φορέα εκμετάλλευσης 
που παρέχει την πρόσβαση, συμπεριλαμβανομένων 
των επενδύσεων που έχουν γίνει από αυτόν, ιδίως στις 
υλικές υποδομές που χρησιμοποιούνται για την παροχή 
υψίρρυθμων υπηρεσιών ηλεκτρονικών επικοινωνιών. 

9. Το Εθνικό Όργανο Επίλυσης Διαφορών εκδίδει δε¬ 
σμευτική απόφαση για την επίλυση της διαφοράςτο συ¬ 
ντομότερο δυνατόν και οπωσδήποτε εντός τεσσάρων 
(4) μηνών από την ημερομηνία παραλαβήςτηςπλήρους 
αίτησης, πλην έκτακτων περιστάσεων, με την επιφύλαξη 
της δυνατότητας δικαστικής προσφυγής των μερών. 

10. Το παρόν άρθρο δεν θίγει το δικαίωμα ιδιοκτησίας 
του κυρίου της υλικής υποδομής στις περιπτώσεις που 
δεν πρόκειται για τον φορέα εκμετάλλευσης του δικτύου, 
ούτε τα δικαιώματα του φορέα εκμετάλλευσης, ούτε το 
δικαίωμα ιδιοκτησίας τρίτων, όπως ιδιοκτητών εκτάσεων 
γης και ακινήτων. 

11. Με απόφαση του Υπουργού Ψηφιακής Πολιτικής, 
Τηλεπικοινωνιών και Ενημέρωσης, που εκδίδεται μέσα 
σε έξι (6) μήνες από την έναρξη ισχύος του παρόντος, 
καθορίζονται η διαδικασία, οι όροι, οι τεχνικές προδια¬ 
γραφές, οι απαιτήσεις διαλειτουργικότητας και κάθε άλλο 
αναγκαίο θέμα για τη σύσταση και λειτουργία του Ενιαίου 
Σημείου Πληροφόρησης του άρθρου 2 περίπτωση ιβ'. 

Άρθρο 4 

Διαφάνεια της υλικής υποδομής 

(Άρθρο 4 της Οδηγίας 2014/61 /ΕΕ) 

1. Οι φορείς εκμετάλλευσης δικτύου υποχρεούνται να 
κοινοποιούν στο Υπουργείο Ψηφιακής Πολιτικής,Τηλε¬ 
πικοινωνιών και Ενημέρωσης σε ηλεκτρονική μορφή τα 
παρακάτω στοιχεία όσον αφορά την υπάρχουσα υλική 
υποδομή του δικτύου τους, όπως αυτή ορίζεται στο άρ¬ 
θρο 3: 

α) τοποθεσία και όδευση, 

β) είδος και τρέχουσα χρήση της υποδομής, 

γ) σημείο επικοινωνίας. 

Από την ανωτέρω υποχρέωση μπορεί να εξαιρούνται 
με αιτιολογημένη κοινή απόφαση του Υπουργού Ψηφι¬ 
ακής Πολιτικής, Τηλεπικοινωνιών και Ενημέρωσης και 
των κατά περίπτωση συναρμόδιων Υπουργών υλικές 
υποδομές που δεν θεωρούνται τεχνικά κατάλληλες για 
την εγκατάσταση υψίρρυθμων δικτύων ηλεκτρονικών 
επικοινωνιών ή χαρακτηρίζονται κρίσιμες εθνικές υπο¬ 
δομές. Στους ενδιαφερομένους παρέχεται η δυνατότη¬ 
τα να υποβάλουν εντός ενός (1) μηνός παρατηρήσεις 
σχετικά με το σχέδιο της κοινής υπουργικής απόφασης 
για την εξαίρεση υλικών υποδομών. Η απόφαση με την 
οποία εξαιρούνται υλικές υποδομές κοινοποιείται στην 
Ευρωπαϊκή Επιτροπή. 

2. Τα στοιχεία της παραγράφου 1 καταχωρούνται στο 
Μητρώο Δικτύων το οποίο τηρεί το Υπουργείο Ψηφιακής 
Πολιτικής, Τηλεπικοινωνιών και Ενημέρωσης. Ο τρόπος 
με τον οποίο καταχωρούνται τα στοιχεία αυτά, ο τρό¬ 
πος πρόσβασης σε αυτά, οι διαδικασίες επικαιροποίη- 
σήςτους και κάθε άλλο σχετικό θέμα για την υλοποίηση 
του Μητρώου Δικτύων καθορίζονται με απόφαση του 
Υπουργού Ψηφιακής Πολιτικής, Τηλεπικοινωνιών και 
Ενημέρωσης. Δικαίωμα πρόσβασης στα παραπάνω στοι¬ 
χεία έχουν οι πάροχοι δημοσίων δικτύων ηλεκτρονικών 
επικοινωνιών, υπό τους όρους και τις προϋποθέσεις που 
καθορίζονται στον παρόντα νόμο και στην απόφαση του 
προηγούμενου εδαφίου. 

3. Μέχρι τη θέση σε λειτουργία του Μητρώου Δικτύ¬ 
ων και την εισαγωγή των στοιχείων της παραγράφου 1 
σε αυτό, καθώς και αν τα στοιχεία της παραγράφου 1 
δεν είναι διαθέσιμα σε ηλεκτρονική μορφή, οι φορείς 
εκμετάλλευσης δικτύου οφείλουν να τα διαθέσουν, κα¬ 
τόπιν σχετικού έγγραφου αιτήματος στο οποίο προσ¬ 
διορίζεται η περιοχή ενδιαφέροντος, στους παρόχους 
δημοσίων δικτύων επικοινωνιών οι οποίοι επιθυμούν 
να ζητήσουν πρόσβαση σε υλική υποδομή των φορέ¬ 
ων εκμετάλλευσης δικτύου με στόχο την εγκατάσταση 
στοιχείων υψίρρυθμων δικτύων ηλεκτρονικών επικοι¬ 
νωνιών. Η πρόσβαση στα στοιχεία της παραγράφου 1 
χορηγείται το αργότερο μέσα σε δύο (2) μήνες από την 
ημερομηνία παραλαβής της γραπτής αίτησης υπό ανα¬ 
λογικούς, ισότιμους και διαφανείς όρους, με την επιφύ¬ 
λαξη των περιορισμών της παραγράφου 4. Οι φορείς του 
δημόσιου τομέα που, λόγω των καθηκόντων τους, έχουν 
στην κατοχή τους, σε ηλεκτρονική μορφή, στοιχεία των 
πληροφοριών της παρούσας παραγράφου, οφείλουν να 
τα θέτουν, μετά από σχετική αίτηση, στη διάθεση επιχει¬ 
ρήσεων που παρέχουν ή είναι εξουσιοδοτημένες να πα¬ 
ρέχουν δημόσια δίκτυα επικοινωνιών, με την επιφύλαξη 
των περιορισμών της παραγράφου 4. 

4. Το Μητρώο Δικτύων του Υπουργείου Ψηφιακής 
Πολιτικής, Τηλεπικοινωνιών και Ενημέρωσης ή ο φο¬ 
ρέας εκμετάλλευσης δικτύου εφόσον αυτός κληθεί να 
ικανοποιήσει έγγραφο αίτημα όπως αυτό ορίζεται στην 
παράγραφο 3, μπορεί να περιορίσει την πρόσβαση στα 
στοιχεία της παραγράφου 1 μόνον εφόσον αυτό κρίνε- 
ται απαραίτητο για λόγους ασφάλειας των δικτύων και 
της ακεραιότητάς τους ή για λόγους εθνικής ασφάλειας, 
δημόσιας υγείας ή δημόσιας ασφάλειας. 

5. Μετά την υποβολή ειδικής γραπτής αίτησης από 
πάροχο δημοσίων δικτύων επικοινωνιών, οι φορείς 
εκμετάλλευσης δικτύου ικανοποιούν εύλογες αιτήσεις 
για την επιτόπου έρευνα συγκεκριμένων στοιχείων της 
υλικής υποδομής τους. Στην αίτηση πρέπει να προσ¬ 
διορίζονται η περιοχή και τα στοιχεία του δικτύου τα 
οποία αφορά η εγκατάσταση στοιχείων υψίρρυθμων 
δικτύων ηλεκτρονικών επικοινωνιών. Αν δεν έχει υπο¬ 
γράφει Συμφωνία - Πλαίσιο σύμφωνα με το άρθρο 2 του 
Παραρτήματος 1 ή τον Κανονισμό Συνεγκατάστασης 
της ΕΕΤΤ, κατά περίπτωση, για την παροχή πρόσβασης 
σε υλική υποδομή μεταξύ του Φορέα Εκμετάλλευσης 
Δικτύου και του δικαιούχου, ο φορέας εκμετάλλευσης 
δικτύου μπορεί να απαιτήσει την υπογραφή σύμβασης 


εμπιστευτικότητας με τον δικαιούχο προτού προβεί στην 
έγκριση της επί τόπου έρευνας συγκεκριμένων στοιχείων 
υλικής υποδομής.Το αίτημα για επιτόπου έρευνα συγκε¬ 
κριμένων στοιχείων του δικτύου εγκρίνεται εντός μηνός 
από την ημερομηνία παραλαβής της γραπτής αίτησης 
υπό αναλογικούς, ισότιμους και διαφανείς όρους, με την 
επιφύλαξη των περιορισμών της παραγράφου 4. 

6. Σε περίπτωση διαφοράς όσον αφορά τα δικαιώμα¬ 
τα και τις υποχρεώσεις που προβλέπονται στο παρόν 
άρθρο, οποιοδήποτε μέρος μπορεί να ζητήσει, με γρα¬ 
πτό αίτημά του, την παρέμβαση του Εθνικού Οργάνου 
Επίλυσης Διαφορών. 

Το Εθνικό Όργανο Επίλυσης Διαφορών εκδίδει, λαμβά- 
νοντας υπόψη την αρχή της αναλογικότητας, δεσμευτική 
απόφαση για την επίλυση της διαφοράς, το συντομότερο 
δυνατόν και οπωσδήποτε μέσα σε δύο (2) μήνες από την 
ημερομηνία παραλαβής του αιτήματος, πλην έκτακτων 
περιστάσεων, με την επιφύλαξη της δυνατότητας δικα¬ 
στικής προσφυγής των μερών. 

7. Οι πάροχοι δημοσίων δικτύων ηλεκτρονικών επικοι¬ 
νωνιών που επιτυγχάνουν πρόσβαση σε πληροφορίες 
βάσει του παρόντος άρθρου χειρίζονται τις πληροφορίες 
ως εμπιστευτικές. Ειδικότερα θέματα για τη διασφάλι¬ 
ση της εμπιστευτικότητας και του επιχειρηματικού και 
εμπορικού απορρήτου μπορεί να καθορίζονται, εφόσον 
απαιτηθεί με απόφαση του Υπουργού Ψηφιακής Πολιτι¬ 
κής, Τηλεπικοινωνιών και Ενημέρωσης. 

Άρθρο 5 

Συντονισμός τεχνικών έργων 

(Άρθρο 5 της Οδηγίας 2014/61 /ΕΕ) 

1. Οι φορείς εκμετάλλευσης δικτύου έχουν δικαίωμα 
να διαπραγματεύονται συμφωνίες συντονισμού τεχνι¬ 
κών έργων με φορείς που παρέχουν ή είναι εξουσιοδο¬ 
τημένοι να παρέχουν δίκτυα ηλεκτρονικών επικοινωνιών 
ενόψει της εγκατάστασης στοιχείων υψίρρυθμων δικτύ¬ 
ων ηλεκτρονικών επικοινωνιών. 

2. Οι φορείς εκμετάλλευσης δικτύου που εκτελούν έμ¬ 
μεσα ή άμεσα τεχνικά έργα πλήρως ή εν μέρει χρηματο¬ 
δοτούμενα από το Δημόσιο ή και οι φορείς που εκτελούν 
έμμεσα ή άμεσα τεχνικά έργα κατασκευής αντίστοιχων 
δικτύων πλήρως ή εν μέρει χρηματοδοτούμενα από το 
Δημόσιο οφείλουν να ικανοποιούν τις εύλογες αιτήσεις 
φορέων που παρέχουν ή είναι εξουσιοδοτημένοι να πα¬ 
ρέχουν δημόσια δίκτυα επικοινωνιών ενόψει της εγκατά¬ 
στασης στοιχείων υψίρρυθμων δικτύων ηλεκτρονικών 
επικοινωνιών, σχετικά με συμφωνία συντονισμού των 
τεχνικών έργων, με διαφανείς και ισότιμους όρους. Οι 
αιτήσεις αυτές για την κατάρτιση συμφωνίας, γίνονται 
δεκτές εφόσον η ικανοποίησή τους: 

α) δεν συνεπάγεται επιπλέον κόστος, μεταξύ άλλων 
λόγω πρόσθετων καθυστερήσεων, για τα αρχικώς προ- 
βλεπόμενα τεχνικά έργα, 

β) δεν εμποδίζει τον έλεγχο του συντονισμού των έρ¬ 
γων και 

γ) η αίτηση συντονισμού κατατίθεται το συντομότερο 
δυνατόν και το αργότερο τουλάχιστον ένα μήνα πριν 
από την υποβολή του τελικού σχεδίου στους αρμόδιους 
φορείς για τη χορήγηση άδειας. 

Ειδικότεροι όροι και προϋποθέσεις για την εφαρμογή 
των διατάξεων του παρόντος άρθρου καθορίζονται στο 
Παράρτημα 2. 

3. Οι φορείς εκμετάλλευσης δικτύου που εκτελούν έμ¬ 
μεσα ή άμεσα τεχνικά έργα πλήρως ή εν μέρει χρηματο¬ 
δοτούμενα από το Δημόσιο ή και οι φορείς που εκτελούν 
έμμεσα ή άμεσα τεχνικά έργα κατασκευής αντίστοιχων 
δικτύων πλήρως ή εν μέρει χρηματοδοτούμενα από το 
Δημόσιο, εφόσον στη μελέτη των έργων αυτών προβλέ- 
πεται η κατασκευή ή μετατόπιση υποδομών φιλοξενίας 
δικτύων ηλεκτρονικών επικοινωνιών, υποχρεούνται να 
κοινοποιούν την εν λόγω πρόβλεψη σε όλους τους πα- 
ρόχους δικτύων ηλεκτρονικών επικοινωνιών. Οι φορείς 
που παρέχουν ή είναι εξουσιοδοτημένοι να παρέχουν 
δημόσια δίκτυα επικοινωνιών, ενόψει της εγκατάστα¬ 
σης στοιχείων υψίρρυθμων δικτύων ηλεκτρονικών επι¬ 
κοινωνιών, μπορούν να ζητήσουν την πρόσβαση στην 
υποδομή αυτή, σύμφωνα με τις διατάξεις του άρθρου 3. 

4. Αν δεν επιτευχθεί η σχετική συμφωνία εντός μηνός 
από την ημερομηνία παραλαβής της επίσημης αίτησης 
για τη διαπραγμάτευση συμφωνίας συντονισμού τεχνι¬ 
κών έργων βάσει της παραγράφου 2, τα μέρη έχουν δι¬ 
καίωμα παραπομπής του ζητήματος στο Εθνικό Όργανο 
Επίλυσης Διαφορών. 

5. Το Εθνικό Όργανο Επίλυσης Διαφορών, αφού λάβει 
υπόψη την αρχή της αναλογικότητας, εκδίδει απόφαση 
για την επίλυση της διαφοράς που υποβλήθηκε σύμφω¬ 
να με την παράγραφο 4, συμπεριλαμβανομένου κατά 
περίπτωση του καθορισμού δίκαιων και ισότιμων όρων 
και επιβαρύνσεων. 

Το Εθνικό Όργανο Επίλυσης Διαφορών επιλύει τη 
διαφορά το συντομότερο δυνατόν και οπωσδήποτε 
εντός δυο (2) μηνών από την ημερομηνία παραλαβής 
της πλήρους αίτησης, πλην έκτακτων περιστάσεων, με 
την επιφύλαξη της δυνατότητας δικαστικής προσφυγής 
των μερών. 

6. Με κοινή απόφαση του Υπουργού Ψηφιακής Πολι¬ 
τικής, Τηλεπικοινωνιών και Ενημέρωσης και των κατά 
περίπτωση συναρμόδιων Υπουργών, μπορεί να προ- 
βλέπονται εξαιρέσεις από τις υποχρεώσεις που τίθενται 
στο παρόν άρθρο, για τεχνικά έργα τα οποία αφορούν 
κρίσιμες εθνικές υποδομές ή για τεχνικά έργα ήσσονος 
σημασίας, από άποψη αξίας, μεγέθους ή διάρκειας. Οι 
εξαιρέσεις αυτές καθορίζονται μετά από διαβούλευση με 
τους ενδιαφερομένους και πρέπει να είναι αιτιολογημέ¬ 
νες. Η ως άνω κοινή υπουργική απόφαση κοινοποιείται 
στην Ευρωπαϊκή Επιτροπή. 

Άρθρο 6 

Διαφάνεια σχετικά με προγραμματισμένα 

τεχνικά έργα 

(Άρθρο 6 της Οδηγίας 2014/61 /ΕΕ) 

1. Για τη διαπραγμάτευση συμφωνιών συντονισμού 
τεχνικών έργων σύμφωνα με το άρθρο 5 οι φορείς εκ¬ 
μετάλλευσης δικτύου οφείλουν να παρέχουν, μετά από 
ειδική γραπτή αίτηση του φορέα, ο οποίος παρέχει ή 
είναι εξουσιοδοτημένος να παρέχει δημόσια δίκτυα 
επικοινωνιών, τις ακόλουθες ελάχιστες πληροφορίες 
όσον αφορά προγραμματισμένα ή σε εξέλιξη τεχνικά 
έργα που αναφέρονται στην υλική υποδομή τους και 


για τα οποία έχει εκδοθεί άδεια ή εκκρεμεί διαδικασία 
αδειοδότησης ή προβλέπεται για το επόμενο εξάμηνο η 
πρώτη υποβολή αίτησης άδειας στους κατά περίπτωση 
αρμόδιους φορείς: 

α) τοποθεσία, οριζοντιογραφία και είδος των έργων, 

β) υλική υποδομή και στοιχεία του δικτύου τα οποία 
αφορούν τα έργα, 

γ) προβλεπόμενη ημερομηνία έναρξης και διάρκεια 
των έργων και 

δ) σημείο επικοινωνίας. 

Ο φορέας ο οποίος παρέχει ή είναι εξουσιοδοτημένος 
να παρέχει δημόσια δίκτυα ηλεκτρονικών επικοινωνιών, 
οφείλει να προσδιορίσει στην αίτησή του την περιοχή 
την οποία αφορά η μελλοντική εγκατάσταση στοιχείων 
υψίρρυθμων δικτύων ηλεκτρονικών επικοινωνιών. Εντός 
προθεσμίας δύο (2) εβδομάδων από την ημερομηνία 
παραλαβής της γραπτής αίτησης οι φορείς εκμετάλλευ¬ 
σης του δικτύου ή και οι φορείς που εκτελούν τεχνικά 
έργα κατασκευής δικτύων, οφείλουν να παρέχουν τις 
ζητηθείσες πληροφορίες υπό αναλογικούς, ισότιμους 
και διαφανείς όρους. Περιορισμός της πρόσβασης στις 
ελάχιστες πληροφορίες επιτρέπεται μόνον εφόσον κρί- 
νεται απαραίτητο για λόγους ασφάλειας των δικτύων και 
της ακεραιότητάς τους ή για λόγους εθνικής ασφάλειας, 
δημόσιας υγείας ή ασφάλειας, εμπιστευτικότητας ή επι¬ 
χειρησιακού και εμπορικού απορρήτου. 

2. Ο φορέας εκμετάλλευσης του δικτύου ή και ο φο¬ 
ρέας που εκτελεί τεχνικά έργα κατασκευής δικτύων 
μπορεί να απορρίψει την αίτηση που αναφέρεται στην 
παράγραφο 1 εάν: 

α) έχει δημοσιοποιήσει τις ζητούμενες πληροφορίες 
σε ηλεκτρονική μορφή ή 

β) η πρόσβαση σε αυτέςτις πληροφορίες εξασφαλίζε¬ 
ται μέσω του Ενιαίου Σημείου Πληροφόρησης. 

3. Οι φορείς εκμετάλλευσης δικτύου ή και οι φορείς 
που εκτελούν τεχνικά έργα κατασκευής δικτύων διαθέ¬ 
τουν, μέσω του Ενιαίου Σημείου Πληροφόρησης, πληρο¬ 
φορίες για τα έργα τα οποία εκτελούν ή προγραμματί¬ 
ζουν να εκτελέσουν. Οι φορείς εκμετάλλευσης δικτύου 
ή και οι φορείς που εκτελούν τεχνικά έργα κατασκευής 
δικτύων οφείλουν να διαθέτουν τις ελάχιστες πληροφο¬ 
ρίες που ζητήθηκαν από κάποιο ενδιαφερόμενο φορέα 
και αναφέρονται στην παράγραφο 1, μέσω του Ενιαίου 
Σημείου Πληροφόρησης. Τα ειδικότερα θέματα για την 
εφαρμογή των προβλέψεων της παρούσης παραγρά¬ 
φου σχετικά με τη λειτουργία του Ενιαίου Σημείου Πλη¬ 
ροφόρησης καθορίζονται με απόφαση του Υπουργού 
Ψηφιακής Πολιτικής,Τηλεπικοινωνιών και Ενημέρωσης. 

4. Σε περίπτωση διαφοράς όσον αφορά τα δικαιώματα 
και τις υποχρεώσεις που προβλέπονται στο παρόν άρ¬ 
θρο, οποιοδήποτε μέρος έχει το δικαίωμα να παραπέμ- 
ψει τη διαφορά στο Εθνικό Όργανο Επίλυσης Διαφορών. 

Το Εθνικό Όργανο Επίλυσης Διαφορών, λαμβάνοντας 
υπόψη την αρχή της αναλογικότητας, εκδίδει δεσμευτική 
απόφαση για την επίλυση της διαφοράς το συντομότερο 
δυνατόν και οπωσδήποτε εντός δύο (2) μηνών από την 
υποβολή της αίτησης σε αυτό για την επίλυση της διαφο¬ 
ράς πλην έκτακτων περιστάσεων, με την επιφύλαξη της 
δυνατότητας δικαστικής προσφυγής των μερών. 

5. Με κοινή απόφαση του Υπουργού Ψηφιακής Πολι¬ 
τικής, Τηλεπικοινωνιών και Ενημέρωσης και των κατά 
περίπτωση συναρμόδιων Υπουργών, μπορεί να προ- 
βλέπονται εξαιρέσεις από τις υποχρεώσεις που τίθενται 
στο παρόν άρθρο, για τεχνικά έργα τα οποία αφορούν 
κρίσιμες εθνικές υποδομές ή για τεχνικά έργα ήσσονος 
σημασίας, από άποψη αξίας, μεγέθους ή διάρκειας. Οι 
εξαιρέσεις αυτές καθορίζονται μετά από διαβούλευση με 
τους ενδιαφερομένους, και πρέπει να είναι αιτιολογημέ¬ 
νες. Η ως άνω κοινή υπουργική απόφαση κοινοποιείται 
στην Ευρωπαϊκή Επιτροπή. 

Άρθρο 7 

Υλική υποδομή εντός κτιρίου 

(Άρθρο 8 της Οδηγίας 2014/61 /ΕΕ) 

1. Ολα τα κτίρια στον τόπο του τελικού χρήστη που 
ανεγείρονται βάσει άδειας δόμησης, η αίτηση της οποί¬ 
ας υποβλήθηκε μετά την ψήφιση του παρόντος συμπε¬ 
ριλαμβανομένων των στοιχείων υπό συνιδιοκτησία, 
πρέπει να είναι εξοπλισμένα με υλική υποδομή εντός 
του κτιρίου, προσαρμοσμένη για υψηλές ταχύτητες, 
όπως ορίζεται στην περίπτωση η' της παραγράφου 1 
του άρθρου 2, έως τα σημεία τερματισμού του δικτύου. 
Η υποχρέωση αυτή ισχύει και αν πρόκειται για μείζονα 
έργα ανακαίνισης σε κτίρια, για τα οποία η αίτηση για 
την άδεια δόμησης υποβάλλεται μετά την ψήφιση του 
παρόντος. 

2. Όλες οι πολυκατοικίες και συγκροτήματα κτιρίων 
που ανεγείρονται βάσει άδειας δόμησης, για την έκδο¬ 
ση της οποίας η αίτηση υποβλήθηκε μετά την ψήφιση 
του παρόντος πρέπει να διαθέτουν σημείο πρόσβασης. 
Η ίδια υποχρέωση ισχύει και αν πρόκειται για μείζονα 
έργα ανακαίνισης πολυκατοικιών και συγκροτημάτων 
κτιρίων για τα οποία η αίτηση για την άδεια δόμησης 
υποβάλλεται μετά την ψήφιση του παρόντος. 

3. Με κοινή απόφαση των Υπουργών Ψηφιακής Πο¬ 
λιτικής, Τηλεπικοινωνιών και Ενημέρωσης και Περιβάλ¬ 
λοντος και Ενέργειας μπορεί να καθορίζονται οι όροι, οι 
προϋποθέσεις, η διαδικασία και κάθε άλλο σχετικό θέμα 
προκειμένου κτίρια εξοπλισμένα με τον προβλεπόμε- 
νο στο παρόν άρθρο εξοπλισμό να μπορούν, εφόσον 
επιθυμούν, να λάβουν «σήμα ευρυζωνικής υποδομής». 

Άρθρο 8 

Πρόσβαση σε υλική υποδομή εντός κτιρίου 

(Άρθρο 9 της Οδηγίας 2014/61 /ΕΕ) 

1. Οι πάροχοι δημόσιων δικτύων επικοινωνιών έχουν 
δικαίωμα εγκατάστασης του δικτύου τους, με δική τους 
δαπάνη, έως το σημείο πρόσβασης. 

2. Οι πάροχοι δημόσιων δικτύων επικοινωνιών έχουν 
δικαίωμα πρόσβασης σε υπάρχουσα υλική υποδομή 
εντός κτιρίου, ενόψει της εγκατάστασης υψίρρυθμου 
δικτύου ηλεκτρονικών επικοινωνιών, αν η κατασκευή 
δεύτερης υποδομής είναι τεχνικά ανέφικτη ή οικονομικά 
ασύμφορη. 

3. Οποιοσδήποτε έχει το δικαίωμα να χρησιμοποιεί το 
σημείο πρόσβασης και την εντός κτιρίου υλική υποδομή, 
πρέπει να ικανοποιεί κάθε εύλογη γραπτή αίτηση παρο¬ 
χών δημόσιων δικτύων επικοινωνιών για πρόσβαση υπό 


δίκαιους και ισότιμους όρους, συμπεριλαμβανομένης 
της τιμής, κατά περίπτωση. Οι όροι, οι προϋποθέσεις και 
οι διαδικασίες εφαρμογής της παρούσας παραγράφου, 
καθώς και κάθε άλλο σχετκό θέμα για την πρόσβαση σε 
υπάρχουσα υλική υποδομή εντός κτιρίου προσαρμοσμέ¬ 
νη για υψηλές ταχύτητες υποδομή που ελέγχεται από 
πάροχο δημοσίων δικτύων ηλεκτρονικών επικοινωνιών 
καθορίζονται από τον Κανονισμό Συνεγκατάστασης που 
εκδίδει η ΕΕΤΤ. 

4. Αν δεν επιτευχθεί συμφωνία μεταξύ παροχών δι¬ 
κτύων ηλεκτρονικών επικοινωνιών για την πρόσβαση, 
όπως αναφέρεται στις παραγράφους 1 ή 2, εντός δύο (2) 
μηνών από την ημερομηνία παραλαβής της επίσημης αί¬ 
τησης πρόσβασης, τα μέρη έχουν δικαίωμα παραπομπής 
του ζητήματος στο Εθνικό Όργανο Επίλυσης Διαφορών, 
προκειμένου να εκτιμηθεί η συμμόρφωση με τις απαι¬ 
τήσεις που προβλέπονται στις εν λόγω παραγράφους. 
Το Εθνικό Όργανο Επίλυσης Διαφορών, λαμβάνοντας 
υπόψη την αρχή της αναλογικότητας, εκδίδει δεσμευτική 
απόφαση για την επίλυση της διαφοράς το συντομότε¬ 
ρο δυνατόν και οπωσδήποτε εντός δύο (2) μηνών από 
την αίτηση σε αυτήν για την επίλυση της διαφοράς πλην 
έκτακτων περιστάσεων, με την επιφύλαξη της δυνατό¬ 
τητας δικαστικής προσφυγής των μερών. 

5. Εξαιρούνται, από τις προβλεπόμενες στις παράγρα¬ 
φους 1 έως 3 υποχρεώσεις κτίρια στα οποία εξασφαλί¬ 
ζεται, σύμφωνα με αντικειμενικούς, διαφανείς, αναλογι¬ 
κούς και ισότιμους όρους, πρόσβαση σε υπάρχον δίκτυο 
με σημείο τερματισμού στον τόπο του τελικού χρήστη, 
το οποίο είναι κατάλληλο για την παροχή υψίρρυθμων 
υπηρεσιών ηλεκτρονικών επικοινωνιών. 

6. Αν δεν υπάρχει διαθέσιμη υποδομή εντός κτιρίου 
προσαρμοσμένη σε υψηλές ταχύτητες, οι πάροχοι δη¬ 
μόσιων δικτύων επικοινωνιών έχουν δικαίωμα: α) τερ¬ 
ματισμού του δικτύου τους στο χώρο του συνδρομητή, 
εφόσον συμφωνεί ο συνδρομητής ή και β) τερματισμού 
του δικτύου τους σε νέο σημείο πρόσβασης σε κοινό¬ 
χρηστο ή κοινόκτητο χώρο του κτιρίου όπου θα εγκα¬ 
θίσταται νέος κεντρικός κατανεμητής, σύμφωνα με τις 
προδιαγραφές της 41020/819/2012 κοινής απόφασης 
των Υπουργών Οικονομίας, Ανάπτυξης και Τουρισμού, 
Υποδομών, Μεταφορών και Δικτύων και Περιβάλλοντος 
και Ενέργειας (Β' 2776). Στην περίπτωση β' οι πάροχοι 
μπορούν να εγκαθιστούν ενεργό εξοπλισμό και κάθετο 
κατανεμητή - κάθετη καλωδίωση, όπου αυτό απαιτείται 
για την ολοκλήρωση του τερματισμού της εσωτερικής 
καλωδίωσης στο χώρο των συνδρομητών ή και τελικών 
χρηστών. Για την υλοποίηση των ανωτέρω εργασιών, η 
πρόσβαση σε κοινόχρηστους ή κοινόκτητους χώρους 
του κτιρίου επιτρέπεται κατόπιν κοινοποίησης στον δι¬ 
αχειριστή ή εκπρόσωπο της Γενικής Συνέλευσης συνι¬ 
διοκτητών και εφόσον, εντός μηνάς από την ανωτέρω 
κοινοποίηση, δεν γνωστοποιηθεί στον ενδιαφερόμενο 
ομόφωνη απόφαση της Γενικής Συνέλευσης των συνι¬ 
διοκτητών περί άρνησης ως προς την υλοποίηση των 
ανωτέρων εργασιών. Αν για τις ανωτέρω εργασίες δεν 
αρκεί η πρόσβαση σε κοινόχρηστους ή κοινόκτητους 
χώρους του κτιρίου αλλά απαιτείται πρόσβαση σε ιδιω¬ 
τική ιδιοκτησία, οι εργασίες υλοποιούνται μετά τη συναί- 

νεση του ιδιοκτήτη ο οποίος μπορεί να ζητήσει από τον 
ενδιαφερόμενο πάροχο δημόσιου δικτύου επικοινωνιών 
μελέτη επιπτώσεων και αποκατάστασης και υπογραφή 
σχετικού συμφωνητικού. Σε κάθε περίπτωση, οι πάρο- 
χοι δημόσιων δικτύων ηλεκτρονικών επικοινωνιών που 
εγκαθιστούν υποδομή εντός κτιρίου, σύμφωνα με τις 
διατάξεις του παρόντος άρθρου, οφείλουν να ελαχιστο¬ 
ποιούν τις επιπτώσεις στην κοινόχρηστη ή κοινόκτητη 
ή ιδιωτική ιδιοκτησία χρησιμοποιώντας την υφιστάμενη 
φυσική υποδομή, η οποία είναι διαθέσιμη στο κτίριο, 
να αποκαθιστούν πλήρως τα στοιχεία των ιδιωτικών ή 
κοινόχρηστων ή κοινόκτητων ιδιοκτησιών που επηρε¬ 
άζονται κατά τις εργασίες εγκατάστασης της υποδομής 
και πριν από την πραγματοποίηση των εργασιών να ενη¬ 
μερώνουν το νόμιμο εκπρόσωπο των ιδιοκτητών για το 
είδος των εργασιών που θα πραγματοποιηθούν και τον 
τρόπο αποκατάστασης των χώρων. 

7. Το παρόν άρθρο εφαρμόζεται με την επιφύλαξη του 
δικαιώματος ιδιοκτησίας του κυρίου του σημείου πρό¬ 
σβασης ή της εντός κτιρίου υλικής υποδομής, εφόσον 
δεν πρόκειται για το ίδιο άτομο με τον κάτοχο του δικαι¬ 
ώματος χρήσης τους, και του δικαιώματος ιδιοκτησίας 
τρίτων, όπως ιδιοκτητών εκτάσεων γης και κτιρίων. 

Άρθρο 9 

Αρμόδια όργανα 

(Άρθρο 10 της Οδηγίας 2014/61 /ΕΕ) 

1. Για αιτήματα επίλυσης διαφορών που προκύπτουν 
από τις διατάξεις του παρόντος νόμου, ως Εθνικό Όργα¬ 
νο Επίλυσης Διαφορών με τα καθήκοντα που αναφέρο- 
νται στα άρθρα του παρόντος νόμου ορίζεται η Εθνική 
Επιτροπή Τηλεπικοινωνιών και Ταχυδρομείων (ΕΕΤΤ). 

2. Αν κατά την εφαρμογή του παρόντος νόμου ανα- 
κύψει διαφωνία μεταξύ φορέων, οποιαδήποτε από τα 
εμπλεκόμενα μέρη δύναται να ζητήσει, με γραπτό αίτημά 
του, την παρέμβαση της ΕΕΤΤ με σκοπό την επίτευξη 
συμφωνίας, υποβάλλοντας ταυτόχρονα περιγραφή της 
διαφοράς και του ιστορικού των διαπραγματεύσεων, 
σύμφωνα με τη διαδικασία επίλυσης διαφορών της ΕΕΤΤ, 
όπως προβλέπεται στο άρθρο 34του ν. 4070/ 2012, όπως 
εκάστοτε ισχύει. Η ΕΕΤΤ υιοθετεί τα κατάλληλα μέτρα 
που σε κάθε περίπτωση είναι αναλογικά, αντικειμενικά, 
διαφανή και αμερόληπτα κατά τη λήψη της απόφασής 
της στα πλαίσια της ανωτέρω διαδικασίας επίλυσης δι¬ 
αφοράς. Η ΕΕΤΤ ορίζει επιτροπή η οποία είναι αρμόδια 
για την εξέταση της διαφοράς και την εισήγηση προς 
την ΕΕΤΤ για το πόρισμα της επίλυσης αυτής. Για την 
υποστήριξη του έργου της επίλυσης διαφοράς, η ΕΕΤΤ 
δύναται να χρησιμοποιεί τις υπηρεσίες ειδικών εμπειρο¬ 
γνωμόνων με ειδικότητες κατάλληλες για το αντικείμενο 
της διαφοράς, όπως ενδεικτικά ειδικότητες πολιτικών 
μηχανικών, ηλεκτρολόγων μηχανικών, μηχανολόγων 
μηχανικών. 

3. Η ΕΕΤΤ εντός εξήντα (60) ημερών από την έναρξη 
ισχύος του παρόντος, αποστέλλει πρόσκληση προς το 
Τεχνικό Επιμελητήριο Ελλάδας (Τ.Ε.Ε.) για την κατάρτιση 
καταλόγου εμπειρογνωμόνων, η οποία επίσηςτοιχοκολ- 
λάται στα γραφεία της ΕΕΤΤ και τουΤ.Ε.Ε. και δημοσιεύε¬ 
ται σε μία καθημερινή εφημερίδα πανελλαδικής κυκλο¬ 


φορίας, καθώς και στο διαδίκτυο. Στην πρόσκληση αυτή 
παρατίθενται τα χαρακτηριστικά που πρέπει να πληρού- 
νται ώστε κάποιος να συμπεριληφθεί σε κατάλογο εμπει¬ 
ρογνωμόνων της ΕΕΤΤ για την επίλυση διαφορών στο 
πλαίσιο του παρόντος νόμου, καθώς επίσης και το ύψος 
της αμοιβής του. Ο κατάλογος αυτός ανανεώνεται κάθε 
χρόνο εντός τους μηνός Δεκεμβρίου με την ίδια δημοσι¬ 
ότητα. Οι εμπειρογνώμονες επιλέγονται με κριτήριο την 
επιστημονική κατάρτιση και την εξειδικευμένη εμπειρία 
τους σε θέματα σχετικά με την εφαρμογή του παρόντος. 
Από τον κατάλογο αποκλείονται εκείνοι που δεν περάτω¬ 
σαν πιθανή επίλυση διαφορών στην επιτροπή της οποίας 
είχαν τοποθετηθεί προηγούμενα. Αποκλείονται ομοίως 
και τα μέλη της ΕΕΤΤ κατά τη διάρκεια της θητείας τους 
και για δύο (2) χρόνια μετά την, με οποιονδήποτε τρόπο, 
λήξη αυτής. 

Η ΕΕΤΤ επιλέγει με κλήρωση από τον κατάλογο εμπει¬ 
ρογνωμόνων, ειδικό/ούς εμπειρογνώμονα/ες με την κα¬ 
τάλληλη ειδικότητα ανάλογα με το αντικείμενο, για να 
συμμετέχει στην Επιτροπή Επίλυσης Διαφοράς, όποτε 
αυτό απαιτείται από το αντικείμενο της διαφοράς. Επί¬ 
σης, επιλέγει τους αναπληρωτές τους, σε αριθμό μεγα¬ 
λύτερο του αναγκαίου, ώστε να είναι δυνατή η άμεση 
αναπλήρωση σε περιπτώσεις κωλύματος. 

4. Η ΕΕΤΤ δύναται, για το σκοπό της επίλυσης διαφο¬ 
ρών βάση του παρόντος νόμου, να ζητεί την υποβολή 
πληροφοριών από τα εμπλεκόμενα μέρη. 

5. Η ΕΕΤΤ ορίζει με απόφασή της το ύψος του παρά¬ 
βολου που οφείλουν να καταβάλουν όσοι αιτούνται από 
την ΕΕΤΤ επίλυση διαφοράς σχετικά με θέματα πρόσβα¬ 
σης (άρθρα 3 και 4 του παρόντος νόμου) και τεχνικού 
συντονισμού (άρθρα 5 και 6 του παρόντος νόμου). 

6. Οι αποφάσεις της ΕΕΤΤ αναφορικά με την επίλυση 
διαφορών βάση του παρόντος νόμου υπόκεινται σε προ¬ 
σφυγή ενώπιον του Διοικητικού Εφετείου της Αθήνας, 
σύμφωνα με το άρθρο 78 του ν. 4070/2012, όπως ισχύει. 

Άρθρο 10 

Κυρώσεις 

(Άρθρο 11 της Οδηγίας 2014/61/ΕΕ) 

Αν το Εθνικό Όργανο Επίλυσης Διαφορών, μετά την 
εξέταση μιας επίλυσης διαφοράς βάση του παρόντος 
νόμου, διαπιστώσει μη συμμόρφωση με την απόφασή 
του, ή διαπιστώσει, κατόπιν καταγγελίας ή ενημέρωσης 
από αρμόδιο φορέα, μη συμμόρφωση με τις διατάξεις 
του παρόντος νόμου, μπορεί να επιβάλει κατάλληλες, 
αποτελεσματικές, αναλογικές και αποτρεπτικές κυρώ¬ 
σεις, εφαρμοζομένων αναλόγως των διατάξεων του 
άρθρου 77 του ν. 4070/2012. 

Άρθρο 11 

Τροποποιούμενες διατάξεις - Προσθήκες 

Στο ν. 4070/2012 (Α'82) επέρχονται οι εξής τροποποι¬ 
ήσεις: 

α) Στο τέλος της παραγράφου 2 του άρθρου 1 προστί¬ 
θεται εδάφιο ως εξής: 

«Οι διαδικασίες του άρθρου 28 για τη χορήγηση δι¬ 
καιωμάτων διέλευσης σε παρόχους δημοσίων δικτύων 
ηλεκτρονικών επικοινωνιών εφαρμόζονται και για τα 

κρατικά δίκτυα ηλεκτρονικών επικοινωνιών, εξαιρού¬ 
μενης της υποχρέωσης καταβολής τελών διέλευσης και 
χρήσης δικαιωμάτων διέλευσης». 

β) Στο άρθρο 2 και στο τέλος της ενότητας «Β. Λοιποί 
Ορισμοί» προστίθενται οι ακόλουθοι ορισμοί: 

«κ) «Δήλωση Εργασιών Εκσκαφής»: Δήλωση για την 
εγκατάσταση ευκολιών, η οποία απαιτεί και την εκτέλεση 
εργασιών εκσκαφής. 

κα) «Διαδρομή όδευσης»: Η διαδρομή την οποία προ- 
τίθεται να ακολουθήσει ο πάροχος δημόσιων δικτύων 
ηλεκτρονικών επικοινωνιών για την εγκατάσταση του 
δικτύου ηλεκτρονικών επικοινωνιών και για την οποία 
ζητεί τα δικαιώματα διέλευσης, καθώς και η διαδρομή 
για την οποία έχουν χορηγηθεί δικαιώματα διέλευσης, 
στον πάροχο δημοσίων δικτύων ηλεκτρονικών επικοι¬ 
νωνιών. 

κβ) «Δικαίωμα διέλευσης»: Το δικαίωμα που χορηγεί¬ 
ται σε παρόχους δικτύων ηλεκτρονικών επικοινωνιών 
για την εγκατάσταση, λειτουργία, έλεγχο και διάθεση 
ευκολιών επί, υπό ή υπέρ χώρων όπως προβλέπονται 
στην παράγραφο 1 του άρθρου 28. 

κγ) «Ευκολία»: Κάθε εγκατάσταση, υποδομή (όπως 
ενδεικτικά υπαίθριες μονάδες δικτύου, οικίσκοι, σωλη¬ 
νώσεις, αγωγοί, καλωδιώσεις, στύλοι, φρεάτια, καμπί¬ 
νες, κυτία σύνδεσης), τεχνικό μέσο που σχετίζεται με 
δίκτυο ηλεκτρονικών επικοινωνιών και καθιστά δυνατή 
ή υποστηρίζει την παροχή υπηρεσιών μέσω του δικτύου 
αυτού. 

κδ) «Οικίσκος»: Μεταλλική ή άλλη συμβατική κατα¬ 
σκευή υπαίθριας εγκατάστασης, ενδεικτικών διαστά¬ 
σεων 2,5x5x2,5 μέτρα (ΠχΜχΥ), η οποία εγκαθίσταται 
επί σταθερής βάσης και περιλαμβάνει ενδεικτικά τηλε¬ 
πικοινωνιακό εξοπλισμό (ιδίως μονάδες μετάδοσης και 
συνδρομητικές), ηλεκτρονικό και ηλεκτρολογικό εξο¬ 
πλισμό, ικριώματα, μετρητή ρεύματος, καλώδια, υλικό 
τερματισμού καλωδιώσεων, ανορθωτές, συσσωρευτές, 
εξοπλισμό πληροφορικής, αυτοματισμούς ή και κλιμα¬ 
τιστικές μονάδες, σύνδεση με ηλεκτρογεννήτρια και 
χρησιμοποιείται ως εξοπλισμός δικτύου ηλεκτρονικών 
επικοινωνιών. 

κε) «Περιοχή Εκσκαφής»: Η γεωγραφική περιοχή, η 
οποία περιλαμβάνει τα όμορα οικοδομικά τετράγωνα 
που εφάπτονται εκατέρωθεν της διαδρομής όδευσης 
και καθ' όλο το μήκος αυτής. 

κστ) «Υπαίθρια Μονάδα Δικτύου (Καμπίνα - 630ίπθΐ)»: 
Κατασκευή υπαίθριας, ενδεικτικών διαστάσεων 1,70x0,80 
χΐ ,80 μέτρα (ΜχΠχΥ), η οποία εγκαθίσταται σε σταθερή 
βάση και περιλαμβάνει, ιδίως τηλεπικοινωνιακό εξοπλι¬ 
σμό, ηλεκτρονικό και ηλεκτρολογικό εξοπλισμό, μετρητή 
ρεύματος, καλώδια, υλικό τερματισμού καλωδιώσεων, 
ανορθωτές, συσσωρευτές, εξοπλισμό πληροφορικής, 
αυτοματισμούς και χρησιμοποιείται ως εξοπλισμός δι¬ 
κτύου ηλεκτρονικών επικοινωνιών. 

κζ) «Πληροφοριακό Σύστημα»:Το Πληροφοριακό Σύ¬ 
στημα μέσω του οποίου υλοποιείται η μονοαπευθυντική 
διαδικασία υποβολής αιτήσεων έγκρισης/χορήγησης 
δικαιωμάτων διέλευσης και η χορήγηση των δικαιωμά¬ 
των διέλευσης». 

γ) Το άρθρο 28 αντικαθίσταται ως εξής: 


«Άρθρο 28 

Δικαιώματα διελεύσεως 

1. Οι πάροχοι δημόσιων δικτύων ηλεκτρονικών επι¬ 
κοινωνιών έχουν δικαιώματα εγκατάστασης ευκολιών 
επί, υπό ή υπέρ χώρων που ανήκουν στο Δημόσιο, σε 
Ο.Τ.Α. σε ιδιώτες ή είναι κοινόχρηστοι. Τα ίδια δικαιώ¬ 
ματα έχουν, αλλά μόνο σχετικά με τους δημόσιους και 
κοινόχρηστους χώρους, και οι πάροχοι δικτύων ηλεκτρο¬ 
νικών επικοινωνιών που δεν παρέχουν δημόσια δίκτυα. 
Οι φορείς που είναι αρμόδιοι για την παραχώρηση των 
δικαιωμάτων αυτών τηρούν τις αρχές και τις διαδικασίες 
που προβλέπονται στο παρόν άρθρο. 

2. Οι φορείς που είναι αρμόδιοι για τη χορήγηση δικαι¬ 
ωμάτων διέλευσης σε παρόχους δικτύων ηλεκτρονικών 
επικοινωνιών ενεργούν βάσει απλών, αποτελεσματικών, 
διαφανών και προσιτών στο κοινό διαδικασιών που 
εφαρμόζονται χωρίς διακρίσεις και χωρίς καθυστέρηση, 
σύμφωνα με τις αρχές της αμεροληψίας και της διαφά¬ 
νειας κατά τον καθορισμό των προϋποθέσεων για τα 
δικαιώματα αυτά. 

3. Οι Δημόσιες Αρχές κατά την παραχώρηση ενοχι¬ 
κών ή περιορισμένων εμπραγμάτων δικαιωμάτων σε 
δημόσια ή κοινόχρηστα ακίνητα ή ακίνητα Ο.Τ.Α. ή τη 
διάθεση της ελεύθερης χρήσης ή την παράδοση ή την 
παραχώρηση της κατοχής δημοσίων ή κοινόχρηστων 
ακινήτων ή ακινήτων Ο.Τ.Α. ή και των σχετικών δικαιω¬ 
μάτων πρόσβασης προς και από δημόσια ή κοινόχρηστα 
ακίνητα ή ακίνητα Ο.Τ.Α. σε ιδιωτικό φορέα, στο πλαίσιο 
της ανάθεσης σε αυτόν έργου με σύμβαση παραχώρη¬ 
σης, μεριμνούν ώστε κατά την περίοδο παραχώρησης να 
μην περιορίζεται η δυνατότητα των παροχών δημοσίων 
δικτύων ηλεκτρονικών επικοινωνιών να ζητούν δικαιώ¬ 
ματα διέλευσης, ιδιαίτερα αν δεν υπάρχουν εναλλακτι¬ 
κές βιώσιμες δυνατότητες για τους παρόχους δημοσίων 
δικτύων ηλεκτρονικών επικοινωνιών. 

4. Αν δημόσια αρχή παραχωρήσει ενοχικό ή περιορι¬ 
σμένο εμπράγματο δικαίωμα σε δημόσιο ή κοινόχρηστο 
ακίνητο ή ακίνητο Ο.Τ.Α. σε πάροχο δημόσιου δικτύου 
ηλεκτρονικών επικοινωνιών ή διαθέσει την ελεύθερη 
χρήση ή παραδώσει ή παραχωρήσει την κατοχή δημο¬ 
σίων ή κοινόχρηστων ακινήτων ή ακινήτων Ο.Τ.Α. ή και 
των σχετικών δικαιωμάτων πρόσβασης προς και από 
δημόσια ή κοινόχρηστα ακίνητα ή ακίνητα Ο.Τ.Α. σε ιδιω¬ 
τικό φορέα, στο πλαίσιο της ανάθεσης σε αυτόν έργου με 
σύμβαση παραχώρησης, υποχρεούται κατά την περίοδο 
παραχώρησης να μεριμνά ώστε να μην επέρχεται περιο¬ 
ρισμός του ανταγωνισμού στον τομέα των ηλεκτρονικών 
επικοινωνιών από αυτήν την αιτία. 

5. Αν δημόσια αρχή παραχωρεί ή έχει παραχωρήσει 
ενοχικό ή περιορισμένο εμπράγματο δικαίωμα σε δη¬ 
μόσιο ή κοινόχρηστο ακίνητο ή ακίνητο Ο.Τ.Α., ή έχει 
διαθέσει την ελεύθερη χρήση ή παραδώσει ή παραχω¬ 
ρήσει την κατοχή δημοσίων ή κοινόχρηστων ακινήτων 
ή ακινήτων Ο.Τ.Α. ή και των σχετικών δικαιωμάτων πρό¬ 
σβασης προς και από δημόσια ή κοινόχρηστα ακίνητα ή 
ακίνητα Ο.Τ.Α. σε ιδιωτικό φορέα, στο πλαίσιο της ανά¬ 
θεσης σε αυτόν έργου με σύμβαση παραχώρησης, οι 
πάροχοι δημοσίων δικτύων ηλεκτρονικών επικοινωνιών 
ζητούν, κατά την περίοδο παραχώρησης, δικαιώματα 

διέλευσης από τον φορέα στον οποίο έχει παραχωρηθεί 
το εν λόγω δικαίωμα ή έχει διατεθεί η ελεύθερη χρήση ή 
έχει παραδοθεί ή παραχωρηθεί η κατοχή ή και τα σχετικά 
δικαιώματα πρόσβασης (εφεξής «παραχωρησιούχος») 
για την εγκατάσταση ευκολιών επί, υπό ή υπέρ χώρων 
που βρίσκονται στο συγκεκριμένο δημόσιο ή κοινόχρη¬ 
στο ακίνητο ή ακίνητο Ο.Τ.Α. και ο παραχωρησιούχος, 
υποχρεούται να ικανοποιεί το αίτημα σύμφωνα με τις 
διατάξεις του παρόντος νόμου. 

6. Όλοι οι αρμόδιοι για τη χορήγηση ή έγκριση δικαι¬ 
ωμάτων διέλευσης φορείς υποχρεούνται: α) να ενημε¬ 
ρώνουν το Υπουργείο Ψηφιακής Πολιτικής, Τηλεπικοινω- 
νιών και Ενημέρωσης για τα γεωγραφικά όρια ευθύνης 
τους, καθώς και τις αρμόδιες υπηρεσίες ή και οργανωτι¬ 
κές μονάδες τους για τη διεκπεραίωση των αιτήσεων και 
για την εποπτεία της καλής εκτέλεσης των εργασιών, β) 
να μεριμνούν για την εκπαίδευση των αρμόδιων υπαλ¬ 
λήλων τους σχετικά με το αντικείμενο που τους ανατίθε¬ 
ται. Με απόφαση του Υπουργείου Ψηφιακής Πολιτικής, 
Τηλεπικοινωνιών και Ενημέρωσης καθορίζονται οι όροι 
και οι προϋποθέσεις για την υποβολή των ανωτέρω στοι¬ 
χείων σε ηλεκτρονική μορφή για την καταγραφή τους 
στο Πληροφοριακό Σύστημα. 

Μετά τη θέση σε λειτουργία του Πληροφοριακού Συ¬ 
στήματος οι ανωτέρω πληροφορίες δημοσιεύονται σε 
ειδική ιστοσελίδα του Υπουργείου Ψηφιακής Πολιτικής, 
Τηλεπικοινωνιών και Ενημέρωσης. Μέχρι τη θέση σε λει¬ 
τουργία του Πληροφοριακού Συστήματος οι αρμόδι¬ 
οι για τη χορήγηση ή έγκριση δικαιωμάτων διέλευσης 
φορείς υποχρεούνται να ενημερώνουν την ΕΕΤΤ όταν 
επέρχονται αλλαγές σχετικά με τις αρμόδιες υπηρεσίες ή 
και οργανωτικές μονάδες τους για τη διεκπεραίωση των 
αιτήσεων και για την εποπτεία της καλής εκτέλεσης των 
εργασιών. Η ΕΕΤΤ υποχρεούται να δημοσιεύει τα στοιχεία 
αυτά στον ιστοχώρο της. 

7. Ο αρμόδιος φορέας, ενώπιον του οποίου έχει υπο¬ 
βληθεί αίτημα σχετικό με την έγκριση ή τη χορήγηση 
δικαιωμάτων διέλευσης, εξετάζει το αίτημα ακολουθώ¬ 
ντας τις διαδικασίες, τους όρους και τις προθεσμίες που 
ορίζονται στο Παράρτημα X. Με απόφαση του Υπουργού 
Ψηφιακής Πολιτικής,Τηλεπικοινωνιών και Ενημέρωσης 
ρυθμίζονται θέματα διαδικασιών, εφαρμογής, καθώς και 
κάθε θέμα σχετικό με τη λειτουργία του Πληροφορια¬ 
κού Συστήματος μέσω του οποίου υλοποιείται η μονο- 
απευθυντική διαδικασία υποβολής αιτήσεων έγκρισης 
ή χορήγησης δικαιωμάτων διέλευσης και η χορήγηση 
των δικαιωμάτων διέλευσης, ως και κάθε άλλο σχετικό 
θέμα. Με την ανωτέρω απόφαση μπορεί να αναπροσαρ¬ 
μόζονται οι προθεσμίες του Παραρτήματος X υπό την 
προϋπόθεση ότι ο συνολικός χρόνος χορήγησης των 
δικαιωμάτων διέλευσης δεν υπερβαίνει τους τέσσερις 
(4) μήνες. 

8. Η ημερομηνία έναρξης λειτουργίας, του Πληροφορι¬ 
ακού Συστήματος μέσω του οποίου υλοποιείται η μονο- 
απευθυντική διαδικασία υποβολής αιτήσεων έγκρισης ή 
χορήγησης δικαιωμάτων διέλευσης και η χορήγηση των 
δικαιωμάτων διέλευσης, σύμφωνα με τα οριζόμενα στο 
Παράρτημα X, καθορίζονται με απόφαση του Υπουργού 
Ψηφιακής Πολιτικής,Τηλεπικοινωνιών και Ενημέρωσης. 


Από την ημερομηνία αυτή τα αιτήματα έγκρισης ή χο¬ 
ρήγησης δικαιωμάτων διέλευσης υποβάλλονται μέσω 
του Πληροφοριακού Συστήματος. Στο Πληροφοριακό 
Σύστημα αποκτούν πρόσβαση οι αρμόδιοι φορείς που 
εγκρίνουν ή χορηγούν δικαιώματα διέλευσης εντός απο¬ 
κλειστικής προθεσμίας τριών (3) μηνών από τη σχετική 
ενημέρωσή - ειδοποίησή τους από το Υπουργείο Ψηφια¬ 
κής Πολιτικής,Τηλεπικοινωνιών και Ενημέρωσης. Με τη 
λήξη της ως άνω προθεσμίας, ακόμη και στην περίπτω¬ 
ση της άπρακτης παρέλευσης αυτής, άρχεται η έναρξη 
ισχύος των αποκλειστικών προθεσμιών των διαδικασιών 
που ορίζονται στο Παράρτημα X. 

9. Άρνηση χορήγησης δικαιωμάτων διέλευσης επιτρέ¬ 
πεται μόνο κατόπιν ειδικά αιτιολογημένης απόφασης, 
σύμφωνα μετά οριζόμενα στο Παράρτημα X. Κατά απο¬ 
φάσεων των αρμόδιων φορέων σχετικών με τη χορήγη¬ 
ση δικαιωμάτων διέλευσης και περιορισμών ή όρων αυ¬ 
τών χωρεί προσφυγή ενώπιον του Τριμελούς Διοικητικού 
Εφετείου, που δικάζει σε πρώτο και τελευταίο βαθμό, με 
τη διαδικασία των ασφαλιστικών μέτρων. Με κανονισμό 
που εκδίδεται από την ΕΕΤΤ καθορίζονται τα τέλη διέ¬ 
λευσης και χρήσης δικαιωμάτων διέλευσης για όλη την 
Ελλάδα, κατόπιν διενέργειας δημόσιας διαβούλευσης, 
σύμφωνα με το άρθρο 17.0 καθορισμός των τελών διέ- 
πεται από αντικειμενικότητα, διαφάνεια, αμεροληψία και 
αναλογικότητα προς τον επιδιωκόμενο σκοπό. Το ύψος 
των τελών πρέπει να μην καθιστά οικονομικά ασύμφορη 
τη διενέργεια της επένδυσης. 

10. Με την επιφύλαξη των διατάξεων που αφορούν τη 
δυνατότητα διέλευσης και εγκατάστασης σε αρχαιολο¬ 
γικούς χώρους, οιπάροχοι δημόσιων δικτύων ηλεκτρο¬ 
νικών επικοινωνιών δικαιούνται, κατά τις διατάξεις του 
Αστικού Κώδικα και έναντι εύλογης αποζημίωσης, να 
συνιστούν με τον κύριο προσωπική δουλεία σε βάρος 
ακινήτων ιδιωτών, οικοδομημένων και μη, κοινόχρηστων 
χώρων κτιρίων, στο έδαφος ή και το υπέδαφος τους, 
όταν αυτό είναι απαραίτητο για την τοποθέτηση ή και 
διέλευση ή και συντήρηση ή και επισκευή των δικτύων 
και εγκαταστάσεών τους, υπό την προϋπόθεση της τή¬ 
ρησης των διατάξεων της κείμενης νομοθεσίας για την 
ασφαλή εγκατάσταση δικτύων και λοιπών υποδομών. 
Οι διατάξεις των άρθρων 1003 επ. του Αστικού Κώδικα 
εφαρμόζονται για την περίπτωση διευκόλυνσης της κα¬ 
τασκευής, εγκατάστασης ή επισκευής των δικτύων, των 
έργων υποδομής και των συναφών εργασιών από τις 
επιχειρήσεις ηλεκτρονικών επικοινωνιών. 

11. Η αρχική χορήγηση δικαιώματος διέλευσης, η 
οποία παρέχεται στο δικαιούμενο φορέα, περιλαμ¬ 
βάνει και τη δυνατότητα εργασιών συντήρησης ή και 
αποκατάστασης βλαβών, με υποχρέωση προηγούμενης 
ειδοποίησης του αρμόδιου φορέα, σύμφωνα με τα ορι¬ 
ζόμενα στις παραγράφους 4, 5 και 7 του άρθρου 8 του 
Παραρτήματος X. 

12. Αν δημόσιες αρχές, αρμόδιες για τη χορήγηση δι¬ 
καιωμάτων διέλευσης, διατηρούν παράλληλα και την 
κυριότητα ή τον έλεγχο επιχειρήσεων που εκμεταλλεύ¬ 
ονται δημόσια δίκτυα ή και υπηρεσίες ηλεκτρονικών 
επικοινωνιών, πρέπει να προβαίνουν σε ουσιαστικό δι¬ 
αρθρωτικό διαχωρισμό μεταξύ της αρμοδιότητας που 

σχετίζεται με τη χορήγηση των δικαιωμάτων διέλευσης 
και εκείνης που σχετίζεται με την κυριότητα ή τον έλεγχο 
των ανωτέρω επιχειρήσεων. 

13. Εκτός από την υποχρέωση καταβολής τελών δι¬ 
έλευσης και τελών χρήσης δικαιωμάτων διέλευσης, ο 
πάροχος δημόσιου δικτύου ηλεκτρονικών επικοινωνιών 
δεν έχει υποχρέωση καταβολής άλλου, σχετικού με τα 
ανωτέρω, τέλους. Για την εγκατάσταση, εκμετάλλευση, 
συντήρηση, επισκευή και αντικατάσταση δικτύου επι¬ 
κοινωνιών και κάθε είδους συναφών ευκολιών, όπως, 
ιδίως, κοινόχρηστων τηλεφώνων, στύλων, υπαίθριων μο¬ 
νάδων δικτύου, οικίσκων, φρεατίων, καμπινών, αγωγών, 
καλωδιώσεων, κυτίων σύνδεση, σωληνώσεων, οι πάρο- 
χοι δημόσιων δικτύων ηλεκτρονικών επικοινωνιών δεν 
έχουν υποχρέωση καταβολής στους οργανισμούς τοπι¬ 
κής αυτοδιοίκησης οποιουδήποτε άλλου τέλους, φόρου, 
εισφοράς και εν γένει αποζημίωσης, πέραν των τελών 
διέλευσης που ορίζονται στο παρόν άρθρο. Ειδικά, όσον 
αφορά τον Φόρο Προστιθέμενης Αξίας (ΦΠΑ) εφαρμό¬ 
ζονται οι διατάξεις του Κώδικα ΦΠΑ (ν. 2859/2000), όπως 
ισχύουν. 

14. Ο πάροχος δημόσιου δικτύου ηλεκτρονικών επι¬ 
κοινωνιών υποχρεούται, κατά τη διάρκεια των εργασιών 
προς εγκατάσταση ή συντήρηση του δικτύου, να λαμβά¬ 
νει άλατα κατάλληλα μέτρα ώστε να μην προκαλούνται 


βλάβες και ζημίες σε πρόσωπα, εγκαταστάσεις ή περι¬ 
ουσίες του Δημοσίου, των Ο.Τ.Α., του φορέα έγκρισης ή 
χορήγησης δικαιώματος διέλευσης, παρόχου δικτύου 
ηλεκτρονικών επικοινωνιών και τρίτων, αλλιώς υποχρε- 
ούται σε αποκατάσταση κάθε θετικής και αποθετικής 
ζημίας. 

15. Με κοινή απόφαση των Υπουργών Ψηφιακής Πο¬ 
λιτικής, Τηλεπικοινωνιών και Ενημέρωσης και Περιβάλ¬ 
λοντος και Ενέργειας, χαρακτηρίζονται ως έργα χαμηλής 
όχλησης έργα εγκατάστασης ή και συντήρησης δικτύων 
ηλεκτρονικών επικοινωνιών με τοπικές και μη σημαντι¬ 
κές επιπτώσεις στο περιβάλλον, ιδίως έργα εγκατάστα¬ 
σης δικτύων ή και επέκτασης μικρής κλίμακας, έργα 
μετατόπισης υφιστάμενων δικτύων, έργα συντήρησης 
ή και επισκευής δικτύων και καθορίζονται τα τεχνικά 
χαρακτηριστικά τους, καθώς και κάθε άλλο σχετικό θέμα. 
Με όμοια απόφαση καθορίζονται απλοποιημένες δια¬ 
δικασίες για τη χορήγηση δικαιωμάτων διέλευσης και 
εγκατάστασης για τα έργα αυτά, ο τρόπος καταβολής 
των τελών, οι δικαιούχοι είσπραξης αυτών και κάθε άλλο 
σχετικό θέμα.». 

δ) Μετά το Παράρτημα IX προστίθεται Παράρτημα X 
«Διαδικασία Χορήγησης / Έγκρισης δικαιωμάτων διέ¬ 
λευσης», ως εξής: 

«ΠΑΡΑΡΤΗΜΑ X 

Διαδικασία χορήγησης δικαιωμάτων διέλευσης 

ΑΡΘΡΟ 1 
Αντικείμενο 

1. Με το παρόν Παράρτημα καθορίζεται η διαδικασία χορήγησης δικαιωμάτων διέλευσης 
για την εγκατάσταση και λειτουργία δικτύων ηλεκτρονικών επικοινωνιών, ο τρόπος 
καταβολής των σχετικών τελών, οι δικαιούχοι είσπραξης αυτών και κάθε άλλο σχετικό 
θέμα. 

2. Οι τεχνικές προδιαγραφές για την εγκατάσταση δικτύων ηλεκτρονικών επικοινωνιών 
εκτός κτιρίων καθορίζονται στην οικ. 72146/2316/30.12.2008 απόφαση του Υπουργού 
Μεταφορών και Επικοινωνιών ( Β' 21/07.1.2009). 

3. Η χορήγηση δικαιωμάτων διέλευσης για την εγκατάσταση και λειτουργία δικτύων 
ηλεκτρονικών επικοινωνιών σε αιγιαλό, παραλία, χερσαία ζώνης λιμένος, συνεχόμενο ή 
παρακείμενο θαλάσσιο χώρο ή τον πυθμένα διέπεται από τις διατάξεις του ν. 2971/2001 
(Α' 285). 

ΑΡΘΡΟ 2 

Υποβολή αιτήσεων για τη χορήγηση δικαιωμάτων διέλευσης. 

Από την έναρξη λειτουργίας του Πληροφοριακού Συστήματος, η υποβολή των αιτήσεων 
και:των σχετικών δικαιολογητικών προς τους αρμόδιους φορείς για την έγκριση ή τη 
χορήγηση δικαιωμάτων διέλευσης γίνεται αποκλειστικά μέσω του Πληροφοριακού 
Συστήματος. Για τα έγγραφα που υποβάλλονται από τον αιτούντα στο Πληροφοριακό 
Σύστημα και δεν φέρουν ηλεκτρονική υπογραφή, ο αϊτών είναι υποχρεωμένος να 
διατηρεί, για κάθε αίτημα δικαιωμάτων διέλευσης, φάκελο με τα πρωτότυπα έγγραφα σε 
έντυπη μορφή και να τα διαθέτει αμέσως σε κάθε έλεγχο από τους αρμόδιους φορείς. 

ΑΡΘΡΟ 3 

Αρμόδιοι φορείς για την έγκριση και χορήγηση δικαιωμάτων διέλευσης 

Οι αρμόδιοι φορείς για την έγκριση και χορήγηση δικαιωμάτων διέλευσης οι οποίοι έχουν 
πρόσβαση στο Πληροφοριακό σύστημα είναι οι ακόλουθοι: 

1. Αρμόδιοι για την παροχή έγκρισης για τη χορήγηση δικαιωμάτων διέλευσης. 

Για τη χορήγηση δικαιωμάτων διέλευσης απαιτείται προηγούμενη έγκριση των παρακάτω 
αρμόδιων φορέων στις ακόλουθες περιπτώσεις: 

α. σε προστατευόμενες περιοχές, της αρμόδιας κατά περίπτωση Διεύθυνσης του 
Υπουργείου Περιβάλλοντος και Ενέργειας (Διεύθυνση Σχεδιασμού Μητροπολιτικών 
Περιοχών, Διεύθυνση Πολεοδομικού Σχεδιασμού και Τράπεζας Γης, αλλά και η Γενική 
Διεύθυνση Δασών κλπ), 

β. σε παραδοσιακούς οικισμούς, της Διεύθυνσης Αρχιτεκτονικής, Οικοδομικών 
Κανονισμών και Αδειοδοτήσεωντου Υπουργείου Περιβάλλοντος και Ενέργειας, 

V- επί, υπό ή υπέρ χώρων που ανήκουν στο Υπουργείο Εθνικής Άμυνας και στις Ένοπλες 
Δυνάμεις, καθώς και στα νομικά πρόσωπα που υπάγονται ή εποπτεύονται από το 
ανωτέρω Υπουργείο, τοι/ΓΕΕΘΑ, 

δ. επί, υπό ή υπέρ χώρων όπου είναι απαραίτητη η κοπή δένδρων, από την κατά νόμο 
αρμόδια αρχή, 

ε. σε προστατευόμενες περιοχές του Δικτύου ΝθΙιπε 2000, της Διεύθυνσης Προστασίας 
Βιοποικιλότητας, Εδάφους και διαχείρισης Αποβλήτων του Υπουργείου Περιβάλλοντος και 
Ενέργειας, 

στ. της οικείας Εφορείας Αρχαιοτήτων του Υπουργείου Πολιτισμού και 
Αθλητισμού,σύμφωνα με τις διατάξεις του ν. 3028/2002 (Α' 153), 

ζ. του οικείου Οργανισμού Λιμένα ή Λιμενικού Ταμείου, για διελεύσεις από περιοχές 
αρμοδιότητας τους, όπου θα ακολουθούνται οι κατά νόμο προβλεπόμενες διαδικασίες σε 
συνεργασία με τους φορείς διοίκησης και εκμετάλλευσης των λιμένων, 
η. σε δάση ή αναδασωτέες εκτάσεις, εξαιρούμενων των διαμορφωμένων οδοστρωμάτων 
και πεζοδρομίων, της κατά νόμο αρμόδιας αρχής 

θ. Της Δημόσιας Επιχείρησης Παροχής Αερίου, σε περιοχές όπου υπάρχει δίκτυο φυσικού 
αερίου, 

ι. του Ανεξάρτητου Διαχειριστή Μεταφοράς Ηλεκτρικής Ενέργειας (ΑΔΜΗΕ Α.Ε.), για 
εργασίες σε υποδομές όπου υπάρχει σήμανση ή είναι εγκατεστημένο δίκτυο υψηλής 
τάσης, προκειμένου να τηρηθούν όλα τα αναγκαία μέτρα για την ασφαλή εκτέλεση των 
εργασιών. 

ια. Για την εγκατάσταση υποδομών/κατασκευών, για τις οποίες απαιτείται η έκδοση 
οικοδομικής άδειας, απαιτείται η προηγούμενη έκδοση της άδειας δόμησης από την 
αρμόδια Υπηρεσία Δόμησης , σύμφωνα με τις ισχύουσες κατά περίπτωση διατάξεις. Για 
την εγκατάσταση υπαίθριων μονάδων δικτύου και οικίσκων δεν απαιτείται έκδοση άδειας 
δόμησης και καταβολή Τέλους Ακίνητης Περιουσίας (Τ.Α.Π.) αλλά κοινοποίηση στην 
αρμόδιαΥπηρεσία Δόμησης, σύμφωνα με την κείμενη νομοθεσία. 

2. Αρμόδιοι για τη χορήγηση δικαιωμάτων διέλευσης 
Αρμόδιοι για την χορήγηση δικαιωμάτων διέλευσης είναι: 

α. Οι Δημόσιες Αρχές, οι οποίες έχουν την υποχρέωση συντήρησης του συγκεκριμένου 
δημόσιου ή κοινοχρήστου ακινήτου ή ακινήτου ΟΤΑ, σύμφωνα με τις κείμενες διατάξεις, 
β. Αν Δημόσια Αρχή έχει παραχωρήσει ενοχικό ή περιορισμένο εμπράγματο δικαίωμα σε 
δημόσιο ή κοινόχρηστο ακίνητο ή ακίνητο ΟΤΑ ή έχει διαθέσει την ελεύθερη χρήση ή 
παραδώσει ή παραχωρήσει την κατοχή δημοσίων ή κοινόχρηστων ακινήτων ή ακινήτων 
ΟΤΑ ή και των σχετικών δικαιωμάτων πρόσβασης προς και από δημόσια ή κοινόχρηστα 
ακίνητα ή ακίνητα ΟΤΑ σε ιδιώτη, στο πλαίσιο της ανάθεσης σε αυτόν έργου με σύμβαση 
παραχώρησης, ο ιδιώτης αυτός (εφεξής «παραχωρησιούχος»), για όσο διαρκεί η περίοδος 
παραχώρησης. 

ΑΡΘΡΟ 4 

Διαδικασία έγκρισης και χορήγησης δικαιωμάτων διέλευσης 

1. Υποβολή Δήλωσης Εργασιών Εκσκαφής 

Πέντε (5) εργάσιμες ημέρες πριν από την υποβολή αίτησης για τη χορήγηση δικαιωμάτων διέ¬ 
λευσης, ο ενδιαφερόμενος πάροχος υποβάλλει, μέσω του Πληροφοριακού Συστήματος, «Δή¬ 
λωση Εργασιών Εκσκαφής», σύμφωνα με το Προσάρτημα I, συνοδευόμενη από σκαρίφημα ή 
αντίγραφο ρυμοτομικού σχεδίου επί του οποίου επισημαίνεται η προτεινόμενη όδευση και οι 
αντίστοιχες συντεταγμένες. Η πληροφορία αυτή είναι διαθέσιμη στο Πληροφοριακό σύστημα 
για όλους τους χρήστες, για τη διευκόλυνση του συντονισμού παράλληλων αιτήσεων χορήγη¬ 
σης δικαιωμάτων διέλευσης στη συγκεκριμένη περιοχή, υπό τους όρους και τις προϋποθέσεις 
που καθορίζονται στην απόφαση του Υπουργού Ψηφιακής Πολιτικής, Τηλεπικοινωνιών και Ε¬ 
νημέρωσης, που εκδίδεται κατά το άρθρο 28 παρ. 7 του παρόντος νόμου. 

2. Υποβολή αίτησης για τη χορήγηση δικαιωμάτων διέλευσης 

α. Μετά την πάροδο πέντε (5) εργασίμων ημερών από την υποβολή της δήλωσης εργασιών εκ¬ 
σκαφής, ο ενδιαφερόμενος πάροχος υποβάλλει αμέσως, μέσω του Πληροφοριακού Συστήμα¬ 
τος, αίτηση για τη χορήγηση δικαιωμάτων διέλευσης σύμφωνα με το Προσάρτημα II και δηλώ¬ 
νει τους αρμόδιους φορείς για την έγκριση και τη χορήγηση των δικαιωμάτων διέλευσης. 


β. Μετά την υποβολή της αίτησης, αποδίδεται αυτόματα αριθμός πρωτοκόλλου και το 
περιεχόμενο της αίτησης δεν τροποποιείται. 

γ. Ο αϊτών μεριμνά ώστε ο ηλεκτρονικός φάκελος που υποβάλλεται να είναι πλήρης, 
δ. Με την επιφύλαξη τεχνικών περιορισμών για την αποθήκευση ή και την παρουσίαση 
της πληροφορίας από το Πληροφοριακό Σύστημα, ο αϊτών επισυνάπτει τα συνοδευτικά 
έγγραφα στον ηλεκτρονικό φάκελο της αίτησης. Ειδικές τεχνικές λεπτομέρειες για τη 
μορφή των εγγράφων που υποβάλλονται ηλεκτρονικά καθορίζονται στην απόφαση του 
Υπουργού Ψηφιακής Πολιτικής, Τηλεπικοινωνιών και Ενημέρωσης που προσδιορίζει τις 
προδιαγραφές του Πληροφοριακού Συστήματος. 

ε. Το ιστορικό της εξέτασης κάθε αίτησης τηρείται ηλεκτρονικά και είναι διαθέσιμο σε 

όλους τους χρήστες που συμμετέχουν στη διαδικασία υποβολής και εξέτασης της αίτησης. 

στ. Η αίτηση περιλαμβάνει τα παρακάτω περιοριστικώς οριζόμενα δικαιολογητικά: 

αα. Νομιμοποιητικά έγγραφα σε περίπτωση αιτούντος νομικού προσώπου. 

ββ. Υπεύθυνη δήλωση του αιτούντος, σύμφωνα με το άρθρο 8 του ν. 1599/1986 όπως ισχύει ότι 
τα στοιχεία που υποβάλλει, μέσω του Πληροφοριακού Συστήματος, σε ηλεκτρονική μορφή 

είναι επαρκή, αληθή, ακριβή και δεν παρουσιάζουν μεταξύ τους αντιφάσεις,, η οποία 
επιπλέον περιλαμβάνει και τα πλήρη στοιχεία του εργολάβου ή και των υπεργολάβων που 
θα εκτελέσουν το έργο και ιδίως την επωνυμία, την έδρα, τον ΑΦΜ/ΔΟΥ και τα στοιχεία 
του νόμιμου εκπροσώπου τους, εφόσον αυτά είναι διαθέσιμα κατά την υποβολή της 
αίτησης. Αν στην υπεύθυνη δήλωση δεν περιλαμβάνονται τα ανωτέρω στοιχεία του 
εργολάβου και των υπεργολάβων, τα στοιχεία αυτά δηλώνονται με την υπεύθυνη δήλωση 
της υποπεριπτ. δδ της περιπτ. ζ της παρ. 4. 

γγ. Σχέδιο η σκαρίφημα η αντίγραφο ρυμοτομικού σχεδίου επί του οποίου επισημαίνεται 
η προτεινόμενη ή αιτούμενη όδευση, οι αντίστοιχες συντεταγμένες και οι τυπικές 
διατομές τομών. Με την αποπεράτωση και ολοκλήρωση των εργασιών εκσκαφής και 
εγκατάστασης ευκολιών οι πάροχοι υποβάλλουν στο Πληροφοριακό Σύστημα την τελική 
διαδρομή όδευσης ( 3 $ όυΐΐί τουίε) με τις αντίστοιχες συντεταγμένες. Η υποβολή των 
ανωτέρω στοιχείων για την τελική διαδρομή όδευσης αποτελεί, μεταξύ άλλων, 
προϋπόθεση για την επιστροφή της εγγυητικής επιστολής της υποπεριπτ. αα της περιπτ. ζ 
της παρ. 4. 

δδ. Ενδεικτικά σχέδια - περιγραφές κατασκευαστικών λεπτομερειών των ευκολιών που 

περιλαμβάνουν υποχρεωτικά την τεχνική περιγραφή των προς εκτέλεση έργων και του 
εξοπλισμού (ιδίως, των υπαίθριων μονάδων δικτύου και οικίσκων) που θα εγκατασταθεί. 
Το σχέδιο κατά περίπτωση και ενδεικτικά περιλαμβάνει τις λεπτομέρειες τυπικών 
διατομών που θα χρησιμοποιηθούν κατά την όδευση του δικτύου, τις λεπτομέρειες των 
φρεατίων, τα μέσα ανάρτησης εναέριων δικτύων, τον αριθμό και τη θέση των δέντρων 
των οποίων ο αϊτών πάροχος ζητεί την κοπή και τις λεπτομέρειες, σε περίπτωση 
εγκατάστασής τους, υπαίθριων μονάδων δικτύου και οικίσκων. Το σχέδιο πρέπει να έχει 
συνταχθεί σύμφωνα με τις τεχνικές προδιαγραφές της Οικ.72146/2316/30-12-2008 
απόφασης του Υπουργού Μεταφορών και Επικοινωνιών. Με την αποπεράτωση και 
ολοκλήρωση των εργασιών διέλευσης και εγκατάστασης ευκολιών, οι πάροχοι 
υποβάλλουν στο Πληροφοριακό Σύστημα τα τελικά σχέδια εγκατάστασης με τις τελικές 
κατασκευαστικές λεπτομέρειες και τα ιδιάζοντα σημεία της όδευσης (35 όυϊΙΙ άοουηΊθπίδ). 
Η υποβολή των ανωτέρω στοιχείων για την τελική διαδρομή όδευσης αποτελεί, μεταξύ 
άλλων, προϋπόθεση για την επιστροφή της εγγυητικής επιστολής της υπο περιπτ. αα της 
περιπτ. ζ της παρ. 4. 

εε. Αν τα δίκτυα ηλεκτρονικών επικοινωνιών πρόκειται να εγκασταθούν εντός των ορίων 
προστατευομένων περιοχών του Δικτύου Ν3ΐυΓ3 2000, ο φάκελος αίτησης πρέπει να 
περιλαμβάνει χάρτη κατάλληλης κλίμακας στον οποίο να αποτυπώνονται οι τύποι 
οικοτόπων της 33318/3028/1998 κοινής απόφασης των Υπουργών Εσωτερικών, Δημόσιας 
Διοίκησης και Αποκέντρωσης, Εθνικής Οικονομίας και Οικονομικών, Ανάπτυξης, 
Περιβάλλοντος, Χωροταξίας και Δημοσίων Έργων, Γεωργίας, Εμπορικής Ναυτιλίας και 
Πολιτισμού (Β' 1289), που απαντιόνται στην άμεση περιοχή διέλευσης του δικτύου 
ηλεκτρονικών επικοινωνιών. 

στστ. Αν ο πάροχος παρέχει δημόσια δίκτυα ηλεκτρονικών επικοινωνιών, βεβαίωση της 
ΕΕΤΤ, έκδοσης του τελευταίου πριν από την υποβολή της αίτησης εξαμήνου, με την οποία 
πιστοποιείται ότι ο αϊτών λειτουργεί υπό καθεστώς Γενικών Αδειών και διαθέτει δημόσια 
δίκτυα ηλεκτρονικών επικοινωνιών. 

ζζ. Αναλυτικό προϋπολογισμό των εργασιών αποκατάστασης των χώρων του έργου, 
σύμφωνα με τα ισχύοντα Ενιαία Τιμολόγια Έργων του Υπουργείου Υποδομών και 
Μεταφορών. 

ηη. Αναλυτική περιγραφή των εργασιών, η οποία περιλαμβάνει: (1) ενδεικτικό 
χρονοδιάγραμμα εκτέλεσης του έργου, με σαφή πρόβλεψη για τους χρόνους εκτέλεσης 

κάθε τμήματος του έργου και ολοκλήρωσης ίων εργασιών αποκατάστασης, και την 
εκτιμώμενη ημερομηνία έναρξης των εργασιών, (2) τα τεχνικά μέσα που θα 
χρησιμοποιηθούν, (3) τη διαδρομή όδευσης, (4) τα μέτρα ασφαλείας κατά την εργασία, (5) 
τους χώρους απόρριψης των προϊόντων της εκσκαφής, (6) τις διαδικασίες αποκατάστασης 
του περιβάλλοντος, (7) τις ισχύουσες ειδικές τεχνικές προδιαγραφές, όπως αυτές 
προσδιορίζονται από τους κανόνες της τέχνης και της επιστήμης και καθορίζονται από την 
εκάστοτε ισχύουσα εθνική και κοινοτική νομοθεσία, για την εκτέλεση έργων 
εγκατάστασης δικτύων, (8) πρόβλεψη εναλλακτικής κατεύθυνσης διέλευσης μέσων 
μαζικής μεταφοράς, συνοδευόμενη από τη σύμφωνη γνώμη των κατά τόπους αρμοδίων 
φορέων αστικών ή και υπεραστικών συγκοινωνιών, εφόσον η εκτέλεση του έργου 
επηρεάζει περιοχή όπου εκτελούνται δρομολόγια, καθώς και (9) όπου απαιτείται, μελέτη 
κυκλοφοριακών ρυθμίσεων, εργοταξιακής σήμανσης και ασφάλισης, η οποία εκπονείται 
από μηχανικό κάτοχο μελετητικού πτυχίου στην κατηγορία των συγκοινωνιακών έργων. Η 
μελέτη υποβάλλεται εγκεκριμένη από τις υπηρεσίες μελετών του αρμοδίου για τη 

συντήρηση του οδικού τμήματος φορέα στις περιπτώσεις όπου η μελέτη εγκρίνεται από φορέα διαφο¬ 
ρετικό από αυτόν που χορηγεί τα δικαιώματα διέλευσης. Σε περίπτωση τμήματος αυτοκινητοδρόμων ή 
οδικού τμήματος που περιλαμβάνεται εντός των ορίων έργου που έχει ανατεθεί με σύμβαση παραχώ¬ 
ρησης, η μελέτη υποβάλλεται εγκεκριμένη από τις αρμόδιες υπηρεσίες μελετών της Διεύθυνσης Οδι¬ 
κών Υποδομών του Υπουργείου Υποδομών και Μεταφορών. 

θθ. Αναλυτικό προϋπολογισμό των τελών διέλευσης και των τελών χρήσης δικαιωμάτων, 
διέλευσης, με βάση το σχετικό Κανονισμό της ΕΕΤΤ, τον οποίο πρέπει και να επαληθεύει ο 
αρμόδιος φορέας χορήγησης δικαιωμάτων διέλευσης. 

ζ. Εντός οκτώ (8) ημερολογιακών ημερών από την υποβολή της αίτησης, ο φορέας που 
έχει δηλωθεί ως αρμόδιος για τη χορήγηση των δικαιωμάτων διέλευσης: 
αα).αν είναι αναρμόδιος, ενημερώνει το Πληροφοριακό Σύστημα, δηλώνοντας παράλληλα 
τον αρμόδιο φορέα, στον οποίον και προωθεί την αίτηση μέσω του Πληροφοριακού 
Συστήματος. Στην περίπτωση αυτή, το Πληροφοριακό Σύστημα αποδίδει νέο αριθμό 
πρωτοκόλλου και ημερομηνία υποβολής στην αίτηση, 

ββ) αν είναι αρμόδιος, ενημερώνει, μέσω του Πληροφοριακού Συστήματος, τον πάροχο: 
ααα) ότι απορρίπτει την αίτηση, αν το έργο περιλαμβάνει εργασίες εκσκαφής, εφόσον: 

• δεν έχει προηγηθεί υποβολή της δήλωσης εργασιών εκσκαφής σύμφωνα με την παρ. 1 
Π 

• η δήλωση εργασιών εσκαφής δεν έχει υποβληθεί εντός της προθεσμίας της παρ. 1 του 
άρθρου 5 ή 

• η αίτηση έχει υποβληθεί εντός του εξαμήνου στο οποίο δεν έχει δικαίωμα εκσκαφής, 
σύμφωνα με την παρ. 2 του άρθρου 5 ή, 

• δεν τηρείται η προθεσμία της παρ. 2 του άρθρου 6, 

βββ) ή ότι ο φάκελος της αίτησης είναι πλήρης, δηλαδή περιλαμβάνει το σύνολο των 
απαιτούμενων δικαιολογητικών σύμφωνα με την περιπτ. στ της παρ. 2 . Αν ο φορέας 
χορήγησης εκτιμά ότι απαιτείται η έγκριση και από φορείς της παρ. 1 του άρθρου 3 τους 
οποίους ο αϊτών δεν έχει δηλώσει κατά την εισαγωγή της αίτησής του στο Πληροφοριακό 
Σύστημα, δηλώνει ο ίδιος στο Πληροφοριακό Σύστημα και τους φορείς αυτούς. 

γγγ) ή ότι ο φάκελος της αίτησης είναι ελλιπής και απορρίπτει αιτιολογημένα την αίτηση, 
προσδιορίζοντας εγγράφως και με σαφήνεια τα έγγραφα τα οποία λείπουν. Στην 
περίπτωση αυτή, πρέπει να υποβληθεί νέα αίτηση μέσω του Πληροφοριακού Συστήματος 
και η προθεσμία εξέτασης του αιτήματος εκκινεί εκ νέου. 

η. Αν δεν απαιτείται έγκριση κατά την παρ. 1 του άρθρου 3, ακολουθείται η διαδικασία 
της παρ. 4 για τη χορήγηση δικαιωμάτων διέλευσης. 

3. Διαδικασία εγκρίσεων για τη χορήγηση δικαιωμάτων διέλευσης 

α. Εντός δεκαπέντε (15) ημερών από την υποβολή της αίτησης χορήγησης δικαιωμάτων 
διέλευσης και εφόσον η αίτηση δεν έχει απορριφθεί από το φορέα χορήγησης, κάθε 
φορέας που έχει δηλωθεί ως αρμόδιος για την έγκριση της χορήγησης: 
αα. αν είναι αναρμόδιος, ενημερώνει το Πληροφοριακό Σύστημα, δηλώνοντας παράλληλα 
τον αρμόδιο φορέα, στον οποίον και προωθεί την αίτηση μέσω του Πληροφοριακού 
Συστήματος, ή 

ββ. αν είναι αρμόδιος και ο φάκελος παρουσιάζει ελλείψεις, απορρίπτει αιτιολογημένα 
την αίτηση, προσδιορίζοντας με σαφήνεια μέσω του Πληροφοριακού Συστήματος τα 
έγγραφα που λείπουν. Στην περίπτωση αυτή, πρέπει να υποβληθεί,μέσω του 
Πληροφοριακού Συστήματος, νέα αίτηση προς το φορέα χορήγησης δικαιωμάτων 
διέλευσης και η προθεσμία εξέτασης του αιτήματος εκκινεί εκ νέου, 
β. Ο αρμόδιος φορέας έγκρισης αποφασίζει αιτιολογημένα για την έγκριση ή μη της 
χορήγησης δικαιωμάτων διέλευσης, εντός προθεσμίας τριάντα (30) ημερολογιακών 
ημερών από την ημερομηνία πρωτοκόλλησης της αίτησης στο Πληροφοριακό Σύστημα, 
γ. Αν πρόκειται για νέα αίτηση για το ίδιο δικαίωμα διέλευσης, ύστερα από πρόταση 
τροποποίησης της διαδρομής όδευσης από τον αρμόδιο φορέα χορήγησης των 
δικαιωμάτων διέλευσης, σύμφωνα με την περιπτ. δ της παρ. 4, και είχε παρασχεθεί 
έγκριση για την αρχική αίτηση, η προθεσμία της περιπτ. β είναι είκοσι (20) ημερολογιακές 
ημέρες από την ημερομηνία πρωτοκόλλησης της αίτησης στο Πληροφοριακό Σύστημα, 
δ. Αν εγκριθεί η χορήγηση δικαιωμάτων διέλευσης, η απόφαση έγκρισης αναρτάται στο 
Πληροφοριακό Σύστημα και κοινοποιείται στον αιτούντα. Το ελάχιστο περιεχόμενο της 
απόφασης έγκρισης χορήγησης δικαιωμάτων διέλευσης καθορίζεται στο Προσάρτημα III. 
ε, Ο αρμόδιος φορέας μπορεί να απορρίψει αιτιολογημένα την αίτηση αποκλειστικά για 
λόγους προστασίας του περιβάλλοντος, της δημόσιας υγείας, της εθνικής άμυνας, ή των 
αρχαιολογικών χώρων ή μνημείων, παραδοσιακών οικισμών και ιστορικών τόπων, τους 
οποίους προσδιορίζει με σαφήνεια μέσω του Πληροφοριακού Συστήματος. Ο φορέας 
έγκρισης μπορεί να προτείνει μέσω του Πληροφοριακού Συστήματος εναλλακτικές 
διαδρομές όδευσης, εφόσον υφίστανται. Η απόφαση απόρριψης αναρτάται αμέσως στο 
Πληροφοριακό Σύστημα και κοινοποιείται, μέσω του Πληροφοριακού Συστήματος, στον 
αιτούντα. 

στ. Αν παρέλθουν άπρακτες οι προθεσμίες των τριάντα (30) ημερολογιακών ημερών της 

περιπτ. β ή των είκοσι (20) ημερολογιακών ημερών της περιπτ. γ, η έγκριση τεκμαίρεται 
ότι έχει χορηγηθεί. Στην περίπτωση αυτή, ο πάροχος δημοσίων δικτύων ηλεκτρονικών 
επικοινωνιών μπορεί να εκδίδει,μέσω του Πληροφοριακού Συστήματος, το έντυπο 

«ΤΥΠΟΠΟΙΗΜΕΝΗΣ ΈΓΚΡΙΣΗΣ», το οποίο επέχει θέση απόφασης έγκρισης. Η τεκμαιρόμενη 
έγκριση χορήγησης δικαιωμάτων διέλευσης δεν απαλλάσσει τον πάροχο από τις ευθύνες 
και τις υποχρεώσεις του, σύμφωνα με τον παρόντα νόμο. 

ζ. Ο αρμόδιος φορέας χορήγησης δικαιωμάτων διέλευσης, ενημερώνεται, μέσω του 
Πληροφοριακού Συστήματος, για την ολοκλήρωση της διαδικασίας εγκρίσεων από τους 
αρμόδιους φορείς. 

4. Διαδικασία χορήγησης δικαιωμάτων διέλευσης 

α. Αν έχουν δοθεί όλες οι απαραίτητες εγκρίσεις,, ο αρμόδιος φορέας χορήγησης 
αποφασίζει αιτιολογημένα για τη χορήγηση ή μη των δικαιωμάτων διέλευσης εντός 
αποκλειστικής προθεσμίας εξήντα (60) ημερολογιακών ημερών από την ημερομηνία 
πρωτοκόλλησης της αίτησης. Αν πρόκειται για νέα αίτηση για το ίδιο δικαίωμα διέλευσης, 
μετά από πρόταση τροποποίησης της διαδρομής όδευσης από τον αρμόδιο φορέα 
χορήγησης, σύμφωνα με την περιπτ. δ, η ανωτέρω προθεσμία είναι σαράντα (40) 
ημερολογιακές ημέρες. 

β. Ο αρμόδιος φορέας χορήγησης δικαιωμάτων διέλευσης μπορεί να απορρίφει 
αιτιολογημένα την αίτηση αποκλειστικά για λόγους προστασίας του περιβάλλοντος, της 
δημόσιας υγείας, της εθνικής άμυνας, των αρχαιολογικών χώρων ή μνημείων, 
παραδοσιακών οικισμών και ιστορικών τόπων ή της δημόσιας τάξης και ασφάλειας,) 
καθώς και εάν η αίτηση έχει απορριφθεί από φορέα από τον οποίο απαιτείται η 
προηγούμενη έγκριση. Ο φορέας χορήγησης μπορεί να προτείνει, μέσω του 
Πληροφοριακού Συστήματος, εναλλακτικές διαδρομές όδευσης, εφόσον υφίστανται. Η 
απόφαση απόρριψης αναρτάται στο Πληροφοριακό Σύστημα και κοινοποιείται αμέσως 
στον αιτούντα. 

γ. Σε περίπτωση διαφωνίας του αιτούντος σχετικά με την απόρριψη της αίτησης του, ο 
αιτών^δύναχαι να παραπέμψει την υπόθεση για επίλυση διαφοράς στο Εθνικό Όργανο 
Επίλυσης Διαφορών το οποίο καλεί τα εμπλεκόμενα μέρη προκειμένου να επιλυθεί η 
διαφορά εντός προθεσμίας εξήντα (60) ημερολογιακών ημερών από την ολοκλήρωση της 
διεξαγωγής της σχετικής ακρόασης. 

δ. Αν η αίτηση απορριφθεί και προταθεί τροποποίηση της διαδρομής όδευσης, ο αϊτών 
υποβάλλει νέα αίτηση για το ίδιο δικαίωμα διέλευσης, για την οποία δεν απαιτείται η εκ 
νέου δήλωση εργασιών εκσκαφής και στην οποία επισημαίνει τις τροποποιήσεις σε σχέση 
με την αρχική αίτηση. 

ε. Αν ο αρμόδιος φορέας χορήγησης κρίνει ότι πληρούνται οι προϋποθέσεις για τη 
χορήγηση των δικαιωμάτων διέλευσης, εντός της προθεσμίας των εξήντα (60) ή σαράντα 
(40) ημερών της περιπτ. α, αναρτά στο Πληροφοριακό Σύστημα ειδοποίηση χορήγησης 
δικαιωμάτων διέλευσης, σύμφωνα με το Προσάρτημα IV, και καλεί τον πάροχο να 
υποβάλει τα στοιχεία της περιπτ. ζ εντός της προβλεπόμενης προθεσμίας. Μετά την 
υποβολή των ανωτέρω στοιχείων και εντός προθεσμίας δέκα (10) ημερολογιακών 
ημερών, ο αρμόδιος φορέας χορήγησης αναρτά στο Πληροφοριακό Σύστημα την 
απόφαση χορήγησης δικαιωμάτων διέλευσης και την κοινοποιεί αμέσως στον αιτούντα. 

στ. Αν παρέλθει άπρακτη η προθεσμία των εξήντα (60) ή σαράντα (40) ημερολογιακών 
ημερών της περιπτ. α, χωρίς να έχει εκδοθεί η ειδοποίηση της περιπτ. ε ή να έχει 
απορριφθεί η αίτηση, η ειδοποίηση χορήγησης δικαιώματος τεκμαίρεται ότι έχει εκδοθεί. 
Στην περίπτωση αυτή ο πάροχος δημοσίων δικτύων ηλεκτρονικών επικοινωνιών μπορεί να 
εκδίδει μέσω του Πληροφοριακού Συστήματος, το έντυπο «ΤΥΠΟΠΟΙΗΜΕΝΗ ΕΙΔΟΠΟΙΗΣΗ 
ΧΟΡΗΓΗΣΗΣ ΔΙΚΑΙΩΜΑΤΟΣ» (Προσάρτημα IV) και υποβάλλει τα στοιχεία της περιπτ. ζ, 
εντός των προβλεπόμενων προθεσμιών. 

ζ. Εντός αποκλειστικής προθεσμίας είκοσι (20) ημερολογιακών ημερών από την 
κοινοποίηση της ειδοποίησης χορήγησης ή την έκδοση τυποποιημένης ειδοποίησης 
χορήγησης των δικαιωμάτων διέλευσης και σε κάθε περίπτωση πριν από την έναρξη των 
εργασιών, ο πάροχος υποβάλλει στον αρμόδιο φορέα χορήγησης : 

αα. Εγγυητική επιστολή καλής εκτέλεσης υπέρ του φορέα, το ύψος της οποίας ορίζεται 
στο 100% του κόστους αποκατάστασης, όπως προσδιορίζεται στον αναλυτικό 
προϋπολογισμό των εργασιών που έχει υποβληθεί σύμφωνα με την περιπτ. στ της παρ. 2. 

Η Εγγυητική Επιστολή Καλής Εκτέλεσης πρέπει να ισχύει έως και δώδεκα (12) μήνες το ανώτερο μετά 
τη λήξη της διάρκειας εκτέλεσης των εργασιών. Μετά τη λήξη της ισχύος της και εφόσον δεν έχει ανα- 
κύψει λόγος για την κατάπτωσή της, σύμφωνα με το άρθρο 9 παρ. 6 η εγγυητική επιστολή καλής εκτέ¬ 
λεσης επιστρέφεται στον Πάροχο. 

ββ. Αποδεικτικό κατάθεσης τράπεζας ή άλλου αναγνωρισμένου πιστωτικού οργανισμού 
για την καταβολή των αναλογούντων τελών διέλευσης και τελών χρήσης δικαιωμάτων 
διέλευσης, σύμφωνα με το σχετικό Κανονισμό της ΕΕΤΤ. 

γγ. Ασφαλιστήριο συμβόλαιο αστικής ευθύνης, που να καλύπτει κάθε ζημία ή βλάβη 
προσώπων ή πραγμάτων κατά τη διάρκεια ή επ' ευκαιρία των εργασιών εκτέλεσης του 
έργου, συντήρησης αυτού και αποκατάστασης της περιοχής των εργασιών, 
περιλαμβανόμενων, ιδίως, περιπτώσεων θανάτου, σωματικών βλαβών, απώλειας ή 
ζημίας περιουσίας, ατυχηματικής ρύπανσης, ψυχικής οδύνης και ηθικής βλάβης, μέχρι 
εκείνων των ορίων που δικαιολογεί η έκταση και η διάρκεια των εργασιών. Ο πάροχος 
εξασφαλίζει ότι το ασφαλιστήριο συμβόλαιο καλύπτει το Ελληνικό Δημόσιο, το φορέα 
χορήγησης δικαιωμάτων διέλευσης (αν δεν είναι το Ελληνικό Δημόσιο), τον πάροχο και 
τους εργολάβους και υπεργολάβους του, καθώς και το πάσης φύσης προσωπικό που 
απασχολείται με οποιαδήποτε σχέση εργασίας στους ανωτέρω στα πλαίσια εκτέλεσης των 
απαιτούμενων εργασιών. Στην κάλυψη περιλαμβάνεται και η κατά το άρθρο 922 του 
Αστικού Κώδικα ευθύνη προστήσαντος. Το ασφαλιστήριο αποζημιώνει αξιώσεις για ζημίες 
ή γεγονότα τα οποία συνέβησαν εντός του χρόνου ασφάλισης και έχουν εγερθεί ακόμη 
και μετά τη λήξη ή ακύρωση του ασφαλιστηρίου, για όσο χρόνο ορίζεται από την 
ισχύ ο υσα νομοθεσία για τη παραγραφή αυτών. 

Κατά την υποβολή, είναι επιτρεπτό το ασφαλιστήριο συμβόλαιο να έχει τη μορφή 
δεσμευτικώς υπογεγραμμένου σχεδίου σύμβασης ασφάλισης ή βεβαίωσης του 
ασφαλιστικού φορέα περί επικείμενης έκδοσης συμβολαίου ασφάλισης αστικής ευθύνης 
στην οποία περιλαμβάνονται οι όροι της ασφάλισης. Σε κάθε περίπτωση, η πλήρης 

ασφαλιστική σύμβαση πρέπει να υποβληθεί σε εύλογο χρονικό διάστημα πριν από την 
έναρξη ισχύος της κάλυψης, 

δδ. Υπεύθυνη δήλωση του άρθρου 8 του ν. 1599/1986, όπως ισχύει, του νόμιμου εκπροσώπου του 

παρόχου, η οποία περιλαμβάνει τα πλήρη στοιχεία του εργολάβου ή και των 
υπεργολάβων που θα εκτελέσουν το έργο και, ιδίως, την επωνυμία, την έδρα, τον 
ΑΦΜ/ΔΟΥ και τα στοιχεία του νόμιμου εκπροσώπου τους, εφόσον αυτά δεν ήταν 
διαθέσιμα και δεν είχαν περιληφθεί στην υπεύθυνη δήλωση της υποπεριπτ. ββ της 
περιπτ. στ της παρ. 2 που είχε υποβληθεί με την αίτηση. 

η. Αν ο Πάροχος δεν υποβάλει, εντός της προβλεπόμενης προθεσμίας, το σύνολο των 
στοιχείων της περιπτ. ζ ή τα υποβληθέντα στοιχεία δεν κριθούν κατάλληλα από τον 
αρμόδιο για τη χορήγηση του δικαιώματος διέλευσης φορέα, τότε ο αρμόδιος φορέας δεν 
προβαίνει σε χορήγηση δικαιωμάτων διέλευσης· εισάγει στο σύστημα ειδοποίηση 
απόρριψης της χορήγησης δικαιωμάτων διέλευσης και τάσσει στον πάροχο προθεσμία 
δέκα (10) ημερολογιακών ημερών για την προσκόμιση ή την επανυποβολή των 
απαιτούμενων στοιχείων. Αν, εντός της ανωτέρω εκ νέου προθεσμίας των δέκα (10) 
ημερολογιακών ημερών, ο πάροχος υποβάλει τα στοιχεία της περιπτ. ζ, ο αρμόδιος 
φορέας χορήγησης των δικαιωμάτων διέλευσης, αναρτά στο Πληροφοριακό Σύστημα, 
εντός, δέκα (10) ημερών από την υποβολή των στοιχείων, την απόφαση χορήγησης 
δικαιωμάτων διέλευσης και την κοινοποιεί αμέσως στον αιτούντα. Σε διαφορετική 
περίπτωση, απορρίπτει την αίτηση και κοινοποιεί την απόφαση απόρριψης στον αιτούντα 
εντός δέκα (10) ημερολογιακών ημερών από την εκπνοή της προθεσμίας προσκόμισης ή 
επανυποβολής των απαιτούμενων στοιχείων. Αν, μετά την. υποβολή των στοιχείων, δεν 
αναρτηθεί στο Πληροφοριακό Σύστημα απόφασης χορήγηση των δικαιωμάτων διέλευσης 
ή δενμ κοινοποιηθεί στον πάροχο απόφαση απόρριψης της αίτησής του, εντός της 
ανωτέρω προθεσμίας των δέκα (10) ημερών, ο πάροχος μπορεί να εκδίδει μέσω του 
Πληροφοριακού Συστήματος, το έντυπο «ΤΥΠΟΠΟΙΗΜΕΝΗ ΧΟΡΗΓΗΣΗ ΔΙΚΑΙΩΜΑΤΟΣ». Το 
εν λόγω έντυπο επέχει θέση απόφασης χορήγησης δικαιωμάτων διέλευσης. Η 
τεκμαιρόμενη χορήγηση δικαιωμάτων διέλευσης δεν απαλλάσσει τον Πάροχο από τις 
ευθύνες και τις υποχρεώσεις του, σύμφωνα τις διατάξεις του παρόντος νόμου. Στην 
περίπτωση τεκμαιρόμενης χορήγησης δικαιωμάτων διέλευσης, ο πάροχος δημοσίων 
δικτύων ηλεκτρονικών επικοινωνιών μπορεί να καταθέσει τα αναλογούντα τέλη στο 
Ταμείο Παρακαταθηκών και Δανείων, υπέρ του αρμοδίου φορέα χορήγησης, 
θ. Στην απόφαση χορήγησης δικαιωμάτων διέλευσης το περιεχόμενο της οποίας 
καθορίζεται στο Προσάρτημα V του παρόντος Παραρτήματος, περιλαμβάνονται 
τουλάχιστον τα εξής: 
αα. Η τελική διαδρομή όδευσης. 

ββ. Η συνολική διάρκεια των εργασιών μέχρι την ολοκλήρωσή τους και το αντίστοιχο 
χρονοδιάγραμμα εκτέλεσης του έργου, με σαφή πρόβλεψη για τους χρόνους εκτέλεσης 
κάθε τμήματος του έργου και ολοκλήρωσης των εργασιών αποκατάστασης, και την 
εκτιμώμενη ημερομηνία έναρξης των εργασιών. Η ημερομηνία έναρξης των εργασιών δεν 
μπορεί να είναι προγενέστερη από την υποβολή των ν εγγράφων της περιπτ. ζ και την 

ημερομηνία έκδοσης των αποφάσεων μέτρων ρύθμισης κυκλοφορίας με τη διαδικασία 
του άρθρου 7. Η προθεσμία πλήρους αποκατάστασης των τομών και των παντοειδών 
φθορών του οδοστρώματος και των λοιπών στοιχείων ασφαλείας των οδών δεν μπορεί να 
υπερβαίνει τις δέκα (10) ημερολογιακές ημέρες από το πέρας των εργασιών. Αν οι οικείες 
Εφορείες Αρχαιοτήτων του Υπουργείου Πολιτισμού και Αθλητισμού εγκρίνουν τη 
χορήγηση δικαιωμάτων διέλευσης υπό την προϋπόθεση επίβλεψης των έργων από 
αρχαιολόγο, το χρονοδιάγραμμα εκτέλεσης των εργασιών καθορίζεται εφόσον η οικεία 
Εφορεία Αρχαιοτήτων ορίσει αρχαιολόγο ή ο αϊτών δηλώσει ότι διασφαλίζει ο ίδιος την 
παρουσία αρχαιολόγου. 

γγ. το ύψος των αναλσγούντων τελών διέλευσης και τελών χρήσης δικαιωμάτων 
διέλευσης, όπως αυτά καθορίζονται στο σχετικό Κανονισμό της ΕΕΤΤ, καθώς επίσης και τα 
απαραίτητα στοιχεία Τράπεζας ή άλλου αναγνωρισμένου πιστωτικού οργανισμού, στον 
οποίο πρέπει να κατατίθενται τα τέλη αυτά, 
δδ. Τα στοιχεία των δικαιολογητικών της περιπτ. ζ, 

εε. Οι όροι και οι προϋποθέσεις που πρέπει να πληρούνται σύμφωνα με τις διατάξεις του 
παρόντος νόμου και τα στοιχεία του φακέλου. 

ι. Αν το δικαίωμα διέλευσης χορηγείται από παραχωρησιούχο, εάν απαιτηθεί από τον 
παραχωρησιούχο, οι όροι και οι προϋποθέσεις χορήγησης του δικαιώματος διέλευσης 
περιλαμβάνονται και σε ιδιωτικό συμφωνητικό που συνάπτεται με τον αιτούντα, πριν από 
τη χορήγηση του δικαιώματος διέλευσης. Το σχετικό ιδιωτικό συμφωνητικό αποτελεί 
αναπόσπαστο τμήμα της απόφασης χορήγησης του δικαιώματος διέλευσης και υπόκειται 
στους ίδιους κανόνες δημοσιότητας. 

ια. Η απόφαση χορήγησης δικαιωμάτων διέλευσης επέχει ταυτόχρονα θέση άδειας 
εκτέλεσης πάσης φύσεως εργασιών, εφόσον αυτές προβλέπονται στο περιεχόμενό της, 
και θεωρείται υποχρεωτικά και με μέριμνα του Παρόχου από τις κατά τόπους αρμόδιες 
αστυνομικές αρχές. Οι αρμόδιοι φορείς χορήγησης των δικαιωμάτων διέλευσης τηρούν 
στο αρχείο τους αντίγραφα του συνόλου των θεωρημένων, κατά τα ανωτέρω,αποφάσεων. 
Αν προβλέπονται εργασίες σε χώρους ευθύνης του Λιμενικού Σώματος, οι ανωτέρω 
αποφάσεις θεωρούνται και από την κατά τόπον αρμόδια Λιμενική Αρχή, 
ιβ. Η αναφερόμενη στην περιπτ. θ απόφαση χορήγησης δικαιωμάτων διέλευσης και η 
«ΤΥΠΟΠΟΙΗΜΕΝΗ ΧΟΡΗΓΗΣΗ ΔΙΚΑΙΩΜΑΤΟΣ» της περιπτ. η παρέχουν στον πάροχο το 
δικαίωμα σύνδεσης των σχετικών εγκαταστάσεων με τα δίκτυα κοινής ωφέλειας (π.χ. ΔΕΗ) 
για την παροχή των αντίστοιχων υπηρεσιών. 

ιγ. Αν η αίτηση χορήγησης δικαιώματος διέλευσης υποβληθεί από πάροχο μη δημοσίου 
δικτύου ηλεκτρονικών επικοινωνιών, όλες οι προθεσμίες του παρόντος άρθρου 
διπλασιάζονται. 

ΑΡΘΡΟ 5 

Συντονισμός εργασιών εκσκαφής και διαδικασιών χορήγησης δικαιωμάτων διέλευσης 

1. Εντός των πέντε (5) εργάσιμων ημερών που εκκινούν από την υποβολή δήλωσης εργασιών εκσκαφής 
(εφεξής «πρώτη δήλωση εργασιών εκσκαφής»), σύμφωνα με την παρ. 1 του άρθρου 4 οι πάροχοι που ε¬ 
πιθυμούν να προβούν σε εκσκαφή στην ίδια Περιοχή Εκσκαφής εντός του αμέσως επόμενου εξαμήνου, 
υποβάλλουν σχετική «Δήλωση εργασιών εκσκαφής» και, μετά τη λήξη των πέντε (5) εργάσιμων ημερών 
από την υποβολή της πρώτης δήλωσης εργασιών εκσκαφής, αίτηση για τη χορήγηση δικαιωμάτων διέ¬ 
λευσης μέσω του Πληροφοριακού Συστήματος, η οποία διεκπεραιώνεται σύμφωνα με το άρθρο 4. 

2. Πάροχοι, οι οποίοι δεν υποβάλλουν «Δήλωση εργασιών εκσκαφής» εντός των ως άνω πέντε (5) ερ¬ 
γάσιμων ημερών από την υποβολή της πρώτης δήλωσης εργασιών εκσκαφής, δεν έχουν δικαίωμα εκ- 
σακφής εντός της συγκεκριμένης Περιοχής Εκσκαφής για έξι (6) μήνες από το τέλος της ως άνω προ¬ 
θεσμίας των πέντε (5) εργάσιμων ημερών. Εξαιρούνται: α) εργασίες εκσκαφής για τη σύνδεση τελικών 

χρηστών, οι οποίοι βρίσκονται σε απόσταση έως πεντακόσια (500) μέτρα από την όδευση 
του υφιστάμενου δημοσίου δικτύου ηλεκτρονικών επικοινωνιών, β) εργασίες εκσκαφής 
για τη σύνδεση του δημοσίου δικτύου ηλεκτρονικών επικοινωνιών ενός παρόχου με τον 
εξοπλισμό άλλου παρόχου δημοσίου δικτύου ηλεκτρονικών επικοινωνιών, σε απόσταση 
έως πεντακόσια (500) μέτρα, για τις οποίες μπορεί να γίνει εκσκαφή και εντός του 
εξαμήνου, από οποιονδήποτε πάροχο δημοσίου δικτύου ηλεκτρονικών επικοινωνιών. 

3. 0 αρμόδιος φορέας χορήγησης δικαιωμάτων διέλευσης μπορεί να επιβάλλει στους 
παρόχους υποχρέωση κοινής ή και παράλληλης όδευσης ή παράλληλης εκσκαφής ή 
κοινήςαποκατάστασης οδοστρώματος και μπορεί να υποδεικνύει τον επιθυμητό 
προγραμματισμό εκτέλεσης των εργασιών τους κατά τρόπο που εξασφαλίζει την ελάχιστη 
δυνατή όχληση των πολιτών. 

4. Ο αρμόδιος φορέας υποχρεούται, εντός πέντε (5) ημερολογιακών ημερών από την 
ημερομηνία υποβολής των αιτήσεων χορήγησης δικαιωμάτων διέλευσης, να ενημερώσει 
όλους τους παρόχους που έχουν υποβάλει εμπρόθεσμα δηλώσεις εργασιών εκσκαφής για 
την ίδια περιοχή ότι εφαρμόζεται η διαδικασία του παρόντος άρθρου και μπορεί να 
επιβάλλει τα μέτρα της παραγράφου 3. 


ΑΡΘΡΟ 6 

Συντονισμός εργασιών έργων αρμόδιων φορέων για τη χορήγηση δικαιωμάτων 
διέλευσης και παροχών ηλεκτρονικών επικοινωνιών 

1. Οι αρμόδιοι φορείς χορήγησης δκαιωμάτων διέλευσης, τουλάχιστον έξι (6) μήνες πριν 
από την εκτέλεση οποιοσδήποτε έργου οδοποιίας, ενημερώνουν το Πληροφοριακό 
Σύστημα για τις προγραμματισμένες εργασίες, δημοσιεύοντας σκαρίφημα ή αντίγραφο 
ρυμοτομικού σχεδίου επί του οποίου επισημαίνεται η προτεινόμενη όδευση. 

2. Ο πάροχος που επιθυμεί να ζητήσει εργασίες εκσκαφής για τις οδεύσεις της παρ. 1 οφείλει να υποβάλει τα 
σχετικά αιτήματα το εργότερο εξήντα (60) ημερολογιακές ημέρες πριν από την έναρξη των εργασιών από τον 
αρμόδιο φορέα. Αιτήματα που υποβάλλονται εκπρόθεσμα μπορεί να απορρίπτονται για διάστημα έως και εννέα 
(9) μηνών από την έναρξη των εργασιών οδοποιίας, υπό την προϋπόθεση ότι ο φορέας χορήγησης των δικαιω¬ 
μάτων διέλευσης έχει τηρήσει πλήρως τις υποχρεώσεις της παρ. 1. Εξαιρούνται: α) εργασίες εκσκαφής για τη 
σύνδεση τελικών χρηστών, οι οποίοι βρίσκονται σε απόσταση έως πεντακόσια (500) μέτρα από την όδευση του 
υφιστάμενου δημοσίου δικτύου ηλεκτρονικών επικοινωνιών και β) εργασίες εκσκαφής για τη σύνδεση του δη¬ 
μοσίου δικτύου ηλεκτρονικών επικοινωνιών ενός παρόχου με τον εξοπλισμό άλλου παρόχου δημοσίου δικτύου 
ηλεκτρονικών επικοινωνιών, σε απόσταση έως πεντακόσια (500) μέτρα, για τις οποίες μπορεί να γίνει εκσκαφή 
και εννέα (9) μηνών, από οποιονδήποτε πάροχο δημοσίου δικτύου ηλεκτρονικών επικοινωνιών. Για τις αιτήσεις 
που υποβάλλονται σύμφωνα με την παρούσα παράγραφο δεν εφαρμόζονται οι διατάξεις της παρ. 1 του άρθρου 
4 και του άρθρου 5. 

ΑΡΘΡΟ 7 

Απαιτσύμενες ενέργειες και κοινοποιήσεις πριν από την έναρξη εργασιών εκσκαφής 

1. Αν η ημερομηνία έναρξης ή η διάρκεια εκτέλεσης των εργασιών που αναγράφεται 
στην απόφαση χορήγησης δικαιωμάτων διέλευσης είναι αναγκαίο να τροποποιηθεί, ο 
πάροχος γνωστοποιεί εγγράφως μέσω του Πληροφοριακού συστήματος στον αρμόδιο 
φορέα χορήγησης δικαιώματος διέλευσης τη νέα ημερομηνία έναρξης ή τη νέα διάρκεια 
τουλάχιστον είκοσι (20) ημερολογιακές ημέρες πριν από την ημερομηνία έναρξης. Εντός 
τριών (3) εργάσιμων ημερών από τη γνωστοποίηση, ο αρμόδιος φορέας μπορεί να 
απορρίφει τις τροποποιήσεις αυτές, γνωστοποιώντας στον πάροχο εναλλακτικές 
προτάσεις, διαφορετικά τεκμαίρεται ότι συναινεί με την αλλαγή. Στη συνέχεια 
εφαρμόζεται η διαδικασία της παρ. 2. 

2. Τουλάχιστον δεκαπέντε (15) ημερολογιακές ημέρες πριν από την ημερομηνία έναρξης 
εργασιών, ο πάροχος υποβάλλει έγγραφη αίτηση για την έκδοση απόφασης μέτρων 
ρύθμισης της κυκλοφορίας προς την αρμόδια Αστυνομική Διεύθυνση ή Διεύθυνση 
Τροχαίας, κατ' εξαίρεση των διατάξεων του άρθρου 52 και 52Α του Κώδικα Οδικής 
Κυκλοφορίας (ΚΟΚ - ν. 2696/1999, Α' 57),και τις λοιπές αρμόδιες Υπηρεσίες που 
απαιτείται η συναίνεσή τους πριν από την εφαρμογή των μέτρων ρύθμισης οδικής 
κυκλοφορίας. Στην αίτηση, που κοινοποιείται και στον αρμόδιο φορέα χορήγησης 
δικαιωμάτων διέλευσης, περιλαμβάνονται οι αναγκαίες για την έκδοση των αποφάσεων 
μέτρων ρύθμισης κυκλοφορίας πληροφορίες, όπως περιέχονται στην απόφαση χορήγησης 
δικαιωμάτων διέλευσης και κατ'ελάχιστον περιγράφονται τα προς εκτέλεση έργα και ο 
εξοπλισμός που θα εγκατασταθεί, η τελική διαδρομή όδευσης, τα προτεινόμενα μέτρα 
ρύθμισης οδικής κυκλοφορίας, σήμανσης και ασφαλείας, με σαφή προσδιορισμό των 
οδικών τμημάτων που εφαρμόζονται και των τυχόν φάσεων/υπαφάσεων, η πρόβλεψη 
εναλλακτικής κατεύθυνσης διέλευσης μέσων μαζικής μεταφοράς, το χρονοδιάγραμμα 
εκτέλεσης του έργου, με την ημερομηνία έναρξης των εργασιών και σαφή πρόβλεψη για 
τους χρόνους εκτέλεσης κάθε τμήματος του έργου και ολοκλήρωσης των εργασιών 
αποκατάστασης, και η ημερομηνία άρσης των μέτρων ρύθμισης οδικής κυκλοφορίας, 
σήμανσης και ασφάλειας. Η αίτηση συνοδεύεται υποχρεωτικά από την απόφαση 
χορήγησης δικαιωμάτων διέλευσης, υπεύθυνη δήλωση του νομίμου εκπροσώπου του 
παρόχου ότι το αίτημα για την έκδοση απόφασης μέτρων ρύθμισης της κυκλοφορίας είναι 
σύμφωνο με τους όρους του χορηγηθέντος δικαιώματος διέλευσης και, όπου απαιτείται, 
από σκαρίφημα-σχέδιο, τη σύμφωνη γνώμη των κατά τόπους αρμοδίων φορέων αστικών 
ή υπεραστικών συγκοινωνιών και την εγκεκριμένη μελέτη κυκλοφοριακών ρυθμίσεων, 
εργοταξιακής σήμανσης και ασφάλισης, υπογεγραμμένη από μηχανικό με μελετητικό 
πτυχίο στην κατηγορία των συγκοινωνιακών έργων. Η αρμόδια Αστυνομική Διεύθυνση ή 
Διεύθυνση Τροχαίας, αφού εξετάσει την αίτηση, εκδίδει απόφαση μέτρων ρύθμισης 
κυκλοφορίας, σύμφωνα με την υποβληθείσα μελέτη, ή απορρίπτει αιτιολογημένα την 
αίτηση. 

3. Αν ο πάροχος διαπιστώσει, πριν ή και κατά τη διάρκεια εκτέλεσης των εργασιών, ότι 
απαιτείται παράταση του χρόνου ισχύος της απόφασης μέτρων ρύθμισης της 
κυκλοφορίας, σε εύλογο χρονικό διάστημα πριν από τη λήξη της ισχύος της απόφασης 
γνωστοποιεί εγγράφως μέσω του Πληροφοριακού Συστήματος στον αρμόδιο φορέα 
χορήγησης δικαιώματος διέλευσης την αϊτούμενη παράταση και παράλληλα υποβάλλει 
έγγραφη αίτηση παράτασης στους φορείς στους οποίους είχε υποβληθεί η αρχική αίτηση 
για την έκδοση απόφασης μέτρων ρύθμισης κυκλοφορίας. Ο αρμόδιος φορέας χορήγησης 
δικαιωμάτων διέλευσης κοινοποιεί, μέσω του Πληροφοριακού Συστήματος, στον πάροχο 
τη συναίνεσή του ή την απόρριψη του αιτήματος παράτασης και εγγράφως στους λοιπούς 
εμπλεκόμενους φορείς στους οποίους είχε αποσταλεί η αρχική αίτηση. Αν δεν 
διατυπωθούν αντιρρήσεις από τους εμπλεκόμενους,εκδίδεται απόφαση παράτασης της 
απόφασης μέτρων μύθμισης κυκλοφορίας από τα αρμόδια προς τούτο όργανα, 
διαφορετικά ο Πάροχος υποχρεούται να ολοκληρώσει τις εργασίες αποκατάστασης μέχρι 
την ημερομηνία λήξης της ισχύος της αρχικής απόφασης και να συνεχίσει την εκτέλεση 
των υπόλοιπων εργασιών σε ημερομηνία που αποφασίζεται έπειτα από νέα αίτησή του. 

4. Πριν από την έναρξη εργασιών εκσκαφής, η απόφαση χορήγησης δικαιωμάτων 
διέλευσης και η απόφαση μέτρων ρύθμισης κυκλοφορίας κοινοποιούνται από τον 
πάροχο: , 

α. στο οικείο τμήμα Τροχαίας για τον έλεγχο της τήρησης των διατάξεων του ΚΟΚ κατά την 
εκτέλεση του έργου και τον προγραμματισμό παρεμβάσεων στην κυκλοφορία στις 
περιπτώσεις που προβλέπονται έργα σε οδούς και αφού η απόφαση χορήγησης 
δικαιωμάτων διέλευσης έχει λάβει τη σχετική θεώρηση από τις αρμόδιες Αστυνομικές 
Αρχές, 

β. στους ί?κατά περίπτωση αρμόδιους συγκοινωνιακούς φορείς, εφόσον οι εργασίες 
εκτελούνται πλησίον λεωφορειόδρομου, σιδηροτροχιάς ή οδού μέσω της οποίας 
εκτελούνται δρομολόγια μέσων μαζικής μεταφοράς, 

γ. στην οικεία Δημοτική και Περιφερειακή Αρχή, αν δεν είναι ο αρμόδιος φορέας 
χορήγησης δικαιωμάτων διέλευσης κατά την παρ. 2 του άρθρου 3 και εφόσον ο χώρος 
επί, υπό ή υπέρ του οποίου έχουν χορηγηθεί δικαιώματα διέλευσης εμπίπτει στα όρια της 
διοικητικής της περιφέρειας, 

δ. στην οικεία Αποκεντρωμένη Διοίκηση για δικαιώματα διέλευσης επί τμημάτων εθνικής 
οδού εκτός σχεδίου πόλης, 

ε. στη Διεύθυνση Λειτουργίας, Συντήρησης και Εκμετάλλευσης Υποδομών με Σύμβαση . 
Παραχώρησης και στην, κατά περίπτωση, αρμόδια Ειδική Υπηρεσία Δημοσίων 
Έργων/Κατασκευής Έργων με Συμβάσεις Παραχώρησης της Γενικής Γραμματείας 
Υποδομών του Υπουργείου Υποδομών, Μεταφορών και Δικτύων για δικαιώματα επί, υπό 
ή υπέρ αυτοκινητοδρόμων και οδικών τμημάτων που περιλαμβάνονται εντός των ορίων 
έργων που έχουν ανατεθεί με συμβάσεις παραχώρησης και χορηγούνται από τους 
παραχωρησιούχους, 

στ. στους αρμόδιους φορείς έγκρισης χορήγησης δικαιωμάτος διέλευσης της παρ. 1 του 
άρθρου 3, 

ζ. στους αρμόδιους για χα οδικά δίκτυα που βρίσκονται εγγύς της περιοχής χορήγησης των 
δικαιωμάτων διέλευσης φορείς, εφόσον δεν ταυτίζονται με το φορέα χορήγησης και η 
λειτουργία των δικτύων αυτών επηρεάζεται απόχην εκτέλεση των εργασιών. 

ΑΡΘΡΟ 8 

Λοιπές υποχρεώσεις των παροχών 

1. Οι δικαιούχοι Πάροχοι τηρούν τις διαδικασίες, τους όρους και τις προϋποθέσεις χορήγησης Δικαιωμά¬ 
των Διέλευσης που ορίζονται στο παρόν. 

2. Πριν από την εκτέλεση οποιοσδήποτε εργασίας σε διαδρομή όπου υπάρχει σήμανση 
ότι είναι εγκατεστημένο δίκτυο υψηλής ή μέσης τάσης ηλεκτρικού ρεύματος, οι 
δικαιούχοι πάροχοι επικοινωνούν με την οικεία επιχείρηση ηλεκτρικού ρεύματος 
προκειμένου να τηρηθούν τα αναγκαία μέτρα για την ασφαλή εκτέλεση των εργασιών. 

3. Ο πάροχος γνωστοποιεί στον αρμόδιο φορέα χορήγησης, μέσω του Πληροφοριακού 
Συστήματος, την ολοκλήρωση τμήματος ή του συνόλου των προγραμματισμένων 
εργασιών του, όπως αυτές προσδιορίζονται στην απόφαση χορήγησης του δικαιώματος 
διέλευσης. Η γνωστοποίηση αυτή κοινοποιείται και στους φορείς της παρ. 4 του άρθρου 
7. 

4. Ο πάροχος γνωστοποιεί την πρόθεσή του να προβεί σε εργασίες που είναι ευλόγως 
αναγκαίες για την προγραμματισμένη συντήρηση του δικτύου του με έγγραφη αίτηση 
προς τον αρμόδιο φορέα χορήγησης δικαιώματος διέλευσης. Εντός πέντε (5) 
ημερολογιακών ημερών από την υποβολή της αίτησης, ο αρμόδιος φορέας μπορεί να 
απορρίψει το αίτημα, γνωστοποιώντας στο πάροχο τους λόγους της απόρριψης, ή και να 
προτείνει εναλλακτικές ημερομηνίες εκτέλεσης των εργασιών συντήρησης. Ο αρμόδιος 
φορέας κοινοποιεί εγγράφως στον πάροχο τη συναίνεσή του ή απόρριψη της αίτησης. 
Ακολούθως και τουλάχιστον δεκαπέντε (15) ημερολογιακές ημέρες πριν από την 
αιτούμενη ημερομηνία έναρξης των εργασιών συντήρησης, ο πάροχος υποβάλλει 
έγγραφη αίτηση για την έκδοση απόφασης μέτρων ρύθμισης κυκλοφορίας προς τα κατά 
περίπτωση αρμόδια όργανα του άρθρου 52 και 52Α του ΚΟΚ και τις λοιπές αρμόδιες 
Υπηρεσίες που απαιτείται η συναίνεσή τους πριν από την εφαρμογή των μέτρων ρύθμισης 
οδικής κυκλοφορίας. Στην αίτηση αυτή περιλαμβάνονται υποχρεωτικά τα στοιχεία που 
αναφέρονται στην παρ. 2 του άρθρου 7, γίνεται μνεία του αριθμού και της ημερομηνίας 
της αντίστοιχης απόφασης χορήγησης δικαιωμάτων διέλευσης, εφόσον υφίσταται, του 
χρονοδιαγράμματος των προβλεπόμενων εργασιών αποκατάστασης και της συναίνεσης 
του αρμοδίου φορέα χορήγησης δικαιωμάτων διέλευσης για την εκτέλεση των εργασιών 
συντήρησης. Η απόφαση με την οποία παρασχέθηκε η συναίνεση του αρμοδίου φορέα 
χορήγησης δικαιωμάτων διέλευσης για την εκτέλεση των εργασιών συντήρησης και η 
απόφαση μέτρων ρύθμισης κυκλοφορίας κοινοποιούνται και στους κατά περίπτωση 
αρμόδιους φορείς της παρ, 4 του άρθρου 7. 

5. Η εκτέλεση του έργου καθ' όλη τη διάρκειά της πρέπει να γίνεται σύμφωνα με τις 
διατάξεις του ΚΟΚ και τις ισχύουσες προδιαγραφές σήμανσης εκτελούμενων έργων σε 

οδούς. Για τη σήμανση και τα μέτρα ασφαλείας ο πάροχος είναι ο μόνος υπεύθυνος και 
ισχύουν, κατά περίπτωση, οι προβλεπόμενες από την κείμενη νομοθεσία διατάξεις, 
προκειμένου να εξασφαλισθεί, στο μεγαλύτερο δυνατό βαθμό, η ασφάλεια της 
κυκλοφορίας κατά την εκτέλεση των εργασιών. Ο πάροχος προγραμματίζει το κλείσιμο 
λωρίδων κυκλοφορίας ή τον αποκλεισμό και περιορισμό μέρους του οδοστρώματος κατά 
το δυνατόν σε περιόδους κατά τις οποίες η προβλεπόμενη κυκλοφορία είναι μικρότερη 
από την κυκλοφοριακή ικανότητα της παραμένουσας σε κυκλοφοριακή χρήση διατομής. 
Το κλείσιμο των λωρίδων κυκλοφορίας ή άλλοι συναφείς περιορισμοί της διατομής του 
οδοστρώματος για την εκτέλεση εργασιών εγκατάστασης και συντήρησης πρέπει να 
περιορίζονται στο ελάχιστο, ώστε η όχληση στην κυκλοφορία, τη διέλευση των πεζών και 
τις όμορες ιδιοκτησίες να είναι η μικρότερη δυνατή. Σε εξαιρετικές περιπτώσεις, όταν 
επιβάλλεται από ιδιαίτερους λόγους ασφαλείας ή σε έκτακτες περιπτώσεις για την 
αντιμετώπιση τελείως προσωρινών καταστάσεων, όπως επειγουσών αναγκών έκτακτης 
συντήρησης ή αποκατάστασης βλαβών, οι εργασίες εκτελούνται, με μόνη προϋπόθεση 
την άμεση ενημέρωση των κατά τόπους Αστυνομικών Διευθύνσεων ή Διευθύνσεων 
Τροχαίας. Στις περιπτώσεις αυτές, ο πάροχος ενημερώνει το συντομότερο δυνατό τον 
αρμόδιο φορέα χορήγησης δικαιωμάτων διέλευσης, τα κατά περίπτωση αρμόδια όργανα 
του άρθρου 52 και 52Ατου ΚΟΚ και τις λοιπές αρμόδιες Υπηρεσίες που, υπό κανονικές 
συνθήκες, θα απαιτούνταν η συναίνεσή τους πριν την εφαρμογή των μέτρων ρύθμισης 
οδικής κυκλοφορίας. Στις περιπτώσεις αυτές, μιτορεί οι εργασίες αυτές να εκτελούνται και 
τα Σαββατοκύριακα και τις αργίες. 

6. Ο πάροχος υποχρεούται, κατά τη διάρκεια των εργασιών εγκατάστασης ή και 
συντήρησης που εκτελεί βάσει των δικαιωμάτων διέλευσης που του χορηγήθηκαν, να 
λαμβάνει όλα τα κατάλληλα μέτρα, ώστε να μην προκαλούνται βλάβες και ζημίες σε 
πρόσωπα-εγκαταστάσεις ή περιουσίες τρίτων. Επίσης, ο πάροχος έχει την υποχρέωση να 
διερευνά την περιοχή των εργασιών για την ύπαρξη υφιστάμενων δικτύων Οργανισμών 
Κοινής Ωφέλειας και δικτύων άλλων παροχών και να λαμβάνει κάθε αναγκαίο μέτρο για 
να εκτελεστούν οι εργασίες με ασφάλεια και να μην προκληθούν φθορές στα υφιστάμενα 
δίκτυα. 

7. Αν οι εργασίες συντήρησης ή αποκατάστασης βλαβών απαιτούν και εργασίες... 
εκσκαφής ή επέμβασης σε υφιστάμενη υποδομή, ο πάροχος καταθέτει στον αρμόδιο 
φορέα χορήγησης δικαιώματος διέλευσης προϋπολογισμό των εργασιών αποκατάστασης 
και αντίστοιχη εγγυητική επιστολή ισχύος έξι (6) μηνών και ύφους ίσου με το κόστος των 
εργασιών αποκατάστασης. Αν δεν έχουν παρέλθει έξι (6) μήνες από την έναρξη της ισχύος 
της εγγυητικής επιστολής της περιπτ. ζ του παρ. 4 του άρθρου 4, δεν απαιτείται νέα 
εγγυητική επιστολή για τις εργασίες συντήρησης και αποκατάστασης. Αν έχουν παρέλθει 
έξι (6) μήνες από την έναρξη της ισχύος της εγγυητικής επιστολής της περιπτ. ζ της παρ. 4 
του άρθρου 4 αλλά η εγγυητική δεν έχει λήξει, η νέα εγγυητική επιστολή έχει ισχύ ίση με 
το διάστημα που μεσολαβεί από τη λήξη της εγγυητικής της περιπτ. ζ . της παρ. 4 του 
άρθρου 4 και τη λήξη διαστήματος έξι (6) μηνών από την έναρξη των εργασιών 
συντήρησης ή αποκατάστασης. Σε περίπτωση προγραμματισμένων εργασιών συντήρησης. 

ο προϋπολογισμός των εργασιών αποκατάστασης και η νέα εγγυητική επιστολή 
κατατίθενται πριν από την έναρξη των εργασιών, ενώ σε περίπτωση επειγουσών αναγκών 
έκτακτης συντήρησης μετά από βλάβη εντός ευλόγου χρονικού διαστήματος, 
δ. Ο πάροχος είναι αποκλειστικούς υπεύθυνος για κάθε ζημία που προκαλεί σε πρόσωπα, 
εγκαταστάσεις ή περιουσίες τρίτων ως αποτέλεσμα των εργασιών εγκατάστασης ή και 
συντήρησης του δικτύου του και υποχρεούται σε αποκατάσταση κάθε θετικής ή 
αποθετικής ζημίας εξ αυτού του λόγου. Για κάθε περίπτωση ατυχήματος ατόμου ή μέσου, 
οφειλόμενου σε πράξεις ή παραλείψεις του παρόχου, των εργολάβων ή υπεργολάβων του 
ή και του προσωπικού του, ο εκπρόσωπος του παρόχου είναι αποκλειστικά υπεύθυνος 
ποινικά και αστικά. Ο πάροχος λαμβάνει, με δικές του δαπάνες, τα επιβαλλόμενα για κάθε 
περίπτωση, μέτρα ασφαλείας, για την πρόληψη οποιουδήποτε ατυχήματος ή ζημίας, κατά 
τη διάρκεια εκτέλεσης των εργασιών. Ο πάροχος μεριμνά για την πλήρη αποκατάσταση 
του χώρου επί, υπέρ ή υπό τον οποίο εξετέλεσε εργασίες στο πλαίσιο των χορηγηθέντων 
σε αυτόν δικαιωμάτων διέλευσης κατά τους κανόνες της τέχνης και της επιστήμης και 
βάσει των ισχυουσών τεχνικών προδιαγραφών του Υπουργείου Υποδομών, Μεταφορών 
και Δικτύων ή άλλου δημόσιου φορέα, σύμφωνα με την κείμενη νομοθεσία, Ειδικότερα, ο 
Πάροχος υποχρεούται, με την ολοκλήρωση των εργασιών, να επαναφέρει στην 
προηγούμενη κατάσταση όλες τις υποδομές (ιδίως ασφαλτοτάπητες, πεζοδρόμια, ρείθρα, 
κράσπεδα), οι οποίες έχουν υποστεί ζημίες κατά την εκτέλεση των εργασιών και να 
δηλώσει εγγράφως στον αρμόδιο φορέα την ημερομηνία περάτωσης των εργασιών 

9. Ο πάροχος υποχρεούται να αποκαθιστά πλήρως τις τομές και παντοειδείς φθορές του 
οδοστρώματος και των λοιπών στοιχείων ασφαλείας των οδών, εντός της προθεσμίας που 
αναγράφεται στην απόφαση χορήγησης δικαιωμάτων διέλευσης, η οποία δεν μπορεί να 
υπερβαίνει τις δέκα (10) ημερολογιακές ημέρες από του πέρατος των εργασιών. Μετά την 
ολοκλήρωση της αποκατάστασης, τα τμήματα των οδών, στα οποία έγιναν οι εργασίες, 
παραδίδονται στην κυκλοφορία, αφού προηγουμένως εξασφαλιστεί ότι είναι λειτουργικά, 
ελεύθερα από μηχανήματα, απορρίμματα, ανωμαλίες επιφάνειας και αφού αρθούν τα 
μέτρα ασφαλείας που λήφθηκαν για την εκτέλεση των εργασιών. Εάν κατά το χρόνο 
ισχύος της εγγυητικής επιστολής καλής εκτέλεσης των περιπτ. ζ της παρ. 4 του άρθρου 4 
και της παρ. 7 του παρόντος άρθρου διαπιστωθούν από τον αρμόδιο φορέα που είναι 
υπεύθυνος για τη συντήρηση ατέλειες στην αποκατάσταση (όπως βαθουλώματα, 
λακκούβες), ο πάροχος υποχρεούται να επαναλάβει αμέσως τις αναγκαίες εργασίες 
αποκατάστασης. Σε κάθε περίπτωση, ο Πάροχος μπορεί να συμβληθεί με τον αρμόδιο 
φορέα, που είναι υπεύθυνος για τη συντήρηση του χώρου, ώστε η αποκατάσταση του 
χώρου εργασιών να γίνει από το δεύτερο, έναντι ευλόγου τιμήματος, το οποίο καταβάλλει 
ο πάροχος σε αυτόν. 

10. Ο πάροχος απαιτείται κατά τη μελέτη, υλοποίηση και συντήρηση της εγκατάστασης 
να τηρεί τις κείμενες διατάξεις περί ηλεκτρομαγνητικής συμβατότητας καθώς και τις 
τεχνικές προδιαγραφές της οικ.72146/2316/30.12.2008 απόφασης του Υπουργού 
Μεταφορών και Επικοινωνιών. Σε κάθε περίπτωση, ο Πάροχος λαμβάνει τα αναγκαία 
μέτρα που εξασφαλίζουν: 

α. την ασφαλή διέλευση πεζών, σύμφωνα με το άρθρο 48 του ΚΟΚ 

β. την ασφαλή διέλευση οχημάτων 

V- την αποφυγή ζημιών στις όμορες ιδιοκτησίες 

δ. την αποφυγή ζημιών στα άλλα δίκτυα κοινής ωφέλειας, 

ε. την κατάλληλη οδική σήμανση, περίφραξη και ιδιαίτερη σήμανση κάθε επικίνδυνης 
θέσης, σύμφωνα με τα άρθρα 9, 52 και 52Α του ΚΟΚ και τις ισχύουσες προδιαγραφές 
σήμανσης εκτελούμενων έργων σε οδούς 
στ. τον απεγκλωβισμό των ήδη σταθμευμενών οχημάτων, 

ζ. την προσέγγιση πυροσβεστικών οχημάτων, την έκτακτη διακίνηση ασθενών, την 
τροφοδοσία επιχειρήσεων. 

11. Είναι υποχρεωτική επίσης η τοποθέτηση από τον πάροχο πινακίδας πληροφόρησης, 
σε κατάλληλη θέση που δεν αποτελεί εμπόδιο ή κίνδυνο για τη κυκλοφορία, στην οποία 
αναγράφεται ο κύριος του έργου (πάροχος), ο ανάδοχος, καθώς και ο αριθμός 
πρωτοκόλλου της απόφασης χορήγησης των δικαιωμάτων διέλευσης. 

12. Με μέριμνα του παρόχου, πρέπει να προηγείται έγκαιρη ενημέρωση των χρηστών για 
τις πραγματοποιούμενες κυκλοφοριακές ρυθμίσεις με το προσφορότερο τρόπο και να 
παρέχεται συνεχής πληροφόρηση για τις επικρατούσες συνθήκες κυκλοφορίας, ώστε να 
εξασφαλίζονται οι απαιτήσεις ομαλούς και ασφαλούς διεξαγωγής της κυκλοφορίας. 

13. Ο πάροχος οφείλει σε όλη τη διάρκεια της εκτέλεσης των εργασιών να τοποθετεί και 
να συντηρεί, σύμφωνα με την ισχύουσα Νομοθεσία τις προδιαγραφές σήμανσης 
εκτελούμενων έργων εντός και εκτός κατοικημένης περιοχής, τον ΚΟΚ και τις εγκεκριμένες 
μελέτες, τις απαιτούμενες πινακίδες σήμανσης, φανούς, αντανακλαστικά, 
προειδοποιητικές και πληροφοριακές πινακίδες και λοιπά προστατευτικά μέτρα, να 
αποκαθιστά αμέσως φθορές ή απώλειες τους και να λαμβάνει κάθε απαιτούμενο μέτρο, 
ώστε να εξασφαλίζεται, με αποκλειστική μέριμνα και ευθύνη του, η ομαλή και ασφαλής 
διεξαγωγή της κυκλοφορίας των οχημάτων στην περιοχή των εκτελούμενων έργων. 
Επιπλέον,πρέπει, σε κάθε περίπτωση, να λαμβάνει τα προβλεπόμενα και απαραίτητα 
μέτρα προστασίας των εργαζομένων. Επίσης, πρέπει να λαμβάνεται μέριμνα για την 
αποφυγή κινδύνων σύγχυσης από τους χρήστες της φωτοσήμανσης για την προστασία 
των θέσεων των εκτελουμένων έργων με τη φωτεινή σηματοδότηση της καθοδήγησης της 
οδικής κυκλοφορίας. 

14. Αν πάροχος ζητήσει διέλευση από αρμόδιο φορέα χορήγησης δικαιωμάτων διέλευσης 
που διαθέτει δίκτυο σωληνώσεων με σχετικά φρεάτια, οφείλει να εξαντλήσει τις 
δυνατότητες συνεγκατάστασης του δικτύου του εντός του δικτύου του φορέα, και εάν 
αυτό δεν καταστεί δυνατό, να προβεί στην υποβολή αίτησης χορήγησης δικαιωμάτων 
διέλευσης. Στην περίπτωση συνεγκατάστασης, ο Πάροχος απαλλάσσεται της καταβολής 
τελών διέλευσης και χρήσης δικαιωμάτων διέλευσης και υποχρεούται στην καταβολή 
τελών για την παροχή πρόσβασης σε υλική υποδομή . 



506 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'42/30.03.2017 


ΑΡΘΡΟ 9 

Λοιπές υποχρεώσεις των αρμοδίων φορέων για την έγκριση και τη χορήγηση 

δικαιωμάτων διέλευσης 

1. Οι αρμόδιοι φορείς έγκρισης ή χορήγησης δικαιωμάτων διέλευσης, κατά την έγκριση ή 
χορήγηση αντίστοιχα δικαιωμάτων διέλευσης, ακολουθούν αποκλειστικά και μόνο τις 
διαδικασίες, τους όρους και τις προϋποθέσεις που προσδιορίζονται στην παρούσα και 
τηρούν τις αρχές της διαφάνειας, της αμεροληψίας και της ίσης μεταχείρισης. 

2. Οι αρμόδιοι φορείς έγκρισης ή χορήγησης δικαιωμάτων διέλευσης μεριμνούν για την 
άμεση ενημέρωση του προσωπικού τους σχετικά με τις προβλεπόμενες στο παρόν 
υποχρεώσεις τουςως προς τη διαδικασία έγκρισης ή χορήγησης δικαιωμάτων διέλευσης. 

3. Αν οι αρμόδιοι για τη χορήγηση δικαιωμάτων διέλευσης φορείς διατηρούν παράλληλα 
και την κυριότητα ή τον έλεγχο επιχειρήσεων που εκμεταλλεύονται δίκτυα ή και 
υπηρεσίες ηλεκτρονικών επικοινωνιών, υπάγονται στις διατάξεις του παρόντος όσον 
αφορά τη χορήγηση δικαιωμάτων διέλευσης. 

4. Οι αρμόδιοι φορείς δημοσιεύουν με κάθε πρόσφορο μέσο, αναρτούν σε εμφανές 
σημείο στην ιστοσελίδα τους και διαθέτουν σε κάθε ενδιαφερόμενο πάροχο, κατόπιν 
σχετικού αιτήματος, τις ειδικές τεχνικές προδιαγραφές, πέραν αυτών που προβλέπονται 
στην οικ.72146/2316/30.12.2008, απόφαση του Υπουργού Μεταφορών και Επικοινωνιών, 
και καθορίζονται από την εθνική και κοινοτική νομοθεσία, για την εκτέλεση έργων 
εγκατάστασης δικτύων εντός των χώρων αρμοδιότητάς τους. 

5. Οι αρμόδιοι φορείς χορήγησης δικαιωμάτων διέλευσης παρακολουθούν και 
εποπτεύουν την εκτέλεση των εργασιών βάσει του δικαιώματος διέλευσης που 
χορηγήθηκε και προτείνουν, αν απαιτηθεί, στον πάροχο και στον υπεύθυνο εργασιών του 
έργου τα αναγκαία μέτρα για την αποτροπή κινδύνων και, σε περίπτωση βλαβών, τις 
αναγκαίες εργασίες για την αποκατάστασή τους. 

6. Αν ο πάροχος ή ο υπεύθυνος εργασιών του έργου δεν συμμορφώνεται προς τις 
προφορικές και γραπτές υποδείξεις του αρμόδιου φορέα χορήγησης δικαιωμάτων 
διέλευσης, ύστερα από δύο γραπτές συστάσεις, ο ως άνω φορέας έχει δικαίωμα 
ανάκλησης του δικαιώματος διέλευσης που έχει χορηγήσει και κατάπτωσης υπέρ του της 
εγγύησης καλής εκτέλεσης. Η ενημέρωση του παρόχου και των άλλων αρμόδιων 
φορέωνγια την ανάκληση της χορήγησης του δικαιώματος διέλευσης γίνεται μέσω του 
Πληροφοριακού Συστήματος και η απόφαση ανάκλησης κοινοποιείται στους 
εμπλεκόμενους φορείς που δεν έχουν πρόσβαση στο Πληροφοριακό Σύστημα. 

7. Οι φορείς, που είναι αρμόδιοι για την ανακατασκευή ή επέκταση οδικών δικτύων, στα 
οποία έχουν εγκατασταθεί ή λειτουργούν δίκτυα και ευκολίες ηλεκτρονικών 
επικοινωνιών, αναλαμβάνουν την υποχρέωση εγκατάστασης της απολύτως αναγκαίας και 
κατάλληλης υποδομής στην οποία θα φιλοξενηθούν οι επηρεαζόμενες υφιστάμενες 
δικτυακές υποδομές, εφόσον αυτή απαιτείται. Η μεταφορά αυτών, καθώς και η διακοπή, 
επανασύνδεση και επανενεργοποίηση του δικτύου και των ευκολιών γίνεται με ευθύνη 
και έξοδα των παροχών. 

ΑΡΘΡΟ 10 

Τρόπος καταβολής τελών διέλευσης και χρήσης δικαιωμάτων διέλευσης και δικαιούχοι 

είσπραξης αυτών 

Ο υπολογισμός των. τελών διέλευσης και χρήσης δικαιωμάτων διέλευσης και ο τρόπος 
καταβολής τους καθορίζεται με το σχετικό Κανονισμό που εκδίδει η ΕΕΤΤ. Τα τέλη 
διέλευσης και χρήσης δικαιωμάτων διέλευσης καταβάλλονται από τον πάροχο στον 
αρμόδιο φορέα χορήγηση δικαιωμάτων διέλευσης. Αν πρόκειται για παραχωρησιούχο 
κατά την περιπτ. β της παρ. 2 του άρθρου 3, τα ως άνω τέλη καταβάλλονται από τον 
πάροχο σε λογαριασμό που τηρεί ο παραχωρησιουχος στα πλαίσια του δικαιώματος 
εκμετάλευσης του έργου που του έχει παραχωρηθεί, σύμφωνα με τις προβλέψεις της 
εκάστοτε σύμβασης παραχώρησης. 


ΑΡΘΡΟ 11 

Μεταβατικές διατάξεις 

1. Για τη χορήγηση δικαιωμάτων διέλευσης, από την έναρξη ισχύος του παρόντος και 
μέχρι τη θέση σε λειτουργία του Πληροφοριακού Συστήματος, που ορίζεται με απόφαση 
του Υπουργού Ψηφιακής Πολιτικής, Τηλεπικοινωνιών και Ενημέρωσης ακολουθείται η 
εξής διαδικασία: 

α. Ο πάροχος υποβάλλει στους αρμόδιους φορείς έγκρισης της χορήγησης δικαιωμάτων 
διέλευσης αίτηση για την παροχή έγκρισης (Προσάρτημα VI), σύμφωνα με τα οριζόμενα 
στην περιπτ. στ της παρ. 2 του άρθρου 4, εξαιρουμένων των στοιχείων (8) και (9) της 
υποπεριπτ. ηη και της υποπεριπτ. θθ. 

β. Εντός δέκα (10) ημερολογιακών ημερών από την πρωτοκόλληση της αίτησης, ο φορέας 
στον οποίον έχει υποβληθεί η αίτηση: 

αα. αν είναι αναρμόδιος, επιστρέφει στον Πάροχο το σχετικό φάκελο, γνωστοποιώντας 
του παράλληλα τον αρμόδιο φορέα για την παροχή της αιτούμενης έγκρισης 
ββ. αν είναι αρμόδιος και ο φάκελος παρουσιάζει ελλείψεις, απορρίπτει αιτιολογημένα 
την αίτηση,προσδιορίζοντας εγγράφως και με σαφήνεια τα έγγραφα που λείπουν. Στην 
περίπτωση αυτή, πρέπει να υποβληθεί νέα αίτηση. 

γ. Εντός τριάντα (30) ημερολογιακών ημερών από την πρωτοκόλληση της αίτησης, οι 
αρμόδιοι φορείς αποφασίζουν αιτιολογημένα για την έγκριση ή μη της χορήγησης των 
δικαιωμάτων διέλευσης. 

δ. Η αίτηση μπορεί να απορριφθεί μόνο για λόγους προστασίας του περιβάλλοντος, της 

ι δημόσιας υγείας, της εθνικής άμυνας ή των αρχαιολογικών χώρων ή μνημείων, 

παραδοσιακών οικισμών και ιστορικών τόπων που προσδιορίζονται με σαφήνεια στην 
απόφαση απόρριψης. Ο φορέας έγκρισης μπορεί να προτείνει εναλλακτικές διαδρομές 
όδευσης, εφόσον υφίστανται. Η απόφαση έγκρισης ή απόρριψης της αίτησης 
κοινοποιείται στον πάροχο. 

ε. Αν παρέλθει άπρακτη η ανωτέρω προθεσμία των τριάντα (30) ημερολογιακών ημερών, 
η έγκριση δικαιωμάτων διέλευσης τεκμαίρεται ότι έχει χορηγηθεί. Στις περιπτώσεις αυτές. 

ο πάροχος επιδίδει εξωδίκως στους αρμόδιους φορείς υπεύθυνη δήλωση νια την πάροδο 
άπρακτης της ανωτέρω προθεσμίας. Η εξώδικη δήλωση του παρόχου, συνοδευόμενη από 
τα αποδεικτικά επίδοσης και αντίγραφο της αίτησης, στην οποία εμφαίνεται και ο αριθμός 
πρωτοκόλλου της αίτησης, επέχει θέση απόφασης έγκρισης. Η τεκμαιρόμενη έγκριση της 
χορήγησης των δικαιωμάτων διέλευσης δεν απαλλάσσει τον πάροχο από τις ευθύνες και 
τις υποχρεώσεις του, σύμφωνα με τον παρόντα νόμο. 

στ. Με την απόκτηση όλων των απαιτούμενων εγκρίσεων, ο πάροχος υποβάλλει στον 
αρμόδιο φορέα χορήγησης των δικαιωμάτων διέλευσης αίτηση για την χορήγηση 
δικαιωμάτων διέλευσης, σύμφωνα με τα οριζόμενα στην περιπτ. στ της παρ. 2 του άρθρου 
4, προσκομίζοντας τις σχετικές αποφάσεις έγκρισης. 

ζ. Εντός δέκα (10) ημερολογιακών ημερών από την υποβολή της αίτησης, ο φορέας στον 
οποίον έχει υποβληθεί η αίτηση: 

αα. αν είναι αναρμόδιος, επιστρέφει στον Πάροχο το σχετικό φάκελο, γνωστοποιώντας 
του παράλληλα τον αρμόδιο φορέα χορήγησης των δικαιωμάτων διέλευσης, 
ββ. αν είναι αρμόδιος και ο φάκελος είναι ελλιπής, απορρίπτει αιτιολογημένα την αίτηση, 
προσδιορίζοντας εγγράφως και με σαφήνεια τα έγγραφαπου λείπουν. Στην περίπτωση 
αυτή, πρέπει να υποβληθεί νέα αίτηση. 

η. Ο αρμόδιος φορέας χορήγησης δικαιωμάτων διέλευσης μπορεί να απορρίφει 
αιτιολογημένα την αίτηση, αποκλειστικά για λόγους προστασίας του περιβάλλοντος, της 
δημόσιας υγείας, της εθνικής άμυνας, των αρχαιολογικών χώρων ή μνημείων και 
ιστορικών τόπων, ή της δημόσιας τάξης και ασφάλειας. Ο φορέας χορήγησης μπορεί να 
προτείνει εναλλακτικές διαδρομές όδευσης, εφόσον υφίστανται. Η απόφαση χορήγησης 
των δικαιωμάτων διέλευσης ή απόρριψης της αίτησης κοινοποιείται στον πάροχο. 
θ. Αν προταθεί τροποποίηση της διαδρομής όδευσης, ο πάροχος υποβάλλει νέα αίτηση 
προς τους αρμόδιους φορείς έγκρισης, οι οποίοι αποφασίζουν αιτιολογημένα για την 
έγκριση ή μη της χορήγησης των δικαιωμάτων διέλευσης εντός είκοσι (20) ημερολογιακών 
ημερών από την πρωτοκόλληση της νέας αίτησης. Ο αϊτών κοινοποιεί τις ανωτέρω 
αποφάσεις στον αρμόδιο φορέα χορήγησης δικαιωμάτων διέλευσης, 
ι. Οι αρμόδιοι φορείς χορήγησης δικαιωμάτων διέλευσης αποφασίζουν αιτιολογημένα 
εάν πληρούνται ή όχι οι προϋποθέσεις για τη χορήγηση των δικαιωμάτων διέλευσης εντός 
τριάντα (30) ημερολογιακών ημερών από την πρωτοκόλληση της αίτησης. Αν πρόκειται 
για νέα αίτηση για το ίδιο δικαίωμα διέλευσης, ύστερα από πρόταση τροποποίησης της 
διαδρομής όδευσης από τον αρμόδιο φορέα χορήγησης των δικαιωμάτων διέλευσης, 
σύμφωνα με την περιπτ. θ, η ανωτέρω προθεσμία είναι είκοσι (20) ημερολογιακές ημέρες, 
ια. Αν ο αρμόδιος φορέας χορήγησης δικαιωμάτων διέλευσης κρίνει ότι πληρούνται οι 
προϋποθέσεις για τη χορήγηση των δικαιωμάτων διέλευσης, εντός της προθεσμίας των 
τριάντα (30) ή είκοσι (20) ημερολογιακών ημερών της περιπτ. ι, αποστέλλει ειδοποίηση 
χορήγησης δικαιωμάτων διέλευσης και καλεί τον πάροχο να υποβάλει τα στοιχεία της 
περιπτ. ζ της παρ. 4 του άρθρου 4 εντός της προβλεπόμενης προθεσμίας. Μετά την 
υποβολή των εν λόγω στοιχείων και εντός προθεσμίας δέκα (10) ημερολογιακών ημερών. 

ο αρμόδιος φορέας χορήγησης δικαιωμάτων διέλευσης εκδίδει και αποστέλλει στον 
πάροχο την απόφαση χορήγησης των δικαιωμάτων διέλευσης. 

ιβ. Αν παρέλθει άπρακτη η προθεσμία των τριάντα (30) ή είκοσι (20) ημερολογιακών 
ημερών της περιπτ. ι, χωρίς να εκδοθεί η ειδοποίηση της περιπτ. ια ή να απορριφθεί η 
αίτηση, τεκμαίρεται ότι η ειδοποίηση χορήγησης έχει εκδοθεί την ημερομηνία λήξης της 
ανωτέρω προθεσμίας και ο πάροχος υποβάλλει τα στοιχεία της περιπτ. ζ της παρ. 4 του 
άρθρου 4, εντός των προβλεπόμενων προθεσμιών. 

ιγ. Αν ο Πάροχος δεν υποβάλει, εντός της προβλεπόμενης προθεσμίας των είκοσι (20) 
ημερολογιακών ημερών, το σύνολο των στοιχείων της περιπτ. ζ της παρ. 4 του άρθρου 4 ή 
τα υποβληθέντα στοιχεία δεν κριθούν κατάλληλα από τον αρμόδιο για τη χορήγηση του 
δικαιώματος διέλευσης φορέα, ο φορέας δεν προβαίνει σε χορήγηση δικαιωμάτων 
διέλευσης και τάσσει εγγράφως προθεσμία δέκα (10) ημερολογιακών ημερών για την 
προσκόμιση ή την επανυποβολή των απαιτούμενων στοιχείων. Αν, εντός της ανωτέρω 
προθεσμίας, ο πάροχος υποβάλει τα στοιχεία της της περιπτ. ζ της παρ. 4 του άρθρου 4, ο 
αρμόδιος φορέας χορήγησης των δικαιωμάτων διέλευσης, εντός δέκα (10) 
ημερολογιακών ημερών από την υποβολή των στοιχείων, εκδίδει την απόφαση χορήγησης 
των δικαιωμάτων διέλευσης και την κοινοποιεί αμέσως στον αιτούντα. Σε διαφορετική 
περίπτωση, απορρίπτει την αίτηση και κοινοποιεί την απορριπτική απόφαση στον 
αιτούντα εντός δέκα (10) ημερολογιακών ημερών από την εκπνοή της προθεσμίας 
προσκόμισης ή επανυποβολής των απαιτούμενων στοιχείων. Αν, μετά την υποβολή των 
στοιχείων, δεν εκδοθεί απόφαση χορήγησης δικαιωμάτων διέλευσης ή δεν κοινοποιηθεί 
στον πάροχο απόφαση απόρριψης της αίτησής του, εντός των προβλεπομένων 
προθεσμιών των δέκα (10) ημερολογιακών ημερών, το δικαίωμα διέλευσης τεκμαίρεται 
ότι έχει χορηγηθεί. Στην περίπτωση αυτή, ο Πάροχος επιδίδει εξωδίκως στον αρμόδιο 
φορέα υπεύθυνη δήλωση για την πάροδο άπρακτων των ανωτέρω προθεσμιών. Η 
εξώδικη δήλωση του παρόχου, συνοδευόμενη από τα αποδεικτικά επίδοσης και 
αντίγραφο της αίτησης, στην οποία εμφαίνεται και ο αριθμός πρωτοκόλλου της αίτησης, 
επέχει θέση απόφασης χορήγησης και θεωρείται ακολούθως από τις κατά τόπο αρμόδιες 
αστυνομικές αρχές. Ο πάροχος δικαιούται να καταθέσει τα αναλογούντα τέλη διέλευσης 
στο Ταμείο Παρακαταθηκών και Δανείων, υπέρ του αρμοδίου φορέα χορήγησης. Η 
τεκμαιρόμενη χορήγηση δικαιωμάτων διέλευσης δεν απαλλάσσει τον πάροχο από τις 
ευθύνες και τις υποχρεώσεις του, σύμφωνα με τον παρόντα νόμο. 

ιδ. Αν η αίτηση υποβλ,ηθεί από πάροχο μη δημοσίου δικτύου ηλεκτρονικών επικοινωνιών, 
όλες οι ανωτέρω προθεσμίες διπλασιάζονται. 

2, Οι περιπτ. θ έως ιγ της παρ. 4 του άρθρου 4, καθώς και τα άρθρα 7, 8, 9 και 10 
εφαρμόζονται και για το πριν από τη λειτουργία του Πληροφοριακού Συστήματος χρονικό 
διάστημα. Όπου στις διατάξεις αυτές αναφέρεται ειδοποίηση ή ενημέρωση μέσω του 
Πληροφοριακού Συστήματος, αυτή γίνεται εγγράφως. 

3. Ο υπολογισμός τελών θα γίνεται σύμφωνα με την 528/075/23.06.2009 ΦΕΚ 

Β 1375 /10.06.2009) απόφαση της ΕΕΤΤ, όπως ισχύει, ή με οποιοδήποτε νεώτερο σχετικό 
Κανονισμό εκδοθεί με βάση τις διατάξης του παρόντος νόμου. Όροι και διατάξεις του ως 

άνω ανωτέρω Κανονισμού που διαφοροποιούνται σε σχέση με τον παρόντα νόμο, έχουν 
την έννοια που τους αποδίδεται με τον παρόντα νόμο. 

4. Τυχόν τέλη που δεν έχουν καταβληθεί, ή που εκκρεμεί η καταβολή τους, μέχρι την 
έναρξη ισχύος του παρόντος νόμου, οι Πάροχοι υποχρεούνται να τα καταβάλλουν στους 
αρμόδιους φορείς όπως καθορίζονται με τον παρόντα νόμο. 

Αιτήματα χορήγησης ή έγκρισης χορήγησης δικαιωμάτων διέλευσης που έχουν υποβληθεί 
στους αρμόδιους φορείς πριν από την έναρξη ισχύος του παρόντος Παραρτήματος 
εξετάζονται κατά τις ισχόουσες κατά την ημερομηνία υποβολής τους διατάξεις. 


ΑΡΘΡΟ 12 

Προσάρτηση Προσαρτημάτων 

Προσαρτώνται στο παρόν Παράρτημα, ως αναπόσπαστο μέρος αυτού, τα παρακάτω 
Προσαρτήματα: 

ΠΡΟΣΑΡΤΗΜΑ I - Δήλωση εργασιών εκσκαφής 
[Τίτλος αρμόδιου φορέα] 

Πληροφορίες: Πόλη, 

[Οδός] [Αριθμός] ΗΗ/ΜΜ/ΕΕΕΕ 

[Πόλη] Αρ,Πρωτ.: 

[Όνομα] [Επώνυμο] _ 

Τηλ. ΧΧΧΧΧΧΧΧΧΧΧ 
Φαξ. ΧΧΧΧΧΧΧΧΧΧΧ 
β-ΓΠ3Ϊΐ: ΧΧΧΧ@ΧΧΧΧ.§Γ 

Υπόδειναα Δήλωσης εργασιών εκσκαφής 

[Τίτλος ΑΡΜΟΔΙΟΥ για τη χορηγηςη δικαιώματος διέλευσης ΦΟΡΕΑ] 

Αρ. Πρωτοκόλλου__ 

Ημερομηνία__ 

Χρέωση_ 

ΔΗΛΩΣΗ ΕΡΓΑΣΙΩΝ ΕΚΣΚΑΦΗΣ 

Προς 

[Τίτλος Αρμόδιου Φορέα] 

Στοιχεία παρόχου 

Τίτλος:. 

Διεύθυνση:. 

ΑΦΜ:.ΔΟΥ:. 

Τηλέφωνο:. 

Ρ3χ: ... 

Ειτιβϊ!:......... 

Σας υποβάλλουμε τη δήλωση εργασιών εκσκαφής συνοδευόμενη από σκαοίΦηαα / 
αντίνοαφο ρυμοτομικού σχεδίου με επισήμανση της προτεινόμενης όδευσης και τις 
αντίστοιχες συντεταγμένες σε ψηφιακή μορφή, σύμφωνα με τις διατάξεις του άρθρου 28 
και του Παραρτήματος X του ν.4070/2012. 

ΠΡΟΣΑΡΤΗΜΑ II - Υπόδειγμα αίτησης χορήγησης δικαιώματος διέλευσης 

[ΤΙΤΛΟΣ ΑΡΜΟΔΙΟΥ ΓΙΑ ΤΗ ΧΟΡΗΓΗΣΗ ΔΙΚΑΙΩΜΑΤΟΣ ΔΙΕΛΕΥΣΗΣ ΦΟΡΕΑ! 

Αρ. Πρωτοκόλλου_ 

Ημερομηνία_ 

Χρέωση____ 


ΑΙΤΗΣΗ ΧΟΡΗΓΗΣΗΣ ΔΙΚΑΙΩΜΑΤΩΝ ΔΙΕΛΕΥΣΗΣ 

Προς 

[Τίτλος Αρμόδιου Φορέα] 

Στοιχεία παρόχου 

Τίτλος:. 

Διεύθυνση:. 

ΑΦΜ:.ΔΟΥ:. 

Τηλέφωνο:... 

Ρεχ: . 

ΕγπβϊΙ:. 

Στοιχεία εργολάβου 

Επωνυμία:. 

Ονοματεπώνυμο υπευθύνου έργου: . 

Ταχ. Δ/νση:..... 

Τηλέφωνο:..... 

Ρβχ: .. 

Σαςπαρακαλούμε να μας χορηγήσετε, σύμφωνα με τις διατάξεις του άρθρου 28 και του 
Παραρτήματος X του ν.4070/2012, δικαιώματα διέλευσης για την εγκατάσταση εντός των 
χώρων αρμοδιότητάς σας του ιδιωτικού / δημοσίου δικτύου ηλεκτρονικών επικοινωνιών 
και συγκεκριμένα εγκατάσταση δικτύων σε χαντάκια, / εγκατάσταση εναέριων δικτύων, / 
εγκατάσταση φρεατίων, / εγκατάσταση λοιπών στοιχείων δικτύου, όπως φαίνεται στα 
συνημμένα σχέδια. 

Για τον αϊτούντα πάροχο 

[υπογραφή]/[σφραγίδα] 

[ημερομηνία] 


ΑΠΑΓΓΟΥΜΕΝΑ ΣΤΟΙΧΕΙΑ/ ΔΙΚΑΙΟΛΟΓΗΠΚΑ 

(Ελέγχεται η υποβολή των παρακάτω δικαιολογητικών/στοιχείων, σύμφωνα με την περίκτ. επ' της 
παρ. 2 του άρθρου 4 του Παραρτήματος X του ν.4070/2012 για τη χορήγηση δικαιωμάτων 
διέλευσης από εξουσιοδοτημένο στέλεχος του αρμόδιου φορέα χορήγησης δικαιώματος 
διέλευσης και συμπληρώνεται το αντίστοιχο σημείο του πίνακα). 



Δεν 


Υπάρχει 

υπάρχει 

Νομιμοποιητικά έγγραφα (σε 

περίπτωση αιτούντος νομικού 

προσώπου).. 



Υπεύθυνη δήλωση του ν. 1599/1986 όπως 
ισχύει η οποία περιλαμβάνει τα πλήρη στοι¬ 
χεία του εργολάβου / υπεργολάβων που θα 

εκτελέσουν το έργο ( επωνυμία, έδρα, 
ΑφΜ/ΔΟΥ και στοιχεία νόμιμου 
εκπροσώπου κατά την αποβολή της 
αίτησης, εφόσον αυτά είναι διαθέσιμα 
κατά την υποβολή της αίτησης, ή πριν 
από την κοινοποίηση στον αιτούντα της 
χορήγησης δικαιωμάτων διέλευσης 
κ.α.). 



Σχέδιο / σκαρίφημα / αντίγραφο 
ρυμοτομικού σχεδίου επί του οποίου 
επιση μαίνεται η προτεινόμενη ή 
αιτουμενη όδευση, οι αντίστοιχες 
συντεταγμένες και οι τυπικές διατομές 
τομών, 



Ενδεικτικά σχέδια - περιγραφές 
κατασκευαστικών λεπτομερειών των 
Ευκολιών που περιλαμβάνουν 

υποχρεωτικά την τεχνική περιγραφή 
των προς εκτέλεση έργων και του 
εξοπλισμού (ιδίως: Υπαίθριες Μονάδες 
δικτύου, Οικίσκοι) που θα 

εγκατασταθεί και κατά περίπτωση 
λεπτομέρειες τυπικών διατομών που 
θα χρησιμοποιηθούν κατά την όδευση 
του δικτύου, λεπτομέρειες των 
φρεατίων, μέσα ανάρτησης εναέριων 
δικτύων, αριθμό και θέση των δέντρων, 
των οποίων ο αϊτών πάροχος αιτείται 
την κοπή, λεπτομέρειες, σε περίπτωση 
εγκατάστασής τους, υπαίθριων 

μονάδων δικτύου και οικίσκων. 



Χάρτη κατάλληλης κλίμακας στον οποίο 
να αποτυπώνονται οι τύποι οικοτύπων 
της 33318/3028/1998 κοινής απόφασης 
των Υπουργών Εσωτερικών, Δημ. 

Διοίκησης & Αποκέντρωσης, Εθνικής 
Οικονομίας και Οικονομικών, 

Ανάπτυξης, Περιβ/ντος, Χωρ/ξιας & 

Δη μ. Έργων, Γεωργίας, Εμτιορικής 
Ναυτιλίας και Πολιτισμού (Β'1289) που 
απαντώνται στην άμεση περιοχή 
διέλευσης του δικτύου ηλεκτρονικών 
επικοινωνιών (αν η εγκατάσταση και 
λειτουργία δικτύων ηλεκτρονικών 
επικοινωνιών εμπίπτει εντός ορίων 
προ στατευο μενών περιοχών του 

Δικτύου Νθίιπθ 2000).\ 



Βεβαίωση της ΕΕΤΤ (τελευταίου 
εξαμήνου), με την οποία πιστοποιείται 
ότι ο αϊτών λειτουργεί υπό καθεστώς 
Γενικών Αδειών και διαθέτει δημόσια 
δίκτυα ηλεκτρονικών επικοινωνιών (αν 
ο πάροχος παρέχει δημόσια δίκτυα 
ηλεκτρονικών επικοινωνιών). 



Αναλυτικό προϋπολογισμό των 

εργασιών αποκατάστασης των χώρων 
του έργου σύμφωνα με τα ισχύοντα 
ενιαία τιμολόγια έργων του Υπουργείου 
Υποδομών, Μεταφορών και Δικτύων. 



Αναλυτική περιγραφή των εργασιών, η 
οποία περιλαμβάνει: (1) ενδεικτικό 
χρονοδιάγραμμα εκτέλεσης του έργου 
με σαφή πρόβλεψη για τους χρόνους 
εκτέλεσης κάθε τμήματος του έργου 
και ολοκλήρωσης των εργασιών 
αποκατάστασης και την εκτιμώμενη 
ημερομηνία έναρξης των εργασιών, (2) 
τα τεχνικά μέσα που θα 

χρησιμοποιηθούν, (3) τη διαδρομή 
όδευσης, (4) τα μέτρα ασφαλείας κατά 
την εργασία, (5) τους χώρους 
απόρριψης των προϊόντων της 
εκσκαφής, (6) τις διαδικασίες 

αποκατάστασης του περιβάλλοντος, (7) 
τις ισχύουσες ειδικές τεχνικές 
προδιαγραφές, όπως αυτές 

προσδιορίζονται από τους κανόνες της 
τέχνης και της επιστήμης και 

καθορίζονται από την εκάστοτε 
ισχύουσα εθνική και κοινοτική 

νομοθεσία ; για την εκτέλεση έργων 
εγκατάστασης δικτύων, (8) πρόβλεψη 
εναλλακτικής κατεύθυνσης διέλευσης 
μέσων μαζικής μεταφοράς, 

συνοδευόμενη απο τη σύμφωνη γνώμη 
των κατά τόπους αρμοδίων φορέων 
αστικών ή και υπεραστικών 

συγκοινωνιών, εφόσον η εκτέλεση του 
έργου επηρεάζει περιοχή όπου 

εκτελούνται δρομολόγια καθώς και (9) 
τα μέτρα ρύθμισης οδικής 

κυκλοφορίας, σήμανσης και ασφαλείας 
τα οποία πρέπει να είναι σύμφωνα με 
τις εκάστοτε ισχύουσες προδιαγραφές 
σήμανσης εκτελούμενων έργων σε 
οδούς και με τις διατάξεις του (ΚΟΚ) και 
όπου απαιτείται, για τον σκοπό αυτό, 
εγκεκριμένη μελέτη κυκλοφοριακών 
ρυθμίσεων, εργοταξιακής σήμανσης και 
ασφάλισης. 



Αναλυτικό προϋπολογισμό των τελών 
διέλευσης και των τελών χρήσης 
δικαιωμάτων διέλευσης, με βάση το 
σχετικό Κανονισμό της ΕΕΤΤ αναφορικά 
με τον υπολογισμό των τελών 
διέλευσης και των τελών χρήσης 
δικαιωμάτων διέλευσης, 

επαληθευμένο από τον αρμόδιο φορέα 
χορήγησης δικαιωμάτων διέλευσης. 

ΠΡΟΣΑΡΤΗΜΑ 1!! - Υπόδειγμα έγκρισης δικαιωμάτων διέλευσης σε παρόχους δικτύων 
ηλεκτρονικών επικοινωνιών 
[Τίτλος αρμόδιου φορέα] 

Πληροφορίες: 

[Οδός] [Αριθμός] 

[Πόλη] 

[Όνομα] [Επώνυμο] 

Τηλ. ΧΧΧΧΧΧΧΧΧΧΧ 
Φαξ. ΧΧΧΧΧΧΧΧΧΧΧ 
θ-ΠΊθΐΙ: ΧΧΧΧ@ΧΧΧΧ.§Γ 


Πόλη, 

ΗΗ/ΜΜ/ΕΕΕΕ 
Αρ. Πρωτ.: 


ΕΓΚΡΙΣΗ ΔΙΚΑΙΩΜΑΤΟΣ ΔΙΕΛΕΥΣΗΣ 

Ο/Η [....] 

λαμβάνοντας υπόψη: 

α) Τις διατάξεις του ν. 4070/2012 ( Α' 82) / και ιδίως το άρθρο 28, το άρθρο 40 και το 
Παράρτημα X αυτού («Διαδικασία χορήγησης δικαιωμάτων διέλευσης»). 

β) Την από.αίτηση της εταιρείας [ όνομα παρόχου] με αριθμό πρωτοκόλλου [αρ. πρωτ. 

αρμόδιου φορέα], με συνημμένες τις απαιτούμενες εγκρίσεις, έγγραφα και 
δικαιολογητικά, όπως αυτά αναλυτικά προβλέπονται στο Παράρτημα X του ν. 4070/2012. 

Χορηγεί 

στην [εταιρεία - όνομα παρόχου, όπως φαίνεται στο καταστατικό της εταιρείας] 

Την προβλεπόμενη από το άρθρο 28 και το Παράρτημα X του ν.4070/2012 έγκριση για την 
εγκατάσταση του ιδιωτικού/δημοσίου δικτύου ηλεκτρονικών επικοινωνιών, εντός των 
ορίων αρμοδιότητας του, ως εξής: 

Πάροχος: Η εταιρεία παροχής δικτύων ηλεκτρονικών επικοινωνιών με την ονομασία 
[καταστατικό όνομα παρόχου δικτύων ηλεκτρονικών επικοινωνιών] 

[πλήρη στοιχεία του προσώπου (ονοματεπώνυμο, ταχυδρομική διεύθυνση, αριθμός 
τηλεφώνου, ίσχ, κλπ), που ορίζεται ως υπεύθυνο για τις ενδεχόμενες ανάγκες 
επικοινωνίας-εκπροσώπησηςτου Φορέα με αυτόν]. 

Η έγκριση δικαιωμάτων διέλευσης που χορηγείται αφορά εγκατάσταση δικτύου 
ηλεκτρονικών επικοινωνιών σε τομή, / εγκατάσταση δικτύων σε χαντάκια, / εγκατάσταση 
εναέριων δικτύων, / εγκατάσταση φρεατίων, / εγκατάσταση λοιπών στοιχείων δικτύου, 
όπως οι ευκολίες αυτές απεικονίζονται αναλυτικά στην υποβληθείσα με αρ. 
πρωτ,...σχετική αίτηση του παρόχου, στην οποία επισυνάπτονται οι κατασκευαστικές 
μελέτες και τα λοιπά σχετικά σχέδια ευκολιών δικτύου, όπως οριζοντιογραφία οδών, 
τυπικές διατομές των τομών, παρουσίαση της όδευσης επί ρυμοτομικού σχεδίου και 
σχέδια κατασκευαστικών λεπτομερειών. 


Υπογραφή 

ΠΡΟΣΑΡΤΗΜΑ IV - Υπόδειγμα ειδοποίησης χορήγησης δικαιώματος διέλευσης 

[Τίτλος αρμόδιου Φορέα] 

Πόλη, 

ΗΗ/ΜΜ/ΕΕΕΕ 
Αρ. Πρωτ.: 


[Όνομα] [Επώνυμο] 
Τηλ. ΧΧΧΧΧΧΧΧΧΧΧ 
Φαξ. ΧΧΧΧΧΧΧΧΧΧΧ 
θ-ΓΠ3ίΙ: ΧΧΧΧ@ΧΧΧΧ.βΓ 


Πληροφορίες: 
[Οδός] [Αριθμός] 
[Πόλη] 


ΕΙΔΟΠΟΙΗΣΗ ΓΙΑ ΤΗ ΧΟΡΗΓΗΣΗ ΔΙΚΑΙΩΜΑΤΟΣ ΔΙΕΛΕΥΣΗΣ 

Ο/Η [.] 

λαμβάνοντας υπόψη: 

α) Τις διατάξεις του ν. 4070/2012 ( Α' 82) και ιδίως το άρθρο 28, το άρθρο 40 και το 
Παράρτημα X αυτού («Διαδικασία χορήγησης δικαιωμάτων διέλευσης»). 

β) Την από.αίτηση της εταιρείας [ όνομα παρόχου] με αριθμό πρωτοκόλλου [αρ. πρωτ. 

αρμόδιου φορέα], με συνημμένες τις απαιτούμενες εγκρίσεις, έγγραφα και 
δικαιολογητικά, όπως αυτά αναλυτικά προβλέπονται στο Παράρτημα X του ν. 4070/2012. 


ΕΙΔΟΠΟΙΕΙ 

την [ εταιρεία - όνομα παρόχου, όπως φαίνεται στο καταστατικό της εταιρείας] ότι η με 
ΧΧΧΧΧ αίτηση χορήγησης δικαιώματος διέλευσης έχει γίνει κατ'αρχήν δεκτή και το 
δικαίωμα διέλευσης θα χορηγηθεί εφόσον η εταιρεία - όνομα παρόχου, όπως φαίνεται 
στο καταστατικό της εταιρείας] εντός είκοσι (20) ημερολογιακών ημερών από την 
κοινοποίηση της παρούσας ειδοποίησης προσκομίσει τα ακόλουθα απαιτούμενα, 
σύμφωνα με την περίπτ. ζ' της παρ. 4 του άρθρου 4 του Παραρτήματος X του 
ν.4070/2012,: 

Α. εγγυητική επιστολή καλής εκτέλεσης. 

Β. αποδεικτικό κατάθεσης τράπεζας ή άλλου αναγνωρισμένου πιστωτικού οργανισμού 
σχετικά με την καταβολή των απαιτούμενων τελών διέλευσης και τελών χρήσης 
δικαιωμάτων διέλευσης. 

Γ. ασφαλιστήριο συμβόλαιο κάλυψης οποιασδήποτε αστικής ευθύνης. Κατά την υποβολή, 
είναι επιτρεπτό το ασφαλιστήριο συμβόλαιο να έχει τη μορφή δεσμευτικώς 
υπογεγραμμένου σχεδίου ασφάλισης ή βεβαίωσης του ασφαλιστικού φορέα περί 
επικείμενης έκδοσης συμβολαίου ασφάλισης κάλυψης αστικής ευθύνης στην οποία 

περιέχονται οι όροι της ασφάλισης. Σε κάθε περίπτωση η πλήρης ασφαλιστική σύμβαση 
πρέπει να υποβληθεί σε εύλογο χρονικό διάστημα πριν από την έναρξη ισχύος της 
κάλυψης. 

Δ. υπεύθυνη δήλωση του ν. 1599/1986 όπως ισχύει του νόμιμου εκπροσώπου του παρόχου, η οποία 

περιλαμβάνει τα πλήρη στοιχεία του εργολάβου / υπεργολάβων που θα εκτελέσουν το 
έργο και ιδίως επωνυμία, έδρα, ΑΦΜ/ΔΟΥ και στοιχεία νόμιμου εκπροσώπου, εφόσον 
αυτά δεν ήταν διαθέσιμα και δεν περιλαμβανόταν στην υπεύθυνη δήλωση της υποπερίπτ. 
ββ της περίπτ. στ.2 της παρ. 2 του άρθρου 4 που είχε υποβληθεί με την αίτηση. 

ΠΡΟΣΑΡΤΗΜΑ V - Υπόδειγμα χορήγησης δικαιωμάτων διέλευσης 


[Τίτλος αρμόδιου φορέα] 
[Υπηρεσία αρμόδιου φορέα] 
Πληροφορίες: 

[Οδός] [Αριθμός] 

[Πόλη] 


Πόλη, 

ΗΗ/ΜΜ/ΕΕΕΕ 
Αρ, Πρωτ.: 


[Ονομα] [Επώνυμο] _ 

Τηλ. ΧΧΧΧΧΧΧΧΧΧΧ 
Φαξ. ΧΧΧΧΧΧΧΧΧΧΧ 
Θ-ΙΤ13ΪΙ: ΧΧΧΧ@ΧΧΧΧ.§Γ 

ΧΟΡΗΓΗΣΗ ΔΙΚΑΙΩΜΑΤΟΣ ΔΙΕΛΕΥΣΗΣ 


Ο/Η [.] 


λαμβάυονχας υπόψη: 


α) Τις διατάξεις του ν. 4070/2012 ( Α' 82) και ιδίως το άρθρο 28, το άρθρο 40 και το 
Παράρτημα X αυτού («Διαδικασία χορήγησης δικαιωμάτων διέλευσης»). 

β) Την από.αίτηση της εταιρείας [όνομα παρόχου] με αριθμό πρωτοκόλλου [αρ. πρωτ. 

αρμόδιου φορέα], με συνημμένες τις απαιτούμενες εγκρίσεις, έγγραφα και 
δικαιολογητικά, όπως αυτά αναλυτικά προβλέπονται στο Παράρτημα X του ν. 4070/2012. 


Χορηγεί 


στην [εταιρεία - όνομα παρόχου, όπως φαίνεται στο καταστατικό της εταιρείας] 

Το προβλεπόμενο από το άρθρο 28 και το Παράρτημα X του ν.4070/2012 δικαίωμα 
διέλευσης, για την εγκατάσταση του ιδιωτικού/δημοσίου δικτύου ηλεκτρονικών 
επικοινωνιών και την έναρξη ερνασιών εκσκαφής, εντός των ορίων αρμοδιότητάς του/της 
και επιτρέπει την εκτέλεση πόσης φύσεως εργασιών για την εγκατάσταση, συντήρηση και 
αποκατάσταση βλαβών των προβλεπόμενων στην παρούσα στοιχείων του περιγραφέντος 
δικτύου, με βάση τους όρους και τις προϋποθέσεις που ορίζονται με το παρόν και το 
άρθρο 28 και το Παράρτημα X του ν. 4070/2012 ως εξής: 

1. Στοιχεία επικοινωνίας 

Πάροχος: Η εταιρεία παροχής δικτύων ηλεκτρονικών επικοινωνιών με την ονομασία 
[καταστατικό όνομα παρόχου δικτύων ηλεκτρονικών επικοινωνιών]. 

[πλήρη στοιχεία του προσώπου (ονοματεπώνυμο, ταχυδρομική διεύθυνση, αριθμός 
τηλεφώνου, ίβχ, κλπ), που ορίζεται ως υπεύθυνο για τις ενδεχόμενες ανάγκες 
επικοινωνίας-εκπροσώπησηςτου Φορέα με αυτόν] 

2. Περιγραφή του χορηγηθέντος δικαιώματος διέλευσης - διαδρομή όδευσης 

Τα χορηγούμενα από το παρόν δικαιώματα διέλευσης αφορούν εγκατάσταση δικτύου 
ηλεκτρονικών επικοινωνιών σε τομή, / εγκατάσταση δικτύων σε χαντάκια, / εγκατάσταση 
εναέριων δικτύων, / εγκατάσταση φρεατίων, / εγκατάσταση λοιπών στοιχείων δικτύου, 
όπως οι ευκολίες αυτές απεικονίζονται αναλυτικά στην υποβληθείσα με αρ. 

πρωτ.σχετική αίτηση του παρόχου, στην οποία επισυνάπτονται οι κατασκευαστικές 

μελέτες και τα λοιπά σχετικά σχέδια ευκολιών δικτύου, (σχέδιο / σκαρίφημα / αντίγραφο 
ρυμοτομικού σχεδίου / οριζοντιογραφία οδών, / τυπικές διατομές των τομών, / 

παρουσίαση της όδευσης επί ρυμοτομικού σχεδίου /σχέδια κατασκευαστικών 
λεπτομερειών). Τα παραπάνω επισυνάπτονται στο παρόν_(βλ. Έντυπο Α). 

3. Διάρκεια Ισχύος 

Το δικαίωμα διέλευσης που χορηγείται, διαρκεί για όσο χρόνο ισχύει η γενική άδεια του 
δικαιούχου βάσει της οποίας αυτό χορηγήθηκε. Ο πάροχος μπορεί να παραιτηθεί από το 
δικαίωμα που του χορηγήθηκε, υποβάλλοντας στον αρμόδιο φορέα χορήγησης σχετική 
δήλωση παραίτησης που φέρει βέβαιη χρονολογία. Μετά την υποβολή παραίτησης από 
το δικαίωμα διέλευσης, οι ευκολίες που έχουν εγκατασταθεί βάσει του εν λόγω 
δικαιώματος περιέρχονται αυτοδικαίως στην κυριότητα του εκάστοτε κυρίου του χώρου 
εγκατάστασης. Η υποβολή παραίτησης δεν απαλλάσει τον πάροχο από τις ανεκπλήρωτες 
υποχρεώσεις του έναντι του φορέα χορήγησης του δικαιώματος ο οποίος μπορεί να 
διεκδικήσει την εκπλήρωση αυτών και μετά την υποβολή της παραίτησης. 

4. Χρονοδιάγραμμα εργασιών 

Η προβλεπόμενη διάρκεια των εργασιών εκτιμάται σε ...(...) ημέρες και η προβλεπόμενη 
διάρκεια ολοκλήρωσης των εργασιών πλήρους αποκατάστασης των αναφερόμενων 

περιοχών στην προηγούμενη κατάσταση διαρκεί .(...) ημέρες. Οι προς εκτέλεση 

εργασίες θα διενεργούνται τις πρωινές/απογευματινές ώρες από τις.έως τις......Η 

εκτιμώμενη ημερομηνία έναρξης των εργασιών είναι η.Το αναλυτικό χρονοδιάγραμμα 

σε μορφή 63ηΐί ΟιηΠ ή ισοδύναμη, επισυνάπτεται στο παρόν (βλ. Έντυπο Β) 

Η προβλεπόμενη ημερομηνία έναρξης των εργασιών είναι η ΉΗ/ΜΜ/ΕΕΕΕ. 

5. Παρακολούθηση εργασιών 

Εξουσιοδοτημένα στελέχη του αρμόδιου φορέα για τη χορήγηση του δικαιώματος 
διέλευσης, παρακολουθούν και εποπτεύουν την εκτέλεση των εργασιών στο πλαίσιο των 
χορηγηθέντων δικαιωμάτων διέλευσης με τον προβλεπόμενο για κάθε τεχνικό έργο τρόπο 
και προτείνουν στον πάροχο και στον υπεύθυνο εργασιών του έργου τα αναγκαία μέτρα 
που πρέπει να ληφθούν για την αποτροπή κινδύνων, χωρίς να δυσχεραίνεται το έργο της 
εκσκαφής και, σε περίπτωση βλαβών, τις αναγκαίες εργασίες για την αποκατάστασή τους. 
Τόσο ο πάροχος όσο και οι υπεργολάβοιτου υποχρεούνται στην αποδοχή των συστάσεων 
του αρμόδιου φορέα για τη χορήγηση του δικαιώματος διέλευσης. Η προβλεπόμενη 
εγγυητική επιστολή καλής εκτέλεσης τωγ εργασιών καταπίπτει υπέρ του αρμόδιου φορέα 
για τη χορήγηση του δικαιώματος διέλευσης, κατόπιν έγγραφης ειδοποίησης του φορέα 
προς την εγγυήτρια τράπεζα και τον πάροχο στις περιπτώσεις της μη ορθής ή/και 
πλημμελούς υλοποίησης του έργου, σύμφωνα με τις ισχύουσες τεχνικές προδιαγραφές 
εκτέλεσης των εργασιών του έργου και τα οριζόμενα στο άρθρο 8 του Παραρτήματος X 
του ν.4070/2012. Η κατάπτωση της εγγυητικής γίνεται μετά την πάροδο τριών ημερών 
απάτη σχετική ειδοποίηση. 

6. Υποχρεώσεις του παρόχου 

1. Πριν από την εκτέλεση οποιοσδήποτε εργασίας, οι δικαιούχοι πάροχοι τηρούν τις 
διαδικασίες, τους όρους και τις προϋποθέσεις χορήγησης δικαιωμάτων διέλευσης που 
ορίζονται στο παρόν. 

2. Πριν από την εκτέλεση οποιοσδήποτε εργασίας σε διαδρομή όπου υπάρχει σήμανση 
ότι είναι εγκατεστημένο δίκτυο υψηλής ή μέσης τάσης ηλεκτρικού ρεύματος, οι 
δικαιούχοι πάροχοι οφείλουν να έρθουν σε επικοινωνία με την αρμόδια επιχείρηση 
ηλεκτρικού ρεύματος προκειμένου να τηρηθούν όλα τα αναγκαία μέτρα για την ασφαλή 
εκτέλεση των εργασιών. 

3. Ο πάροχος γνωστοποιεί στον αρμόδιο φορέα μέσω του Πληροφοριακού Συστήματος 
την ολοκλήρωση τμήματος ή του συνόλου των προγραμματισμένων εργασιών του, όπως 
αυτές προσδιορίζονται στο δικαίωμα διέλευσης που του χορηγήθηκε. Η γνωστοποίηση 
αυτή κοινοποιείται επίσης και στους φορείς της παρ. 4 του άρθρου 7 του Παραρτήματος X 
του ν.4070/2012. 

4. Ο πάροχος γνωστοποιεί την πρόθεσή του να προβεί σε πράξεις ή έργα που είναι 
ευλόγως αναγκαία για την προγραμματισμένη συντήρηση στο δίκτυό του με έγγραφο 
αίτημα στον αρμόδιο φορέα χορήγησης δικαιώματος διέλευσης. Εντός πέντε (5) 
ημερολογιακών ημερών ο αρμόδιος φορέας μπορεί να απορρίψει το αίτημα 
γνωστοποιώντας στον πάροχο τους λόγους της απόρριψης ή και εναλλακτικές 
ημερομηνίες εκτέλεσης των εργασιών συντήρησης. Ο αρμόδιος φορέας κοινοποιεί τη 
συναίνεση ή την απόρριψή του επί του αιτήματος στον πάροχο εγγράφως. Στη συνέχεια 
και τουλάχιστον δεκαπέντε (15) ημερολογιακές ημέρες πριν από την αιτούμενη 
ημερομηνία έναρξης εργασιών, ο πάροχος υποβάλλει έγγραφο αίτημα για την έκδοση 
Απόφασης Μέτρων Ρύθμισης της Κυκλοφορίας προς τα κατά περίπτωση αρμόδια όργανα 
του άρθρου 52 και 52Α του ΚΟΚ και τις λοιπές αρμόδιες Υπηρεσίες που απαιτείται η 
συναίνεσή τους πριν από την εφαρμογή των μέτρων ρύθμισης οδικής κυκλοφορίας. Στο 
αίτημα περιλαμβάνονται υποχρεωτικά τα στοιχεία που αναφέρονται στην παρ. 2 του 
άρθρου 7 του Παραρτήματος X του ν.4070/2012, γίνεται μνεία του αριθμού και της 
ημερομηνίας της αντίστοιχης χορήγησης δικαιωμάτων διέλευσης (εφόσον υφίσταται), του 
χρονοδιαγράμματος των προβλεπόμενων εργασιών αποκατάστασης και της συναίνεσης 
του αρμοδίου φορέα χορήγησης δικαιωμάτων διέλευσης για την εκτέλεση των εργασιών 
συντήρησης. Η συναίνεση του αρμοδίου φορέα χορήγησης δικαιωμάτων διέλευσης για 
την εκτέλεση των εργασιών συντήρησης με την απόφαση μέτρων ρύθμισης κυκλοφορίας 
κοινοποιείται επίσης και στους κατά περίπτωση αρμόδιους φορείς, όπως αυτοί 
προσδιορίζονται στην παρ. 4 του άρθρου 7 του Παραρτήματος X του ν.4070/2012. 

5. Η εκτέλεση του έργου καθ' όλη τη διάρκειά της πρέπει να γίνεται σε συμμόρφωση με 
τις διατάξεις του ΚΟΚ και τις εκάστοτε ισχύουσες προδιαγραφές σήμανσης εκτελούμενων 
έργων σε οδούς. Ο πάροχος είναι ο αποκλειστικώς υπεύθυνος για τη σήμανση και τα 
μέτρα ασφαλείας. Αν η εκτέλεση του έργου επιβάλλει τον αποκλεισμό μέρους του 
οδοστρώματος, ο πάροχος πρέπει να καταβάλει κάθε προσπάθεια ώστε ο περιορισμός 
αυτός της διατομής του οδοστρώματος να προγραμματιστεί σε χρονική περίοδο, κατά την 
οποία η αναμενόμενη κυκλοφορία είναι μικρότερη από την κυκλοφοριακή ικανότητα της 
παραμένουσας σε κυκλοφοριακή χρήση διατομής. Το κλείσιμο των λωρίδων κυκλοφορίας, 
ή άλλοι συναφείς περιορισμοί της διατομής του οδοστρώματος για την εκτέλεση 
εργασιών, τη συντήρηση ή άλλους σκοπούς πρέπει να περιορίζονται στο ελάχιστο ώστε η 

όχληση στη κυκλοφορία, χη διέλευση των πεζών και τις όμορες ιδιοκτησίες να είναι η 
μικρότερη δυνατή. Σε εξαιρετικές περιπτώσεις, όταν επιβάλλεται από ιδιαίτερους λόγους 
ασφαλείας ή σε έκτακτες περιπτώσεις για την αντιμετώπιση τελείως προσωρινών 
καταστάσεων, όπως επειγουσών αναγκών έκτακτης συντήρησης ή αποκατάστασης 
βλαβών, οι εργασίες εκτελούνται, με μόνη προϋπόθεση την άμεση ενημέρωση των κατά 
τόπους Διευθύνσεων Αστυνομίας ή Διευθύνσεων Τροχαίας. Στις περιπτώσεις αυτές ο 
πάροχος υποχρεοόται να ενημερώσει χο συντομότερο δυνατό τον αρμόδιο φορέα 
χορήγησης δικαιωμάτων διέλευσης, τα κατά περίπτωση αρμόδια όργανα του άρθρου 52 
και 52Ατου ΚΟΚ και τις λοιπές αρμόδιες Υπηρεσίες. Στις περιπτώσεις αυτές μπορεί να 
επιτρέπεται οι εργασίες αυτές να εκτελούνται και τα Σαββατοκύριακα και τις αργίες. 

6. Ο πάροχος υποχρεοόται, κατά τη διάρκεια των εργασιών εγκατάστασης / συντήρησης 
που εκτελεί βάσει των δικαιωμάτων διέλευσης που του χορηγήθηκαν, να λαμβάνει όλα τα 
κατάλληλα μέτρα, ώστε να μην προκαλούνται βλάβες και ζημίες σε πρόσωπα, 
εγκαταστάσεις ή περιουσίες τρίτων. Επίσης, ο πάροχος έχει την υποχρέωση να διερευνά 
την περιοχή των εργασιών για την ύπαρξη υφιστάμενων δικτύων Οργανισμών Κοινής 
Ωφέλειας και δικτύων άλλων παροχών και να μεριμνά ώστε να λαμβάνει κάθε αναγκαίο 
μέτρο ώστε οι εργασίες να εκτελεστούν με ασφάλεια και να μην προκληθούν φθορές στα 
υφιστάμενα δίκτυα. 

7. Αν οι εργασίες συντήρησης ή αποκατάστασης βλαβών απαιτούν και εργασίες 
εκσκαφής ή επέμβασης σε υφιστάμενη υποδομή, ο πάροχος καταθέτει στον αρμόδιο 
φορέα χορήγησης δικαιώματος διέλευσης προϋπολογισμό εργασιών αποκατάστασης και 
αντίστοιχη εγγυητική επιστολή διάρκειας έξι (6) μηνών και ύφους ίσου με το κόστος των 
εργασιών αποκατάστασης. Αν δεν έχουν παρέλθει έξι (6) μήνες από τη έναρξη ισχύος της 
εγγυητικής επιστολής της περίπτ. ζ' της παρ. 4 του άρθρου 4 του Παραρτήματος X του 
ν.4070/2012, δεν υποβάλλεται νέα εγγυητική επιστολή για τις εργασίες 
συντήρησης/αποκατάστασης. Αν έχουν παρέλθει έξι (6) μήνες από την έναρξη ισχύος της 
εγγυητικής επιστολής αλλά η εγγυητική δεν έχει λήξει, η νέα εγγυητική επιστολή θα έχει 
διάρκεια ίση με το διάστημα που μεσολαβεί από τη λήξη της εγγυητικής επιστολής έως 
την ημερομηνία που προκύπτει για διάστημα έξι (6) μηνών από την έναρξη των εργασιών 
συντήρησης ή αποκατάστασης. Σε περίπτωση προγραμματισμένων εργασιών τα ανωτέρω 
κατατίθενται πριν από την έναρξη των εργασιών, ενώ σε περίπτωση επειγουσών αναγκών 
έκτακτης συντήρησης μετά από βλάβη τα ανωτέρω κατατίθενται εντός ευλόγου χρονικού 
διαστήματος. 

8. Ο πάροχος είναι αποκλειστικώς υπεύθυνος για κάθε ζημία, θετική και αποθετική που 
προκαλεί σε πρόσωπα, εγκαταστάσεις ή περιουσίες τρίτων ως αποτέλεσμα των εργασιών 
εγκατάστασης / συντήρησης του δικτύου του και υποχρεοόται σε αποκατάσταση της 
ζημίας αυτής . Για κάθε περίπτωση ατυχήματος ατόμου ή μέσου, οφειλόμενου σε πράξεις 
ή παραλείψεις του παρόχου, των υπεργολάβων του ή και του προσωπικού του, ο 
εκπρόσωπος του παρόχου είναι αποκλειστικά υπεύθυνος ποινικά και αστικά . Ο πάροχος 
οφείλει να λαμβάνει, με δικές του δαπάνες, τα επιβαλλόμενα για κάθε περίπτωση μέτρα 
ασφαλείας για πρόληψη οποιοσδήποτε ατυχήματος ή ζημίας, κατά τη διάρκεια εκτέλεσης 

των εργασιών, είναι δε μόνος υπεύθυνος γι' αυτές και ο εκπρόσωπός του έχει τις αστικές 
και ποινικές ευθύνες για κάθε τι που θα συμβεί, είτε από δί κη του υπαιτιότητα, ε . ίτε απ ό 
το εοναζόυενο νι αυτόν εονατοτεννικό προσωπικό, είτε από τα εργαλεία και μηχανήματα 
που απασχολούνται στο έργο του. 

9. Ο πάροχος μεριμνά για την πλήρη αποκατάσταση του χώρου επί, υπέρ ή υπό τον οποίο 
εξετέλεσε εργασίες στο πλαίσιο των χορηγηθέντων σε αυτόν δικαιωμάτων διέλευσης κατά 
τους κανόνες της τέχνης και της επιστήμης και βάσει των εκάστοτε ισχυουσών τεχνικών 
προδιαγραφών του Υπουργείου Υποδομών, Μεταφορών και Δικτύων ή άλλου δημόσιου 
φορέα σύμφωνα με την κείμενη νομοθεσία. Ο πάροχος υποχρεούται, με την ολοκλήρωση 
των εργασιών, να επαναφέρει στην προηγούμενη κατάσταση όλες τις υποδομές (ιδίως 
ασφαλτοτάπητες, πεζοδρόμια, ρείθρα, κράσπεδα), οι οποίες έχουν υποστεί ζημιές κατά 
την εκτέλεση των εργασιών και να δηλώσει εγγράφως στον αρμόδιο φορέα την 
ημερομηνία περάτωσης των εργασιών. Ο πάροχος υποχρεούται να αποκαθιστά πλήρως 
τις τομές και κάθε είδους φθορές του οδοστρώματος και των λοιπών στοιχείων ασφαλείας 
των οδών, εντός της προθεσμίας που αναγράφεται στη χορήγηση δικαιωμάτων διέλευσης 
η οποία δεν μπορεί να υπερβαίνει τις δέκα (10) ημερολογιακές ημέρες από το πέρας των 
εργασιών. Μετά την ολοκλήρωση της αποκατάστασης, τα τμήματα των οδών στα οποία 
πραγματοποιήθηκαν οι εργασίες παραδίδονται στην κυκλοφορία αφού προηγουμένως 
εξασφαλιστεί ότι είναι λειτουργικά ελεύθερα από μηχανήματα, απορρίμματα, ανωμαλίες 
επιφάνειας κτλ. και αφού αρθούν τα μέτρα ασφαλείας που λήφθηκαν για την εκτέλεση 
των εργασιών. Εάν κατά το χρόνο ισχύος της εγγυητικής επιστολής καλής εκτέλεσης της 
υποπερίπτ. αα' της περίπτ. ζ' της παρ. 4 του άρθρου 4 και της παρ. 8 του άρθρου 7 του 
Παραρτήματος X του ν.4070/2012 ο φορέας που είναι υπεύθυνος για τη συντήρηση 
διαπιστώνει ατέλειες στην αποκατάσταση (όπως βαθουλώματα, λακκούβες), ο πάροχος. 
υποχρεούται αμέσως να επαναλάβει τις αναγκαίες εργασίες αποκατάστασης. Σε κάθε 
περίπτωση ο πάροχος μπορεί να έρθει σε συμφωνία με τον αρμόδιο φορέα, που είναι 
υπεύθυνος για τη συντήρηση του χώρου, ώστε η αποκατάσταση του χώρου εργασιών να 
υλοποιηθεί από τον δεύτερο, έναντι ευλόγου τιμήματος, που του καταβάλλει ο πάροχος. 
Ο πάροχος υποχρεούται κατά τη μελέτη, υλοποίηση και συντήρηση της εγκατάστασης να 
τηρεί τις κείμενες διατάξεις περί ηλεκτρομαγνητικής συμβατότητας καθώς επίσης και τις 
τεχνικές προδιαγραφές της οικ.72146/2316/30.12.2008 απόφασης του Υπουργού 
Μεταφορών και Επικοινωνιών (Β' 21/.2009) . Σε κάθε περίπτωση ο πάροχος υποχρεούται. 
να λάβει τα αναγκαία μέτρα που εξασφαλίζουν: 

α)την ασφαλή διέλευση πεζών, σύμφωνα με το άρθρο 48 του Κώδικα Οδικής Κυκλοφορίας 
(ΚΟΚ), 

β) την ασφαλή διέλευση οχημάτων, 

γ) την αποφυγή ζημιών στις όμορες ιδιοκτησίες 

δ) την αποφυγή ζημιών στα άλλα δίκτυα κοινής ωφέλειας 

ε) την κατάλληλη οδική σήμανση, περίφραξη και ιδιαίτερη σήμανση κάθε επικίνδυνης 
θέσης, σύμφωνα με τα άρθρα 9, 52 και 52Α του ΚΟΚ και τις εκάστοτε ισχύουσες 
προδιαγραφές σήμανσης εκτελούμενων έργων σε οδούς 

στ) τον απεγκλωβισμό των ήδη σταθμευμένων οχημάτων 

ζ) την προσέγγιση πυροσβεστικών οχημάτων, την έκτακτη διακίνηση ασθενών, την 
τροφοδοσία επιχειρήσεων 

10. Ο πάροχος υποχρεούται να τοποθετήσει κατά τρόπο που δεν θα αποτελεί εμπόδιο ή 
κίνδυνο για τη κυκλοφορία, πινακίδα πληροφόρησης στην οποία θα αναγράφεται ο 
κύριος του έρνου (πάροχος), ο ανάδοχος και ο αριθμός πρωτοκόλλου της χορήγησης των 
δικαιωμάτων διέλευσης. Η πινακίδα πρέπει να τοποθετηθεί σε θέση κατάλληλη ώστε να 
μην παρεμποδίζει την κυκλοφορία και να μην θέτει σε κίνδυνο τους διερχόμενους.,. 

11. Με μέριμνα του παρόχου πρέπει να προηγείται έγκαιρη ενημέρωση των χρηστών για 
τις προγραμματιζόμενες κυκλοφοριακές ρυθμίσεις με το προσφορότερο τρόπο και να 
παρέχεται συνεχής πληροφόρηση για τις επικρατούσες συνθήκες κυκλοφορίας, ώστε να 
εξασφαλίζονται οι απαιτήσεις ομαλούς και ασφαλούς διεξαγωγής της κυκλοφορίας. 

12. Ο πάροχος υποχρεούται σε όλη τη διάρκεια της εκτέλεσης των εργασιών να τοποθετεί 
και να συντηρεί σύμφωνα με την ισχύουσα νομοθεσία, τις προδιαγραφές σήμανσης 
εκτελούμενων έργων εντός και εκτός κατοικημένης περιοχής, τον ΚΟΚ και τις εγκεκριμένες 
μελέτες, τις απαιτούμενες πινακίδες σήμανσης, φανούς, αντανακλαστικά, 
προειδοποιητικές και πληροφοριακές πινακίδεςκαι λοιπά προστατευτικά μέτρα, να 
αποκαθιστά αμέσως φθορές ή απώλειές του και γενικά να λαμβάνει κάθε απαιτούμενο 
μέτρο, ώστε να εξασφαλίζεται, με αποκλειστική μέριμνα και ευθύνη του, η ομαλή και 
ασφαλής διεξαγωγή της κυκλοφορίας των οχημάτων στην περιοχή των εκτελούμενων 
έργων και η ασφάλεια των εργαζομένων. Ειδικά ως προς τη φωτοσήμανση, ο πάροχος 
μεριμνά ώστε να μην υπάρχει κίνδυνος σύγχυσης των φωτεινών σημάνσεων της θέσης 
των έργων με τη φωτεινή σηματοδότηση της ρύθμισης της κυκλοφορίας. 

13. Αν πάροχος ζητήσει διέλευση από αρμόδιο φορέα χορήγησης δικαιωμάτων 
διέλευσης που διαθέτει δίκτυο σωληνώσεων, μετά σχετικών φρεατίων, οφείλει να 
εξαντλήσει όλες τις δυνατότητες συνεγκατάστασης του δικτύου του εντός του δικτύου του 
φορέα, και, εάν αυτό δεν καταστεί δυνατό, να προχωρήσει στην υποβολή αιτήματος 
δικαιωμάτων διέλευσης. Στην περίπτωση συνεγκατάστασης ο πάροχος απαλλάσσεται της 
καταβολής τελών διέλευσης και χρήσης και υποχρεούται να καταβάλει τέλη για την 
παροχή πρόσβασης σε υλική υποδομή. 

7. Δικαιώματα του παρόχου 

Με το παρόν χορηγούνται στον πάροχο δικαιώματα εκτέλεσης πόσης φύσεως εργασιών 
εγκατάστασης και συντήρησης των προβλεπόμενων ευκολιών καθ' όλη τη διάρκεια ισχύος 
του. Ρητά αναφέρεται ότι επέχει και θέση άδειας εκσκαφών, όπου απαιτείται, με την 
επιφύλαξη της τήρησης των προβλεπομένων διατάξεων των άρθρων 7 και 8, του 
Παραρτήματος X του ν.4070/2012, . Οι αρμόδιοι φορείς, οι οποίοι προβαίνουν σε 
ανακατασκευή / επέκταση οδικών δικτύων, στα οποία έχουν εγκατασταθεί ή λειτουργούν 
δίκτυα και ευκολίες ηλεκτρονικών επικοινωνιών, αναλαμβάνουν την υποχρέωση 
εγκατάστασης της απολύτως αναγκαίας και κατάλληλης υποδομής στην οποία θα 
φιλοξενηθούν οι επηρεαζόμενες υφιστάμενες δικτυακές υποδομές, εφόσον αυτή 
απαιτείται. Η μεταφορά αυτών καθώς και η διακοπή, επανασύνδεση και 

επανενεργοποίηση του δικτύου και των ευκολιών γίνεται με ευθύνη και έξοδα των 
παροχών. 

8. Ανώτερα βία 

Ο πάροχος δεν θεωρείται ότι παραβιάζει τις θεσπιζόμενες με το παρόν υποχρεώσεις του, 
εάν εμποδίζεται να τις εκπληρώσει για λόγους ανωτέρας βίας. Ως γεγονός ανωτέρας βίας 
θεωρείται,, κάθε γεγονός το οποίο βρίσκεται εκτός της σφαίρας επιρροής των μερών και 
το οποίο αντικειμενικά δεν θα μπορούσε να αποτραπεί ούτε με την επίδειξη άκρως 
εξιδιασμένης επιμέλειας, εφόσον αυτό συνεπάγεται αντικειμενική αδυναμία του 
πληττόμενου μέρους προς εκπλήρωση των υποχρεώσεών του. Σε περίπτωση επέλευσης 
γεγονότων ανωτέρας βίας, οι υποχρεώσεις του παρόχου, που απορρέουν από την 
παρούσα και συνδέονται αιτιωδώς με την ανωτέρα βία, αναστέλλονται για όλη τη 
διάρκεια ισχύος των γεγονότων αυτών, η απόδειξη των οποίων βαρύνει εξ ολοκλήρου τον 
πάροχο. Δεν μπορούν να προβάλλονται ως γεγονότα ανωτέρας βίας ιδίως η μη 
εκπλήρωση υποχρεώσεων από την πλευρά του προσωπικού, των προμηθευτών, των 
συνεργατών και των υπεργολάβων του παρόχου και γενικά των προσώπων που 
συνεργάζονται μαζί του, οι εργατικές διαφορές, οι απεργίες του προσωπικού του ή τα 
οικονομικά προβλήματα. 

9. Επισυναπτόμενα έντυπα 

Στο παρόν επισυνάπτονται και αποτελούν αναπόσπαστο μέρος αυτής τα παρακάτω:: 
Έντυπο Α'—Κατασκευαστικές μελέτες και λοιπά Σχέδια Ευκολιών Δικτύου που 
καλύπτονται από το παρόν. 

Έντυπο Β'—Χρονοδιάγραμμα Εργασιών και Αποκατάστασης 
Έντυπο Γ' —Υπολογισμός τελών διέλευσης. 

Έντυπο Δ'—Υπολογισμός τελών χρήσης δικαιωμάτων διέλευσης 
Έντυπο Ε' -Εγγυητική επιστολή καλής εκτέλεσης εργασιών 
Έντυπο ΣΤ'—Προϋπολογισμός εργασιών αποκατάστασης 

Έντυπο Ζ'—Ασφαλιστήριο συμβόλαιο ή δεσμευτικώς υπογεγραμμένο σχέδιο ασφάλισης ή 
βεβαίωση του ασφαλιστικού φορέα περί επικείμενης έκδοσης συμβολαίου ασφάλισης 
κάλυψης αστικής ευθύνης στην οποία περιέχονται οι όροι της ασφάλισης 
Έντυπο Η'- Μέτρα ρύθμισης οδικής κυκλοφορίας, σήμανσης και ασφαλείας 


- ΥΠΟΓΡΑΦΗ / ΣΦΡΑΓΙΔΑ ΑΡΜΟΔΙΟΥ ΦΟΡΕΑ 

ΠΡΟΣΑΡΤΗΜΑ VI - Υπόδειγμα αίτησης έγκρισης χορήγησης δικαιώματος διέλευσης κατά την 
περίοδο εφαρμογής των μεταβατικών διατάξεων του άρθρου 11 του Παραρτήματος X του ν, 
4070/2012 

ίΤίΤΛΟΣ ΑΡΜΟΔΙΟΥ ΓΙΑ ΤΗ ΧΟΡΗΓΗΣΗ ΕΓΚΡΙΣΗΣ ΔΙΚΑΙΩΜΑΤΟΣ ΔΙΕΛΕΥΣΗΣ ΦΟΡΕΑ1 

Αρ. Πρωτοκόλλου_ 

Ημερομηνία_ 

Χρέωση__ 


ΑΙΤΗΣΗ ΕΓΚΡΙΣΗΣ ΔΙΚΑΙΩΜΑΤΩΝ ΔΙΕΛΕΥΣΗΣ 


Προς 

[Τίτλος Αρμόδιου Φορέα] 

Στοιχεία παρόχου 

Τίτλος:. 

Διεύθυνση:. 

ΑΦΜ:.ΔΟΥ: 


Διεύθυνση: . 

Τηλέφωνο:. 

Ρθχ: .. 

ΕιίιηϊΙ:... 

Σας παρακαλούμε να μας χορηγήσετε, σύμφωνα με τις διατάξεις του άρθρου 28 και του 
Παραρτήματος X του ν.4070/2012, έγκριση χορήγησης δικαιωμάτων δέλευσης για την 
εγκατάσταση εντός των χώρων αρμοδιότητάς σας του ιδιωτικού/δημοσίου δικτύου 
ηλεκτρονικών επικοινωνιών, όπως αυτό αναφέρεται παρακάτω και περιγράφεται στα 
επισυναπτόμενα σχέδια. 

Για τον αιτσυντα πάροχο 
[υπογραφή]/[σφραγίδα] 
[ημερομηνία] 


ΑΠΑΓΓΟΥΜΕΝΑ ΣΤΟΐΧΕΙΑ/ΔΙΚΑΙΟΛΟΓΉΤΙΚΑ 

(Ελέγχεται η υποβολή των παρακάτω δικαιολογητικών/στοιχείων, σύμφωνα με το άρθρο 28 και το 
Παράρτημα X του ν. 4070/2012 «Διαδικασία χορήγησης δικαιωμάτων διέλευσης» για τη χορήγηση 
δικαιωμάτων διέλευσης από εξουσιοδοτημένο στέλεχος του αρμόδιου φορέα χορήγησης 
δικαιώματος διέλευσης και συμπληρώνεται το αντίστοιχο σημείο του πίνακα). 


Υπάρχει 

Δεν 

υπάρχει 




Νομιμοποιητικά έγγραφα σε 

περίπτωση αιτούντος νομικού 
προσώπου. 



Υπεύθυνη δήλωση του ν. 1599/1986 
όπως ισχύει, η οποία περιλαμβάνει τα 
πλήρη στοιχεία του εργολάβου ή και 
υπερβολάβων που θα 

εκτελέσουν το έργο και ιδίως 
επωνυμία, έδρα, ΑφΜ/ΔΟΥ και 
στοιχεία νόμιμου εκπροσώπου κατά 
την υποβολή της αίτησης, εφόσον 
αυτά είναι διαθέσιμα κατά την 
υποβολή της αίτησης, ή πριν από 
την κοινοποίηση στον αιτούντα της 
χορήγησης δικαιωμάτων διέλευσης. 



Σχέδιο ή σκαρίφημα ή αντίγραφο 
ρυμοτομικού σχεδίου επί του 
οποίου επισημαίνεται η 

προτεινόμενη ή αιτούμενη όδευση, 
οι αντίστοιχες συντεταγμένες και οι 
τυπικές διατομές τομών. 

· ; ί· 


Ενδεικτικά σχέδια - περιγραφές 
κατασκευαστικών λεπτομερειών 

των Ευκολιών που περιλαμβάνουν 
υποχρεωτικά την τεχνική περιγραφή 
των προς εκτέλεση έργων και του 
εξοπλισμού (ιδίως: υπαίθριες 

μονάδες δικτύου, οικίσκοι) που θα 
εγκατασταθεί. Το σχέδιο κατά 

περίπτωση και ενδεικτικά 

περιλαμβάνει τις λεπτομέρειες 

τυπικών διατομών που θα 

χρησιμοποιηθούν κατά την όδευση 
του δικτύου, τις λεπτομέρειες των 
φρεατίων, τα μέσα ανάρτησης 
εναέριων δικτύων, τον αριθμό και 
τη θέση των δέντρων, των οποίων ο 
αϊτών πάροχος ζητεί την κοπή, τις 
λεπτομέρειες, σε περίπτωση 

εγκατάστασής τους, υπαίθριων 
μονάδων δικτύου και οικίσκων. 



Αν η εγκατάσταση και λειτουργία 
δικτύων ηλεκτρονικών επικοινωνιών 
εμπίπτει εντός ορίων 

προστατευομένων περιοχών του 
Δικτύου Ν3ίχΐΓ3 2000, ο φάκελος 
αίτησης πρέπει να περιλαμβάνει 
χάρτη κατάλληλης κλίμακας στον 

οποίο να αποτυπώνονται οι τόποι 
οικοτόπων της 33318/3028/28-12- 
1998 ( κοινής απόφασης των 

Υπουργών Εσωτερικών, Δημ. 

Διοίκησης & Αποκέντρωσης, Εθνικής 
Οικονομίας και Οικονομικών, 

Ανάπτυξης, Περιβ/ντος, Χωρ/ξιας & 
Δημ. Έργων, Γεωργίας, Εμπορικής 
Ναυτιλίας και Πολιτισμού (ΒΊ289), 
που απαντώνται στην άμεση 
περιοχή διέλευσης του δικτύου 
ηλεκτρονικών επικοινωνιών. 



Αν ο πάροχος παρέχει δημόσια 
δίκτυα ηλεκτρονικών επικοινωνιών, 
βεβαίωση της ΕΕΤΤ (τελευταίου 
εξαμήνου), με την οποία 

πιστοποιείται ότι ο αϊτών λειτουργεί 
υπό καθεστώς γενικών αδειών και 
διαθέτει δημόσια δίκτυα 

ηλεκτρονικών επικοινωνιών. 



Αναλυτικό προϋπολογισμό των 

εργασιών αποκατάστασης των 

χώρων του έργου σύμφωνα με τα 

ενιαία τιμολόγια έργων του 

Υπουργείου Υποδομών και 

Μεταφορών. 



Αναλυτική περιγραφή των 

εργασιών, η οποία περιλαμβάνει: 

(1) ενδεικτικό χρονοδιάγραμμα 
εκτέλεσης του έργου με σαφή 
πρόβλεψη για τους χρόνους 
εκτέλεσης κάθε τμήματος του έργου 
και ολοκλήρωσης των εργασιών 
αποκατάστασης και την εκτιμώμενη 
ημερομηνία έναρξης των εργασιών, 

(2) τα τεχνικά μέσα που θα 
χρησιμοποιηθούν, (3) τη διαδρομή 
όδευσης, (4) τα μέτρα ασφαλείας 
κατά την εργασία, (5) τους χώρους 
απόρριψης των προϊόντων της 
εκσκαφής, (6) τις διαδικασίες 

αποκατάστασης του περιβάλλοντος, 
(7) τις ισχΰουσες ειδικές τεχνικές 
προδιαγραφές, όπως αυτές 
προσδιορίζονται από τους κανόνες 
της τέχνης και της επιστήμης και 
καθορίζονται από την εκάστοτε 
ισχύουσα εθνική και κοινοτική 
νομοθεσία, για την εκτέλεση έργων 
εγκατάστασης δικτύων. 


» 

Άρθρο 12 

Καταργούμενες διατάξεις 

Από την έναρξη ισχύος του παρόντος καταργείται: 

α) Η υπ'αριθμ. 725/23/2012 κοινή υπουργική απόφαση 
με θέμα «Διαδικασία χορήγησης Δικαιωμάτων Διέλευσης 
Δικτύων Ηλεκτρονικών Επικοινωνιών» (Β' 5), 

β) κάθε γενική ή ειδική διάταξη, που αντίκειται στις 
διατάξεις του παρόντος ή κατά το μέρος που ρυθμίζει 
κατά διαφορετικό τρόπο θέματα που ρυθμίζονται με 
τον παρόντα νόμο. 

ΜΕΡΟΣ Β' 

ΛΟΙΠΕΣ ΔΙΑΤΑΞΕΙΣ ΤΟΥ ΥΠΟΥΡΓΕΙΟΥ 

ΨΗΦΙΑΚΗΣ ΠΟΛΙΤΙΚΗΣ, ΤΗΛΕΠΙΚΟΙΝΩΝΙΩΝ 

ΚΑΙ ΕΝΗΜΕΡΩΣΗΣ 

Άρθρο 13 

1. Στο Μέρος Α' του ν. 4070/2012 (Α' 82), όπως τροπο¬ 
ποιήθηκε και ισχύει, καθώς και στην ισχύουσα νομοθεσία 
περί ηλεκτρονικών επικοινωνιών, τηλεπικοινωνιών και 
ταχυδρομείων, όπου αναφέρεται ο Υπουργός Υποδομών, 
Μεταφορών και Δικτύων νοείται ο Υπουργός Ψηφιακής 
Πολιτικής, Τηλεπικοινωνιών και Ενημέρωσης. 

2. Στο τέλος του στοιχείου κ' της παρ. 2 του άρθρου 4 
του ν. 4070/2012, όπως ισχύει, προστίθεται εδάφιο ως 
εξής: 

«Το αντικείμενο, ο σκοπός, ο τρόπος και οι όροι υλο¬ 
ποίησης των δράσεων του προηγουμένου εδάφιου, κα¬ 
θώς και κάθε επιμέρους ζήτημα που αφορά σε αυτές, 
ρυθμίζονται με κοινή απόφαση του Υπουργού Ψηφια¬ 
κής Πολιτικής,Τηλεπικοινωνιών και Ενημέρωσης και των 
κατά περίπτωση συναρμοδίων Υπουργών». 

3. Στην παρ. 2 του άρθρου 4 του ν. 4070/2012 προστί¬ 
θεται εδάφιο κζ' ως εξής: 

«κζ) Τη χάραξη της εθνικής διαστημικής και δορυφο¬ 
ρικής στρατηγικής, τον καθορισμό δράσεων και μέτρων 
για την ανάπτυξη, προώθηση και εκμετάλλευση συστη¬ 
μάτων δορυφορικών επικοινωνιών, την ανάληψη των 
απαιτούμενων πρωτοβουλιών και το σχεδίασμά δραστη¬ 
ριοτήτων σε εθνικό και διεθνές επίπεδο, συμπεριλαμβα- 
νομένης και της καταχώρησης διαστημικών αντικειμέ¬ 
νων σε Μητρώο/Αρχείο, την εκπροσώπηση της χώρας 
σε ευρωπαϊκό και διεθνές επίπεδο στο διαστημικό τομέα, 
καθώς και το συντονισμό των κατά περίπτωση εμπλεκο- 
μένων δημόσιων και ιδιωτικών φορέων στους τομείς των 
διαστημικών εφαρμογών,τεχνολογιών και υπηρεσιών». 

4. Στο άρθρο 6 του ν. 4070/2012, όπως ισχύει, προστί¬ 
θεται νέα παράγραφος 12 ως εξής: 

«12. Η ΕΕΤΤ καλύπτει τις δαπάνες συμμετοχής των 
τέκνων ηλικίας 4 έως 16 ετών των μελών και του προ¬ 
σωπικού της, είτε σε παιδικές κατασκηνώσεις είτε σε προ¬ 
γράμματα αθλητικών δραστηριοτήτων (ς3ΐηρ5), κατά 
τη θερινή περίοδο εκάστου έτους. Η ΕΕΤΤ με απόφασή 
της καθορίζει τις λεπτομέρειες της διαδικασίας αυτής.». 

5. Στο άρθρο 12 του ν. 4070/2012 (Α' 82), όπως ισχύει, 
προστίθεται νέα περίπτωση μστ' ως εξής: 

«μστ) Συνδράμει, κατόπιν αιτήματος της Γενικής Γραμ- 
ματείαςΤηλεπικοινωνιών καιΤαχυδρομείων (ΓΓΤΤ), στην 
υλοποίηση προωθητικών δράσεων για την παροχή τηλε¬ 


πικοινωνιακών υπηρεσιών και την ευρυζωνική σύνδεση 
ειδικών κατηγοριών πληθυσμού και ειδικών γεωγραφι¬ 
κών περιοχών, την ισότιμη συμμετοχή των πολιτών στην 
πληροφόρηση και τη μείωση του ψηφιακού χάσματος 
στην Επικράτεια. Η συνδρομή συνίσταται ιδίως στο 
σχεδίασμά, στην ανάπτυξη, στην εποπτεία και στη δια¬ 
χείριση κατάλληλων πληροφοριακών συστημάτων και 
εφαρμογών, όπου αυτές απαιτούνται, στη διοικητική, οι- 
κονομικοτεχνική και λογιστική υποστήριξη των δράσεων 
αυτών, καθώς και στην ανάληψη οποιοσδήποτε άλλου 
έργου ή υποχρέωσης κριθεί αναγκαία για την υλοποίηση 
των ως άνω δράσεων ή τον έλεγχο ορθής υλοποίησης 
αυτών. Οι σχετικές δαπάνες καλύπτονται σύμφωνα με 
την παρ. 6 του άρθρου 75 του ν. 4070/2012 (Α'82), όπως 
ισχύει. Η ΕΕΤΤ προβαίνει σε κάθε απαραίτητη ενέργεια 
για την υλοποίηση των ως άνω δράσεων εξ ιδίων μέσων 
με συγκρότηση ομάδων εργασίας ή/και δια αναθέσεως, 
σύμφωνα με τις κείμενες διατάξεις, σε τρίτους». 

6. Στην περίπτωση Γ' της παρ. 9 του άρθρου 13 του 
ν. 4070/2012 η φράση: «και της κοινής υπουργικής από¬ 
φασης 2/17132/0022/ 28.2.2012 (Β' 498)» αντικαθίσταται 
και εφαρμόζεται από την έναρξη ισχύος του ν. 4070/2012 
έως και την έναρξη ισχύος των άρθρων 7 έως 34 του 
ν. 4354/2015 (Α' 176), ως εξής: «και της κοινής υπουργι¬ 
κής απόφασης 2/17127/0022/28.2.2012 (Β' 498)». 

7. Στο άρθρο 31 του ν. 4070/2012 (Α' 82) προστίθεται 
παράγραφος 7 ως εξής: 

«7. Κατ' εξαίρεση των διατάξεων των προηγούμενων 
παραγράφων, ο Υπουργός Ψηφιακής Πολιτικής, Τηλε¬ 
πικοινωνιών και Ενημέρωσης λαμβάνοντας υπόψη τις 
εξελίξεις και τις ιδιαιτερότητες στη δορυφορική αγορά, 
δύναται κατά περίπτωση να αποφασίσει για την εκχώρη¬ 
ση, παραχώρηση, μίσθωση, τροποποίηση, ανανέωση ή 
εκμετάλλευση των δικαιωμάτων του Κράτους στις γεω¬ 
στατικές ή μη τροχιακές θέσεις δορυφόρων με τις συσχε¬ 
τισμένες με αυτές συχνότητες, επιλέγοντας, σύμφωνα με 
τις εκάστοτε ανάγκες της εθνικής διαστημικής στρατηγι¬ 
κής, είτε τη διαγωνιστική διαδικασία είτε τη διαδικασία 
απευθείας ανάθεσης κατόπιν διαπραγματεύσεων.». 

8. Στο άρθρο 79 του ν. 4070/2012 (Α'82), όπως ισχύει, 
προστίθεται παράγραφος 13 ως εξής: 

«13. Γενόμενες πληρωμές από τις 17.8.2010 ως και 
τις 31.12.2015 δυνάμει της απόφασης της ΕΕΤΤ ΑΠ.: 
276/055/14.2.2003 «Κανονισμός Κάλυψης Δαπανών Με¬ 
τακίνησης και Ημερήσια Αποζημίωση των Μελών και 
του Προσωπικού της ΕΕΤΤ εντός και εκτός Επικράτειας» 
(Β' 256), όπως τροποποιήθηκε δυνάμει της ΕΕΤΤ ΑΠ.: 
472/175/21.3.2008 (Β' 600), λογίζονται νόμιμες και δεν 
αναζητούνται». 

9. Στο άρθρο 21 του ν. 4354/2015 (Α' 176) προστίθεται 
νέα παράγραφος 9, ως εξής: 

«9. Ειδικά, για την άσκηση των αρμοδιοτήτων της 
ΕΕΤΤ, που ορίζονται στο στοιχείο λστ' του άρθρου 12 
του ν. 4070/2012 (Α' 82), όπως ισχύει, η ΕΕΤΤ ορίζει με 
απόφασή της το ύψος των πρόσθετων αμοιβών των συ¬ 
γκροτούμενων ομάδων εργασίας, συνεργείων ελέγχου, 
καθώς και μόνιμων και έκτακτων επιτροπών, τηρουμέ- 
νων κατά τα λοιπά των διατάξεων των παραγράφων 2,3 
και 5 του παρόντος άρθρου. Οι σχετικές δαπάνες βαρύ- 

νουν αποκλειστικά τον προϋπολογισμό της ΕΕΤΤ κατά 
τις κείμενες διατάξεις και δεν προκαλούν επιβάρυνση 
του Κρατικού Προϋπολογισμού.». 

10. Μετά την παρ.14του άρθρου 56 του ν. 4339/2015 
(Α' 133) προστίθεται παράγραφος 15, η οποία ισχύει από 
τη δημοσίευση του ως άνω νόμου στην Εφημερίδα της 
Κυβερνήσεως και η οποία έχει ως εξής: 

«15. Οι υπάλληλοι της Γενικής Γραμματείας Ενημέρω¬ 
σης και Επικοινωνίας, οι οποίοι εντός του πρώτου εξα¬ 
μήνου του 2017 συμπληρώνουν τέσσερα (4) συνεχόμενα 
έτη υπηρεσίας στο ίδιο Γραφείο Τύπου και Επικοινωνίας 
του εξωτερικού, παραμένουν στη θέση τους μέχρι την 
30ή Ιουνίου 2017». 

Άρθρο 14 

1. Στο άρθρο 8 του ν. 4053/2012 (Α' 44) «Ρύθμιση λει¬ 
τουργίας της ταχυδρομικής αγοράς, θεμάτων ηλεκτρο¬ 
νικών επικοινωνιών και άλλες διατάξεις» προστίθεται 
παράγραφος 6, ως εξής: 

«6. Ορίζεται μεταβατικό στάδιο για την αποζημίωση 
της καθολικής υπηρεσίαςτων ετών 2013,2014 και 2015. 
Για το μεταβατικό στάδιο, ο ΦΠΚΥ υποβάλλει στην ΕΕΤΤ 
τον υπολογισμό του καθαρού κόστους παροχής της κα¬ 
θολικής υπηρεσίας των ετών 2013,2014 και 2015 έως τις 
30 Ιουνίου 2017. Η ΕΕΤΤ προβαίνει εν συνεχεία σε έλεγχο 
των υποβληθέντων στοιχείων και επαληθεύει, σύμφωνα 
με τις κείμενες διατάξεις, το καθαρό κόστος παροχής 
της καθολικής ταχυδρομικής υπηρεσίας των ανωτέρω 
ετών στο μέτρο που αυτό υφίσταται. Το επαληθευμέ- 
νο από την ΕΕΤΤ καθαρό κόστος παροχής της καθολι¬ 
κής ταχυδρομικής υπηρεσίας των ετών 2013, 2014 και 
2015 δεν δύναται να υπερβεί τα δεκαπέντε εκατομμύρια 
(15.000.000) ευρώ ανά έτος και καλύπτεται στο σύνο¬ 
λό του από τον Κρατικό Προϋπολογισμό ως Υπηρεσία 
Γενικού Οικονομικού Συμφέροντος (ΥΓΟΣ). Το ποσό 
αποδίδεται απευθείας στον δικαιούχο ΦΠΚΥ. Με κοινή 
απόφαση των Υπουργών Οικονομικών και Ψηφιακής Πο¬ 
λιτικής, Τηλεπικοινωνιών και Ενημέρωσης, καθορίζονται 
ο χρόνος και ο τρόπος απόδοσής του, τα απαιτούμενα 
δικαιολογητικά, καθώς και κάθε αναγκαία λεπτομέρεια. 
Η νέα Σύμβαση ανάθεσης παροχής καθολικής ταχυδρο¬ 
μικής υπηρεσίας μεταξύ Ελληνικού Δημοσίου και ΦΠΚΥ 
θα ισχύει αναδρομικά από την ημερομηνία λήξης της 
προηγούμενης, ήτοι από 19.4.2015.». 

2. Στο τέλος του Μέρους Β' του Παραρτήματος I του 
ν. 4053/2012 προστίθεται παράγραφος ως εξής: 

«Το καθαρό κόστος καθολικής υπηρεσίας αποτελεί 
«άδικη οικονομική επιβάρυνση», όταν υπερβαίνει πο¬ 
σοστό 1 % των εσόδων του ΦΠΚΥ από την παροχή κα¬ 
θολικών υπηρεσιών. Αν η ΕΕΤΤ διαπιστώσει ότι το επα- 
ληθευμένο καθαρό κόστος αποτελεί άδικη οικονομική 
επιβάρυνση για τον ΦΠΚΥ, το κόστος αυτό αποζημιώνε¬ 
ται στο σύνολό του. Ειδικότερα, για την περίοδο 2013- 
2015 εφόσον η ΕΕΤΤ διαπιστώσει ότι το επαληθευμένο 
καθαρό κόστος αποτελεί άδικη οικονομική επιβάρυνση 
για τον ΦΠΚΥ, το κόστος αυτό αποζημιώνεται έως το μέ¬ 
γιστο ποσό των δεκαπέντε εκατομμυρίων (15.000.000) 
ευρώ ετησίως. Αν η ΕΕΤΤ διαπιστώσει ότι το επαληθευ¬ 
μένο καθαρό κόστος δεν αποτελεί άδικη οικονομική 
επιβάρυνση, αυτό επιβαρύνει αποκλειστικά τον ΦΠΚΥ.». 


Άρθρο 15 

Στο άρθρο 54 του ν. 2121 /1993 προστίθεται παράγρα¬ 
φος 10, ως εξής: 

«10.0 Υπουργός Πολιτισμού και Αθλητισμού δύναται, 
μετά από γνώμη του Οργανισμού Πνευματικής Ιδιοκτη¬ 
σίας, και εφόσον συντρέχει σοβαρή πιθανολόγηση ότι ο 
οργανισμός συλλογικής διαχείρισης δεν είναι σε θέση να 
εκπληρώσει τις υποχρεώσεις του και ιδίως να εισπράξει 
και να διασφαλίσει την απόδοση στους δικαιούχους των 
ποσών που εισπράττει για λογαριασμό τους, λόγω ενδει¬ 
κτικά αρνητικών ιδίων κεφαλαίων, να λάβει ως προληπτι¬ 
κό διοικητικό μέτρο το διορισμό προσωρινού επιτρόπου 
με θητεία έξι (6) μηνών και δυνατότητα ανανέωσης για 
μία (1) μόνο φορά με διάρκεια έως τρεις (3) μήνες. 

Ο προσωρινός επίτροπος διασφαλίζει την ομαλή εί¬ 
σπραξη από τους χρήστες και την απόδοση προς τους 
δικαιούχους των ποσών που οι τελευταίοι εισπράττουν. 
Συγχρόνως, ο προσωρινός επίτροπος ασκεί στο όνομα 
του οργανισμού κάθε ένδικο βοήθημα ή μέσο για την 
προάσπιση των συμφερόντων των δικαιούχων. Για την 
επίτευξη των σκοπών αυτών, ο προσωρινός επίτροπος 
υποκαθιστάτη διοίκηση από τη δημοσίευση του διορι¬ 
σμού του στην Εφημερίδα της Κυβερνήσεως. 

Παράλληλα, ο προσωρινός επίτροπος επεμβαίνει απο- 
φασιστικώς ακυρώνοντας άμεσα κάθε πράξη ή απόφαση 
που δεν λαμβάνεται από τον ίδιο τον επίτροπο, προκει- 
μένου να μη διακοπεί η λειτουργία του οργανισμού ή 
οδηγηθεί σε πτώχευση. 

Για τα λοιπά θέματα διοίκησης, το ΔΣ υποχρεούται να 
ενημερώνει τον προσωρινό επίτροπο, ο οποίος, εάν δια¬ 
φωνεί με την εν λόγω απόφαση ή ενέργεια που μπορεί να 
πλήξει τη βιωσιμότητα του οργανισμού ή τα συμφέροντα 
των δικαιούχων, αποφασίζει ο ίδιος. 

Ο προσωρινός επίτροπος επιλέγεται από τον Υπουργό 
Πολιτισμού και Αθλητισμού μεταξύ προσώπων εγνωσμέ¬ 
νου κύρους και ανάλογης επαγγελματικής εμπειρίας σε 
θέματα διοίκησης επιχειρήσεων ή οργανισμών ή οικο¬ 
νομικά ή νομικά θέματα. 

Ο διορισμός προσωρινού επιτρόπου δεν επιτρέπεται 
να προβληθεί ως λόγος τροποποίησης ή καταγγελίας 
οποιοσδήποτε σύμβασης ή συμφωνίας στην οποία είναι 
συμβαλλόμενος ο οργανισμός. 

Τα όργανα διοίκησης και οι εργαζόμενοι του οργανι¬ 
σμού συλλογικής διαχείρισης υποχρεούνται να παρέ¬ 
χουν στον προσωρινό επίτροπο οποιοδήποτε στοιχείο 
ή πληροφορία τους ζητηθεί και να διευκολύνουν την 
άσκηση των καθηκόντων του. 

Η ευθύνη του προσωρινού επιτρόπου κατά την άσκη¬ 
ση των καθηκόντων του περιορίζεται σε δόλο και βαριά 
αμέλεια. 

Για την υποβοήθηση του έργου του, ο προσωρινός 
επίτροπος δύναται να προσλαμβάνει εξωτερικούς νο¬ 
μικούς ή οικονομικούς συμβούλους, καθώς και λοιπό 
βοηθητικό προσωπικό, ύστερα από έγκριση των προσώ¬ 
πων και της αμοιβής τους από τον Υπουργό Πολιτισμού 
και Αθλητισμού. 

Η αμοιβή του προσωρινού επιτρόπου καθορίζεται, 
ύστερα από εισήγηση του ΟΠΙ, με την απόφαση διορι- 

σμού του και βαρύνει, μαζί με τα έξοδα διαχείρισης και 
τις αμοιβές των συνεργατών του, τον οργανισμό συλλο¬ 
γικής διαχείρισης στον οποίο έχει διοριστεί. 

Ο επίτροπος υποβάλλει στον Υπουργό Πολιτισμού και 
Αθλητισμού συνοπτική έκθεση πεπραγμένων στο τέλος 
κάθε μήνα, προγραμματισμό για τον επόμενο και συνο¬ 
λική έκθεση με τη λήξη της θητείας του. 


Η θητεία του προσωρινού επιτρόπου λήγει με την πα¬ 
ρέλευση του χρόνου για τον οποίο διορίστηκε. Άλλως, ο 
Υπουργός Πολιτισμού και Αθλητισμού δύναται με αιτιο¬ 
λογημένη απόφασή του να ανακαλέσει το διορισμό του 
προσωρινού επιτρόπου για λόγους που ανάγονται στην 
άσκηση των καθηκόντων του ή στην ανάγκη εξυγίανσης 
του οργανισμού». 

ΠΑΡΑΡΤΗΜΑ 1 

Όροι, προϋποθέσεις και διαδικασίες για την παροχή πρόσβασης σε υλική υποδομή, 
σύμφωνα με τα άρθρα 3 και 4 του παρόντος νόμου και για του τεχνικό συντονισμό 
τεχνικών έργων, σύμφωνα με το άρθρο 5 του παρόντος νόμου 

Άρθρο 1 

Σύναψη συμφωνιών παροχής πρόσβασης σε υπάρχουσα υλική υποδομή 

1. Οι δικαιούχοι έχουν δικαίωμα να συνάπτουν με τους υπόχρεους συμφωνίες για παροχή 
πρόσβασης στην υλική τους υποδομή, κατόπιν σχετικού γραπτού αιτήματος, σύμφωνα με 
τα άρθρα 2, 3, 4 και 5 του παρόντος παραρτήματος.. 

2. Οι υπόχρεοι οφείλουν να ικανοποιούν κάθε αίτημα παροχής πρόσβασης στην υλική τους 
υποδομή υπό δίκαιους και εύλογους όρους, συμπεριλαμβανομένης της τιμής για την 
εγκατάσταση στοιχείων υψίρρυθμων δικτύων ηλεκτρονικών επικοινωνιών. 

3. Οι όροι των συμφωνιών παροχής πρόσβασης σε υπάρχουσα υλική υποδομή αποτελούν 
αντικείμενο εμπορικής διαπραγμάτευσης.. 

4. Οι υπόχρεοι και οι δικαιούχοι οφείλουν να καταβάλλουν κάθε εύλογη προσπάθεια για 
από κοινού χρήση υφιστάμενων υποδομών, αποφεύγοντας στο μέτρο του δυνατού τη 
δημιουργία νέων. 

Άρθρο 2 

Διαδικασία σύναψης Συμφωνίας Πλαίσιο για την παροχή πρόσβασης σε υλική υποδομή 

1. Ο δικαιούχος δικαιούται να ζητήσει από τον υπόχρεο, και αντίστροφα, τη σύναψη 
συμφωνίας - πλαίσιο για την παροχή πρόσβασης σε υλική υποδομή. 

2. Στην αίτηση για σύναψη της συμφωνίας - πλαίσιο που αναφέρεται στην παρ. 1 ο 
δικαιούχος πρέπει να δηλώνει τουλάχιστον το είδος/τύπο των στοιχείων της υλικής 
υποδομής στα οποία ζητείται πρόσβαση. 

3. Ο υπόχρεος και ο δικαιούχος οφείλουν να διαπραγματεύονται τους όρους της 
συμφωνίας - πλαίσιο, συμπεριλαμβανομένου του τρόπου τιμολόγησης, λαμβάνοντας 
υπόψη τις αρχές της καλής πίστης, της αναλογικότητας, της αντικειμενικότητας, καθώς και 
τα συναλλακτικά ήθη. Ο καθορισμός των όρων και η υπογραφή της συμφωνίας πλαίσιο 
πρέπει να ολοκληρωθούν εντός διαστήματος σαράντα πέντε (45) ημερολογιακών ημερών 
από την υποβολή της σχετικής αίτησης. Σε περίπτωση αποτυχίας των διαπραγματεύσεων 
εντός του προαναφερθέντος χρονικού διαστήματος, ο δικαιούχος ή ο υπόχρεος μπορεί να 
υποβάλλουν τεκμηριωμένο αίτημα για επίλυση διαφοράς στο αρμόδιο Εθνικό Όργανο 
Επίλυσης Διαφορών, προσκομίζοντας όλα τα στοιχεία προς υποστήριξη των απόψεών 
τους. 

Άρθρο 3 

Ελάχιστο περιεχόμενο συμφωνίας πλαίσιο 

Η συμφωνία - πλαίσιο που συνάπτεται μεταξύ του δικαιούχου και του υπόχρεου 
περιλαμβάνει τουλάχιστον τα εξής: 

(α) τη γενική περιγραφή του αντικειμένου της πρόσβασης σε υλική υποδομή, 

(β) τις διαδικασίες διαβίβασης αιτήματος πρόσβασης σε υλική υποδομή ενός ή 
περισσοτέρων συστημάτων, τις αρμόδιες υπηρεσίες ή και οργανωτικές μονάδες και 
πρόσωπα του υπόχρεου και του δικαιούχου, καθώς και τις πληροφορίες που πρέπει να 
περιέχονται στα αιτήματα αυτά, 

(γ) τις προθεσμίες για την εκπλήρωση των επιμέρους ελέγχων, εγκρίσεων και εργασιών 
έως την ολοκλήρωση και θέση σε λειτουργία της πρόσβασης σε υλική υποδομή, 

(δ) την κατανομή των ευθυνών σε θέματα ασφαλείας και σε περίπτωση βλάβης ή ζημίας 
στο σχετικό εξοπλισμό, στο δίκτυο ή σε τρίτο πρόσωπο, 

(ε) την κατανομή των δαπανών, 

(στ) τις ειδικές διαδικασίες και ρυθμίσεις που εφαρμόζονται εάν το ακίνητο ή ο χώρος, 
στον οποίο έχει υλοιιοιηθεί η πρόσβαση σε υλική υποδομή,, ανήκει ή ελέγχεται από τρίτο 
πρόσωπο_(πχ. μισθωτής, κάτοχος, χρήστης), 

(ζ) τις εργασίες αποκατάστασης σε περίπτωση τερματισμού της πρόσβασης σε υλική 
υποδομή, 

(η) τη διαδικασία επίλυσης των διαφορών μεταξύ των μερών, 

(θ) τη διαδικασία κατανομής χώρου στην υλική υποδομή, 

(ι) τον επιμερισμό κόστους για διαμόρφωση χώρου υλικής υποδομής, 

(ια) τις διαδικασίες πρόσβασης στο χώρο υλικής υποδομής, 

(ιβ) τη διαχείριση των πιθανών προβλημάτων και βλαβών στο χώρο υλικής υποδομής, 

(ιγ) τους όρους τροποποίησης ή λύσης της συμφωνίας - πλαίσιο, 

(ιδ) Σε περίπτωση καταγγελίας της συμφωνίας, το χρονικό διάστημα κατά το οποίο 
διατηρείται η δυνατότητα πρόσβασης σε υλική υποδομή, μετά την ανακοίνωση της 
καταγγελίας και πριν από την επέλευση των οριστικών αποτελεσμάτων της 
(ιε) τον όρο ότι οι υπηρεσίες πρόσβασης σε υλική υποδομή προορίζονται αποκλειστικά για 
τον ειδικά στην κάθε επιμέρους σύμβαση οριζόμενο σκοπό και για αποκλειστική χρήση 
από το δικαιούχο, ο οποίος δεν μπορεί να τις μεταβιβάζει ή με οποιονδήποτε τρόπο να τις 
εκχωρεί σε τρίτους. 

Άρθρο 4 

Διαδικασία ικανοποίησης αιτημάτων παροχής πρόσβασης σε υλική υποδομή 

1. Ο δικαιούχος απευθύνει γραπτό αίτημα προς κάθε υπόχρεο σχετικά με την παροχή 
πρόσβασης σε υλική υποδομή σε ένα ή περισσότερα σημεία που προσδιορίζονται στο 
σχετικό αίτημα, με βάση τους όρους και τις προϋποθέσεις της συμφωνίας - πλαίσιο που 
έχει ήδη συναφθεί, εφόσον υφίσταται συμφωνία - πλαίσιο. Το ακριβές περιεχόμενο της 
αίτησης περιγράφεται στο άρθρο 5 του παρόντος κεφαλαίου. 

2. Αν υποβληθεί αίτηση της παρ. 1, ο υπόχρεος οφείλει, εντός τριών (3) εργάσιμων 
ημερών από την παραλαβή της, να ελέγξει αν αυτή περιλαμβάνει τα αναγκαία για την 
εξέταση του αιτήματος στοιχεία. Αν η αίτηση δεν είναι πλήρης ο υπόχρεος ειδοποιεί 
εγγράφως το δικαιούχο, εντός του παραπάνω χρονικού διαστήματος των τριών (3) 
εργασίμων ημερών, να υποβάλει ξανά την αίτησή του, ενημερώνοντάς τον για τους 
λόγους απόρριψης. Η συμπλήρωση ή η διόρθωση της αίτησης και η εκ νέου υποβολή της 
αποτελεί νέα αίτηση. 

3. Ο υπόχρεος αφείλει, εντός αποκλειστικής προθεσμίας είκοσι πέντε (25) ημερολογιακών, 
ημερών από την ορθή υποβολή της αίτησης, να συντάξει και να κοινοποιήσει στο 
δικαιούχο τεχνική μελέτη, σχέδιο σύμβασης, χρονοδιάγραμμα υλοποίησης και ενδεικτικό 
προϋπολογισμό για την ικανοποίηση του αιτήματος. Ο δικαιούχος επιβαρύνεται με το 
κόστος εκπόνησης της τεχνικής μελέτης, ακόμα και αν δεν αποδεχθεί τον ενδεικτικό 
προϋπολογισμό που καθορίζεται με αυτή 

4. Αν ο υπόχρεος δεν μπορεί να ικανοποιήσει το αίτημα του δικαιούχου, τον ενημερώνει 
εγγράφως, εντός είκοσι πέντε (25) ημερολογιακών ημερών από την παραλαβή της 
αίτησης, για τους λόγους απόρριψης του αιτήματος του. 

5. Αίτημα παροχής πρόσβασης σε υλική υποδομή μπορεί να απορριφθεί, σύμφωνα με τα 
οριζόμενα στην παρ. 4 του άρθρου 3 του παρόντος νόμου. 

6. Σε περίπτωση θετικής απάντησης, ο δικαιούχος, εφόσον επιθυμεί να αναλάβει το 
απαιτούμενο κόστος, οφείλει να προχωρήσει σε σχετικό έγγραφο αίτημα εντός δέκα (10) 
ημερολογιακών ημερών από τη λήψη της τεχνικής μελέτης. Αν ο δικαιούχος δεν καταθέσει 
εντός της προθεσμίας αυτής το αίτημα, η αρχική αίτηση λογίζεται ως ανακληθείσα. Αν δεν 
έχει υπογράφει συμφωνία πλαίσιο για την παροχή υπηρεσιών πρόσβασης σε υλική 

υποδομή μεταξύ του υπόχρεου και του δικαιούχου, το χρονικό αυτό διάστημα 
διαμορφώνεται σε εικοσιπέντε (25) ημερολογιακές ημέρες, στη διάρκεια του οποίου ο 
υπόχρεος και ο δικαιούχος οφείλουν να διαπραγματευθούν τους όρους της σχετικής 
σύμβασης. 

7. Σε περίπτωση αποτυχίας των διαπραγματεύσεων εντός των προαναφερθέντων 
χρονικών διαστημάτων, ο δικαιούχος ή και ο υπόχρεος μπορούν να υποβάλουν 
τεκμηριωμένο αίτημα για επίλυση διαφοράς στο αρμόδιο Εθνικό Όργανο Επίλυσης 
Διαφορών, προσκομίζοντας όλα τα στοιχεία προς υποστήριξη των απόψεων τους. 

8. Ο υπόχρεος δικαιούται να καλέσει εγγράφως το δικαιούχο εντός πέντε (5) εργάσιμων 
ημερών από την αποδοχή / υποβολή του ανωτέρω αιτήματος ανάληψης του 
απαιτούμενου κόστους, για δεσμευτική επιβεβαίωσή του, η οποία μπορεί να 
περιλαμβάνει, εκτός από την υπογραφή της επιμέρους Σύμβασης, την καταβολή 
εγγυητικής επιστολής ή και την κατάθεση προκαταβολής. 

9. Η πρόσβαση σε υλική υποδομή γίνεται εφόσον έχουν περατωθεί όλες οι 
προβλεπόμενες εργασίες. Ο υπόχρεος αποστέλλει εγγράφως στο δικαιούχο ειδοποίηση με 
την οποία τον καλεί να παραλάβει το έργο υπογράφοντας σχετικό πρωτόκολλο 
παράδοσης - παραλαβής εντός δέκα (10) εργάσιμων ημερών από την ανωτέρω 
ειδοποίηση, αφού πρώτα καταβάλλει το υπόλοιπο της δαπάνης του συγκεκριμένου έρνου, 
σύμφωνα με τις διατάξεις της συμφωνίας που έχουν συνάψει. 

Άρθρο 5 

Περιεχόμενο Αίτησης 

Στην αίτηση της παρ. 1 του άρθρου 4 του παρόντος Παραρτήματος ο δικαιούχος πρέπει να 
δηλώνει κατ' ελάχιστον τα ακόλουθα: 

(α) τη διεύθυνση, την ακριβή τοποθεσία και τις συντεταγμένες της θέσης όπου ο 
δικαιούχος επιθυμεί πρόσβαση σε υλική υποδομή, 

(β) αναλυτική περιγραφή του τύπου και του είδους της πρόσβασης σε υλική υποδομή που 
επιθυμεί, καθώς επίσης και περιγραφή των τεχνικών χαρακτηριστικών, όπως τύπος, 
διαστάσεις, βάρος, της υποδομής που επιθυμεί να εγκαταστήσει στον εν λόγω χώρο, 

(γ) τον εκτιμώμενο φυσικό χώρο που απαιτείται για την πρόσβαση σε υλική υποδομή, 
καθώς επίσης και προδιαγραφές των ιστών που πρέπει να πληρούνται για την τοποθέτηση 
της υποδομής του δικαιούχου ή της διαδρομής και των σωληνώσεων ή και αγωγών στους 
οποίους ζητεί πρόσβαση, 

(δ) οποιοδήποτε άλλο στοιχείο ή πληροφορία απαιτείται για το σαφή καθορισμό του 
αιτήματος ή προβλέπεται στη συμφωνία πλαίσιο για το συγκεκριμένο τύπο αιτήματος. 

Άρθρο 6 

Τέλη για συμφωνίες πρόσβασης σε υλική υποδομή 

1. Ο υπόχρεος δικαιούται να απαιτήσει αποζημίωση από το δικαιούχο, ως προϋπόθεση 
αποδοχής της αίτησής του για τη σύναψη συμφωνίας πρόσβασης σε υλική υποδομή 
σύμφωνα με τα άρθρα 1 και 2 του παρόντος Παραρτήματος, η οποία καλύπτει κατ' 
ελάχιστο: 

(α) την κάλυψη κάθε κόστους που μπορεί να καταλογισθεί εύλογα στη μελέτη, το 
συντονισμό, τις απαιτούμενες άδειες ή άλλες διοικητικές πράξεις και την εκτέλεση των 
εργασιών ή άλλων ενεργειών που απαιτούνται για την παροχή πρόσβασης σε υλική 
υποδομή που έχει ζητήσει ο δικαιούχος, 

(β) την αναλογική συμμετοχή του δικαιούχου, με βάση αντικειμενικά κριτήρια, στα 
λειτουργικά έξοδα, τα περιοδικά τέλη, το ενοίκιο ή και το κόστος του κεφαλαιουχικού 
εξοπλισμού που καταλογίζονται εύλογα στην πρόσβαση, συντήρηση και κοινή χρήση της 
συγκεκριμένης υλικής υποδομής που αφορά η αίτησή του. 

2. Ο υπόχρεος οφείλει να παρέχει γραπτώς στο δικαιούχο ανάλυση των δαπανών, 
αποζημίωσης ή και των τελών που ο υπόχρεος απαιτεί σύμφωνα με το παρόν άρθρο, με 
την επιφύλαξη της προστασίας εμπιστευτικών επιχειρηματικών πληροφοριών. 

ΠΑΡΑΡΤΗΜΑ 2 

Διαδικασία ικανοποίησης αιτημάτων συντονισμού τεχνικών έργων σύμφωνα με το 

Άρθρο 5 του παρόντος νόμου 

1. Κάθε δικαιούχος μπορεί να απευθύνει γραπτό αίτημα συντονισμού τεχνικών έργων 
προς φορείς εκμετάλλευσης δικτύου που εκτελοΰν έμμεσα ή άμεσα τεχνικά έργα πλήρως 
ή εν μέρει χρηματοδοτούμενα από το Δημόσιο ή προς φορείς που εκτελούν έμμεσα ή 
άμεσα τεχνικά έργα κατασκευής αντίστοιχων δικτύων πλήρως ή εν μέρει 
χρηματοδοτούμενα από το δημόσιο (εφεξής φορέας συντονισμού) ενόφει της 
εγκατάστασης στοιχείων υψίρρυθμων δικτύων ηλεκτρονικών επικοινωνιών. 

2. Οι αιτήσεις συντονισμού τεχνικών έργων περιλαμβάνουν τουλάχιστον τα ακόλουθα: 

α) περιγραφή των τεχνικών έργων που προτίθεται να εκτελέσει ο δικαιούχος και για τα 
οποία ζητά συντονισμό, 

β) προσδιορισμό των τεχνικών έργων του φορέα συντονισμού για τα οποία ζητεί 
συντονισμό εργασιών, 

γ) προτεινόμενο Σχέδιο Συμφωνίας Συντονισμού Τεχνικών Έργων. 

3. Ο φορέας συντονισμού οφείλει εντός τριών (3) εργάσιμων ημερών από την παραλαβή 
της αίτησης, να ελέγξει αν η αίτηση περιλαμβάνει τα αναγκαία προς εξέταση της στοιχεία. 
Αν η αίτηση δεν είναι πλήρης, ο φορέας συντονισμού ειδοποιεί εγγράφως το δικαιούχο, 
εντός του ανωτέρω διαστήματος των τριών (3) εργασίμων ημερών, να υποβάλει ξανά το 
αίτημα συντονισμού ενημερώνοντάς τον για τους λόγους απόρριψης. Η συμπλήρωση ή η 
διόρθωση της αίτησης και η εκ νέου υποβολή αίτησης αποτελεί νέα αίτηση. 

4. Ο φορέας συντονισμού υποχρεούται εντός είκοσι (20) ημερολογιακών ημερών από την 
παραλαβή της αίτησης να ελέγξει το αίτημα, Το αίτημα γίνεται δεκτό αν πληροί τις 
προϋποθέσεις α, β και γ της παρ. 2 του άρθρου 5 του παρόντος νόμου. Ο δικαιούχος 
ενημερώνεται για την αποδοχή του αιτήματος με την αποστολή σ' αυτόν του σχεδίου 
συμφωνίας συντονισμού τεχνικών έργων, το οποίο περιλαμβάνει χρονοδιάγραμμα 
υλοποίησης και κόστος συντονισμού, εφόσον υπάρχει κόστος. Αν το αίτημα δεν γίνει 
δεκτό λόγω μη συνδρομής των ανωτέρων προϋποθέσεων α, β και γ ο φορέας συντονισμού 
ενημερώνει το δικαιούχο για τους λόγους απόρριψής του, οι οποίοι μπορεί να είναι μόνο 

αυτοί που αναφέρονται στα σημεία α, β και γ της παρ. 2 του άρθρου 5 του παρόντος 
νόμου. 

5. Σε περίπτωση θετικής απάντησης, ο δικαιούχος, εφόσον συμφωνεί με την πρόταση του 
φορέα συντονισμού, οφείλει να επιστρέφει υπογεγραμμένο το σχέδιο συμφωνίας 
συντονισμού τεχνικών έργων εντός δέκα (10) ημερολογιακών ημερών, διαφορετικά η 
αρχική αίτηση λογίζεται ως ανακληθείσα. Αν προτείνει αλλαγές στο προτεινόμενο σχέδιο 
συμφωνίας συντονισμού, τα μέρη οφείλουν να διαπραγματευθούν τους όρους της 
σχετικής συμφωνίας εντός δέκα (10) ημερολογιακών ημερών. 

Σε περίπτωση αρνητικής απάντησης από το φορέα συντονισμού ή αποτυχίας των 

διαπραγματεύσεων εντός ενός (1) μηνός από την ημερομηνία υποβολής της αίτησης, ο 
δικαιούχος ή ο φορέας συντονισμού μπορούν να υποβάλουν τεκμηριωμένο αίτημα για 
επίλυση διαφοράς στο αρμόδιο Εθνικό Όργανο Επίλυσης Διαφορών, προσκομίζοντας όλα 
τα στοιχεία προς υποστήριξη των απόψεών τους. 

Άρθρο 16 
Έναρξη ισχύος 

1. Οι διατάξεις που αφορούν την εναρμόνιση της νο¬ 
μοθεσίας στην Οδηγία 2014/61/ΕΕ εφαρμόζονται από 
1 η Ιουλίου 2016, με εξαίρεση τις διατάξεις που προβλέ¬ 
πουν κυρώσεις, οι οποίες ισχύουν από τη δημοσίευση 
του παρόντος. 

2. Η ισχύς του παρόντος αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά σε επιμέρους διατάξεις. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 29 Μαρτίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Δικαιοσύνης, Διαφάνειας 
και Ανθρωπίνων Δικαιωμάτων 

ΣΤΑΥΡΟΣ ΚΟΝΤΟΝΗΣ 

Πολιτισμού και Αθλητισμού 

ΛΥΔΙΑ ΚΟΝΙΟΡΔΟΥ 

Ναυτιλίας 

και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Ψηφιακής Πολιτικής, 
Τηλεπικοινωνιών και Ενημέρωσης 

ΝΙΚΟΛΑΟΣ ΠΑΠΠΑΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 


Εθνικής Άμυνας 

ΠΑΝΑΓΙΩΤΗΣ ΚΑΜΜΕΝΟΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 30 Μαρτίου 2017 
Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'42/30.03.2017 


=τ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 
























